
Și Dumnezeu i-a binecuvântat, zicând: "Cresteti 
și vă înmulțiți și umpleti pământul și-l supuneti; si 
stápániti peste peștii mării, peste păsările cerului, 
peste toate animalele, peste toate vietăţile ce se 
mișcă pe pământ și peste tot pământul!” 

Apoi a zis Dumnezeu: “lată vă dau toată iarba 
ce face sămânță pe toată fata pământului și tot pomul 
ce are rod cu sămânță în el. Acestea vor fi hrana 
voastră. 


lar tuturor fiarelor pământului și tuturor păsărilor 
cerului și tuturor vietátilor ce se mișcă pe pământ, 
care au în ele suflare de viaţă, le dau toată iarba 


verde spre hrană.” Si a fost asa. 


Și a privit Dumnezeu toate câte a făcut și iată 
erau bune foarte. 


(Facerea, 1, 28-31) 

Trebuintele omului 
și indicele de viaţă al planetei 


Multe s-au schimbat pe planeta noastră de când Dumnezeu a încre- 
dintat-o stăpânirii omului. Cu certitudine, nicicând starea acesteia nu a fost 
mai diferită decât astăzi, în raport cu magnificele intenţii ale Creatorului său. 


Nenumărate satisfacţii, dar și necazuri, a întâmpinat omul de-a lungul 
veacurilor, în încercările sale de a cuceri și exploata mediul natural, având 
ca ultim tel creșterea necontenită a propriei sale bunăstări. Căci, încă din 
cele mai vechi timpuri, omul și-a organizat viața astfel încât să deţină con- 
trolul asupra unei cât mai masive proporții a resurselor naturale existente. 
"Cei tari", adică stăpânii mijloacelor de exploatare a mediului, i-au depose- 
dat treptat pe “cei slabi” de propriile lor mijloace, silindu-i astfel să-și vândă 
forța de muncă, pentru putea supravieţui. Astfel, stăpânii mijloacelor de 
producţie au ajuns treptat să controleze nu numai resursele Pământului, ci 
și mărimea veniturilor angajaţilor, caracteristicile și natura bunurilor/servicii- 
lor produse, dinamica preţurilor și, implicit, modelele dominante de consum. 


Deși spus astfel, astăzi, adevărul poate părea inofensiv unora, el 
deținând totuși suficientă forță pentru a schimba fata Pământului si a 
împinge lumea înainte, în toate timpurile. Fenomenul respectiv durează de 
mai multe mii de ani și va dura probabil cât lumea actuală. 


În goana lui nebună după bunăstare, omul a uitat între timp 
semnificațiile cele mai profunde ale existenţei - și nu doar ale existenţei 
sale, ci ale întregului ecosistem. Acesta constituie unul dintre motivele 
principale pentru care interesul a nenumărate științe față de ecologie nu a 
fost nicicând mai ridicat decât astăzi. 


Pe de altă parte, omul nu și-a manifestat niciodată atributele de 
consumator mai pregnant decât în epoca actuală. Or, între ecologie si 
creșterea consumului de bunuri și servicii există strânse relaţii de 
interconditionare. 


Definiţiile clasice referitoare la ecologie sunt dintre cele mai diverse. 
Ele afirmă, în esenţă, că aceasta este o știință relativ nouă, axată pe 
studierea relațiilor și interacțiunilor dintre productivitatea sistemelor biologice 
(populaţii, biocenoze) si situarea lor în medii naturale specifice 
(ecosisteme). 

Noi credem însă că ecologia este o știință ce-și propune ca, prin orice 
mijloace, să-l trezească pe omul modern din somnul adânc al conștiinței 

sale și să-i reamintească acestuia îndatoririle uitate ale demnității sale de 
stăpân al Pământului. 


Deși a debutat ca o disciplină biologică, în timp, ecologia a căpătat o 
pronunţată orientare interdisciplinară, deoarece studiile ecologice utilizează 
frecvent metode, concepte și noţiuni specifice altor științe, precum geologia, 
fizica, chimia, matematica, statistica, cibernetica, climatologia, oceanogra- 
fia, hidrologia ș.a. 

Mediul natural cu tot ce înseamnă viaţă în acesta (ecosfera) constituie 
obiectul de studiu al ecologiei. 


Termenul de ecologie a fost introdus în limbajul științific în anul 1866 
de către biologul german Ernest Haeckel (1834-1919). Etimologic, termenul 
provine din limba greacă: oicos - casă, gospodărie, economie - si logos - 
cuvânt, știință. Printre primii cercetători pasionaţi de această știință a fost 
Charles Darwin care, prin cele două lucrări ale sale, “Originea speciilor” 
(1859) si "Descendenta omului” (1871), a fundamentat științific două 
concepte de bază ale ecologiei moderne: impactul mediului asupra lumii vii 
și integrarea speciilor în lumea naturală. Darwin a relevat dependentele 
strânse și echilibrul natural dintre existenta/manifestarea diferitelor specii de 
plante/animale și mediu, delimitând rolul omului în lumea naturală. 


Temele centrale ale ecologiei s-au conturat spre sfârşitul secolului al 
XX-lea, pe măsură ce lumea a devenit tot mai conștientă de scăderea 
biodiversitátii. 

Prin exploatarea si utilizarea pe scară industrială a unor resurse 
naturale și prin eliberarea în mediul natural, a deșeurilor rezultate din 
consumul global, se pare că omul a alterat atât de profund mediul natural 
încât a pus sub risc nu doar bunăstarea generațiilor viitoare, ci și existența 
altor specii de pe Pământ. Între naţiunile cele mai puternic poluatoare se 
află deopotrivă state dezvoltate, precum SUA, Marea Britanie, Franţa, dar și 
unele ţări în curs de dezvoltare, precum India sau China. Cât despre topul 
generatorilor de reziduuri (inclusiv menajere) din Uniunea Europeană, în 
anul 2005, primul loc era deţinut de Marea Britanie. Aceasta producea o 
cantitate de reziduuri egală cu suma aferentă ultimelor 18 ţări din clasament 
(22,6 milioane de tone). În topul respectiv, România se situa pe locul șapte 
[(LGA), AFP, Ecomagazin, 13 noiembrie 2007]. 


Parametrii de mediu ai ecosistemului global depind de interacţiunile 
multivoce ale atmosferei, hidrosferei, litosferei si biosferei, fiecare având 
funcţii specifice în menţinerea echilibrului general. Între aceste subsisteme 
există o reţea complexă de relaţii, funcţiile ecosferei fiind asigurate prin 
circuitul permanent al substanței si energiei în interiorul diverselor 
subsisteme. Poluarea mediului nu are drept consecință doar deteriorarea 

parametrilor habitatului natural si scăderea biodiversitátii, ci si criza 
climatică manifestată sub forma încălzirii globale. Creşterea temperaturii 
medii la suprafața Pământului, începând din ultimii ani ai secolului al XIX- 
lea, cu aproximativ 0,4 până la 0,8 grade Celsius, marchează doar începutul 
fenomenului. Experții estimează că temperatura medie va crește mult mai 
substanţial și mai rapid în viitor, ceea ce înseamnă cu încă 1,4 până la 5,8 
grade Celsius până în anul 2100, chiar și în ipoteza stopării emisiei de 
dioxid de carbon în atmosferă, prin arderea carburanţilor fosili. Mecanismul 
de producere a încălzirii globale este recunoscut oficial din anii '80, când s-a 
instituit, sub egida ONU, Grupul interguvernamental de experti privind clima 
(GIEC). Cauzele crizei climatice au fost și sunt încă studiate de specialiștii 
multor organizaţii de profil. NASA, de exemplu, a efectuat se serie de 
experimente științifice, luând în calcul consecinţele activităților umane de tip 
industrial, dar și unele cauze naturale ce ţin de dinamica soarelui și a 
sistemului solar (M.D. Mastrandrea, S.H. Schneider, 2005; C. Negureanu, 
2007 ș.a.). Concluzia NASA este că fenomenul încălzirii globale este cauzat 
de acțiunea cumulată a factorilor amintiţi. Potrivit așa-numitului Raport 
Nicholas Stern (Proiect de raport privind comerțul și schimbările climatice, 
Parlamentul European, 2007), dacă nu se vor lua măsuri de stopare a 
acţiunilor poluante ale agenţilor industriali, fenomenul încălzirii globale va 
avea un impact devastator asupra economiei internaţionale, de proporții 
comparabile cu efectele celor două războaie mondiale plus criza din anii 
1929-1933. Consecințele economice ale dereglărilor climatice se vor ridica 
la circa 5.500 de miliarde de euro pe an, adică 840 de euro pentru fiecare 
dintre cei 6,5 miliarde de locuitori actuali, în timp ce valoarea investițiilor 
necesare pentru a frâna fenomenul ar fi de 275 de miliarde de euro anual. 


Așadar, teza marilor poluatori ai lumii actuale, potrivit căreia diminua- 
rea emisiilor de gaze cu efect de seră ar angaja cheltuieli disproportionate 
în raport cu beneficiile, este nu numai infirmată, dar și profund subversivă la 
adresa binelui general. Omenirea dispune de mai puţin de 10 ani pentru a 
inversa tendinţele actuale, înainte de a fi prea târziu pentru a se mai putea 
interveni (D. Dron, Le Figaro, 12 octombrie 2006). 


În condiţiile creșterii demografice, încălzirea globală va provoca o 
penurie alimentară destul de severă, ce ar putea genera războaie și migrații 
ale unor blocuri masive de populaţie, ceea ce va schimba radical fata lumii. 
Toate prognozele demografice afirmă că populaţia planetei va crește, în 
următorii 30 de ani, de la șase la nouă miliarde de locuitori. Oamenii, 
animalele și, mai nou, mijloacele de transport auto vor necesita un aport 
suplimentar uriaș de cereale, desi terenul destinat agriculturii nu prea mai 
poate crește. Din anul 1950 până în prezent, suprafețele arabile au crescut 
doar cu 10 procente, în timp ce populaţia s-a dublat. Producţia de cereale 

pentru consumul uman este ameninţată de trei factori majori: necesarul 
pentru creșterea animalelor, fenomenul încălzirii globale si necesarul de 
biocombustibili, ca urmare a crizei petrolului. 


Potrivit experţilor ONU, de peste cinci ani, oamenii consumă deja mai 
multe alimente decât produc. Până în prezent, penuria alimentară a fost 
compensată prin stocurile acumulate în anii mai prolifici. În prezent însă, 
stocurile de cereale, la nivel global, s-au redus la jumătate din norma 
standard de creare a rezervei. Dacă în anul 1999, stocurile respective 
puteau asigura hrana pentru populaţia lumii timp de 116 zile, acum acestea 
mai pot acoperi doar 57 de zile. Or, o asemenea perioadă este cu mult sub 
nivelul securităţii alimentare standard și nu sunt speranţe că situația se va 
ameliora, date fiind schimbările climatice extreme (Ecomagazin, 13 
noiembrie 2007) 


Lipsa alimentelor constituie deja a doua cauză a mortalităţii la nivel 
mondial. Cu toate acestea, în viitorul apropiat este de așteptat ca această 
situație să se agraveze. Autoturismele bogatilor “vor mânca” hrana 
săracilor, piaţa funcţionând după legi ce nu tin seama de dimensiunea etică 
a existenţei. 


Fiind prezentaţi ca o alternativă pentru depășirea crizei petrolului, 
biocar-burantii sunt pe punctul de a agrava problemele sociale globale mai 
vechi. În viitor, hrana importată va fi mult mai scumpă și relativ mulţi nu și-o 
vor mai putea permite. Mexicul, de exemplu, care importă porumb din 
Statele Unite, deja a fost nevoit să plătească, în anul 2007, un pret mai 
mare cu 50 de procente pe kilogram. 


Cu excepția Europei, unde natalitatea va fi negativă și nevoile de 
hrană probabil se vor diminua - cel puţin pentru o vreme -, pentru a 
satisface necesităţile alimentare de la nivel global, producţia de alimente va 
trebui să se dubleze, iar în Africa - un continent niciodată autosuficient în 
ceea ce privește hrana -, producţia de alimente ar trebui să se multiplice de 
cinci ori. 

În prezent, deși la modul general, se spune că, în lume, nivelul de trai 
a crescut, din cele peste șase miliarde și jumătate de locuitori ai planetei, 
1,1 miliarde sunt atât de săraci încât trăiesc cu mai puţin de 1 $ pe zi. Dar, 
potrivit statisticilor ONU, în ultimii 20 de ani, rata mondială a sărăciei a 
scăzut. Numărul celor “foarte săraci” a scăzut, între 1980-2001, de la 1,5 la 
1,1 miliarde. În 20 de ani, populaţia săracă a Chinei a scăzut de la 60 la 16 
procente, cea a Asiei de Sud-Est de la 52 la 31 de procente, a Americii 
Latine de la 12 la 9 procente. În Africa Subsahariană însă, nivelul populaţiei 
foarte sărace a crescut de la 42 la 46 de procente. Între 2001-2003, 
numărul persoanelor subnutrite din lume s-a ridicat la 854 de milioane, 
repartizate astfel: 9 milioane în ţările industrializate, 25 de milioane în ţările 

în tranziție din Europa de Est și 820 de milioane în ţările în curs de 
dezvoltare. 


Cel puţin unul dintre Obiectivele Mileniului Trei stabilite de ONU, ce 
prevede reducerea la jumătate a numărului de persoane ce suferă cronic de 
foame până în anul 2015, adică o diminuare cu 31 de milioane pe ana 
populaţiei subnutrite, pare acum mai lipsit de șanse decât oricând. 
Pământul devine tot mai lipsit de apă potabilă, iar agricultura se transformă 
într-o afacere tot mai riscantă sub ameninţarea inundaţiilor, secetei sau altor 
calamitáti naturale. În fiecare an cererea de apă potabilă crește cu 2-3 
procente, în timp ce resursele de apă dulce, în cel mai bun caz, rămân 
constante. Unele estimări ale Programului Naţiunilor Unite pentru Protecţia 
Mediului apreciază că, în anul 2025, aproximativ o treime din populația 
globului va suferi din cauza lipsei cronice de apă. Acest fenomen va fi 
favorizat de cererea tot mai mare de apă din partea industriei și agriculturii, 
de creșterea trebuintelor populaţiei (din cauza sporului demografic) si a 
scăderii calităţii apei potabile prin poluare. Deja, în ţările în curs de 
dezvoltare, 80 de procente dintre boli sunt cauzate de contaminarea apei cu 
diverși agenţi patogeni, fapt ce explică o treime din pierderile premature de 
vieţi omenești la nivel mondial. 


lată de ce problemele dezvoltării durabile și ale refacerii echilibrului 
ecologic, pe termen lung, au invadat deopotrivă economia, politica și, nu în 
ultimul rând, cultura mondială, politicile ecologice generând tot mai multe 
restricţii celorlalte domenii ale vieții. 


O resursă aproape la fel de rară ca apa potabilă este și pământul. Ca 
urmare, pământul disponibil încă este utilizat în scopul satisfacerii unor 
trebuinte umane tot mai intens competitive. Pământul constituie suportul 
fundamental nu doar pentru activitățile agricole, silvicultură, exploatarea 
unor resurse energetice sau alte activităţi de interes uman imediat, ci și 
pentru menţinerea biodiversitátii si transmiterea unei planete vii, locuibile, 
generaţiilor ce vor urma. Atât cantitatea, cât și calitatea pământului sunt 
importante din perspectiva utilității sale de ordin economic, social și 
ecologic. Una dintre cele mai importante funcţii ale pământului este aceea 
de a asigura hrana a tot ceea ce este viu - funcţie ce devine tot mai 
ameninţată pe măsura creșterii gradului de urbanizare și a utilizării unor 
tehnici agricole nesustenabile. In prezent, la nivel global, se află în 
exploatare aproape 1,5 miliarde ha de teren arabil, adică 0,28 ha per capita 
(Sustainable Consumption..., 1996). Dar, în fiecare an, în jur de 0,5-1 
procente din terenul arabil existent se pierde, ca urmare a desertificárii, 
eroziunii ori salinizării. Odată degradat, solul este greu, dacă nu chiar 
imposibil, de reabilitat. 


Raportul global asupra vietii (Living Planet Report, 2003) confirmă cá 


14 


depopularea faunei a înregistrat cote alarmante în decursul a numai trei 
decenii (din anul 1970 până în anul 2003). În acest interval, populaţiile de 
vertebrate au suferit o scădere de cel puţin 1/3 din numărul total. Din cele 
695 de specii terestre, 344 de specii de apă dulce și 274 de specii marine, 
speciile terestre s-au redus cu 31 de procente, cele de apă dulce cu 28 de 
procente și cele marine cu 27de procente (The Global Conservation 
Organization, WWF, 2006). 


Indicele de viață al planetei (IVP) sau dinamica globală medie a 
biodiversitátii, în anul 2003, semnifica faptul că omenirea a început să 
degradeze ecosistemul global la o rată fără precedent. Cererea tot mai 
mare de alimente a determinat creșterea constantă a recoltelor agricole. Din 
anii '90 până în prezent, aproape 40 de procente din suprafața Pământului a 
fost convertită în teren arabil și pășuni, pe seama pădurilor și a spațiilor 
verzi naturale. Cele mai masive schimbări s-au produs în ţările în curs de 
dezvoltare, unde, din anul 1960 până în 1990, o cincime din pădurile 
tropicale naturale au fost defrișate. Practicile agricole curente pot cauza o 
largă varietate de probleme de mediu. Practicarea unei agriculturi intensive 
poate genera unele contaminări ale solului cu fertilizatori sau pesticide, 
eroziunea solului, poluarea apelor si scăderea biodiversităţii, aceasta în 
funcţie de o seamă de factori, precum calitatea tehnologiilor agricole 
aplicate, a solurilor prelucrate ori a intensității și specificului culturilor 
agricole. 


De asemenea, defrișarea pădurilor, în scopul susţinerii industriilor de 
prelucrare a lemnului sau în scopuri agricole, constituie o ameninţare ce 
vizează deteriorarea climatului, scăderea biodiversitátii și degradarea 
solurilor și a resurselor de apă (Critical Trends - Global Change and..., 
1997). 


Între anii 1980-1990, la nivel global, suprafețele împădurite au scăzut 
cu 2 procente. Cu toate acestea, este de așteptat ca fenomenul de utilizare 
intensivă a pământului prin activităţi agricole să se extindă în continuare, 
prin defrișarea unor păduri tropicale (în proporție de aproape două treimi din 
suprafaţa actuală - în jur de 12 milioane ha pe an). 

Cauzele degradării mediului natural sunt ușor de identificat. 
Eploatarea iraţională a fondului forestier a dus la degradarea terenurilor, la 
schimbarea climei și la reducerea biodiversitátii. Deversarea unor substanţe 
toxice în ape, în aer, pe suprafața solului și în subsol a determinat 
deteriorarea generală a echilibrelor și caracteristicilor habitatului natural. 
Detonarea în atmosferă, în apă sau la nivelul subsolului a unor explozibili, 
lansarea în atmosferă a unor rachete sau iminenta unor accidentele 
nucleare, soldate cu o masivă poluare radioactivă, au poluat radioactiv zone 
geografice deosebit de întinse, determinând, în consecinţă, degenerarea 


15 


tuturor sistemelor vii și creșterea fără precedent a incidentei anumitor 
maladii. Există multe alte cauze invocate de specialiști în explicarea 
degradării mediului. Între acestea, sunt menţionate: progresul tehnic și 
tehnologic, ce permite omului să exploateze natura la cote fără precedent, 
mentalitátile preponderent parazitare ale omului în raporturile sale cu alte 
regnuri, carentele grave, dacă nu chiar absența educaţiei, în privința valorii 
pentru viață a mediului natural, inconstienta, nepăsarea, lipsa de 
responsabilitate și responsabilizare - care fac din om cea mai mare 
ameninţare la adresa vieţii în general. 


Figura nr. 1 - Indicele de viaţă al planetei, 1970-2003 

Sursa: Living Planet Report, 2006, WWF, The Global Conservation Organization. 


Calitatea mediului în care trăiește o comunitate umană atestă gradul 
real de civilizație al acesteia și măsoară șansele dăinuirii sale prin urmași. 
Dar, oricât ar excela în construirea unor medii artificiale inteligente, omul va 
rămâne totuși profund dependent de mediul natural, atât prin atributele sale 
de consumator, cât si ca «discipol» al acestuia. Căci el nu stie, cel puţin 
deocamdată, să-și satisfacă trebuintele, decât apelând la resursele mediului 
natural, în plus, fiind gata oricând să copieze sau să preia de la acesta 
diverse modele și tehnici de manifestare, pentru a-și edifica o lume cât mai 
umanizată. 


După cum afirma și N. Georgescu-Roegen, ceea ce omul înțelege 
astăzi prin știință a apărut tocmai ca urmare a instinctului uman de a 
cerceta mediul. De-a lungul istoriei sale, omul a învăţat că a cunoaște 
mediul înseamnă a dobândi abilitatea de a dăinui în timp, de a controla și 
domina Pământul. Dincolo de aspectele etice ale problemei, se pare că o 
asemenea abilitate ușurează mult viața celui care o deţine (N. Georgescu- 

Roegen, 2006). 


Dar omul nu poate acţiona asupra mediului pe termen lung și la scară 
globală, ignorând legile și echilibrul esenţial al acestuia, fără a-și risca 
propria existență. Si totuși, se pare că lucrul de care toată lumea s-a temut 
și se teme cel mai tare tocmai s-a întâmplat. 


Ignorarea problemelor de mediu pe termen mediu sau lung, în cele 
mai multe dintre țările lumii, a transformat natura într-o resursă rară. lar 
setea de putere și de dominație a omului se confruntă astăzi, mai mult 
decât oricând, cu limitele posibilităților de regenerare a naturii. De aceea, 
creșterea durabilă a calităţii vieții nu poate avea loc în absenţa cunoașterii si 
respectării limitelor de regenerare a mediului. Între disciplinele științifice 
menite să contribuie la edificarea unei asemenea cunoașteri, economia 
ecologică sau ecoeconomia si, în cadrul acesteia, consumul ecologic de 
bunuri și servicii au un rol decisiv. 


Ecoeconomia versus economia profundă 


Situată la intersecţia dintre științele economice și ecologie, 
ecoeconomia este o ştiinţă nouă ce redefineşte rolul si sarcinile economiei 
de a acţiona în interesul general al vieţii, în contextul generării și gestionării 
de către om a problemelor de mediu. 


Între întemeietorii ecoeconomiei amintim pe economiștii N. 
Georgescu-Roegen, K.E. Boulding și H.E. Daly, ecologii C.S. Holling, H.T. 
Odum si R. Constanza sau fizicianul R.U. Ayres. 


În pofida unor opinii politico-economice neoliberale ce domină în 
lumea de astăzi, ecoeconomia enunță si popularizează, în mediul social, 
singurul corp de idei, teorii și practici economice apte să asigure un echilibru 
pe termen lung, între beneficiile și costurile exploatării mediului natural. 


Deși evaluarea cost/beneficiu a exploatării mediului, la nivel global, 
din perspectiva ecoeconomiei sau a dezvoltării durabile, presupune o serie 
de operaţiuni destul de dificile, totuși, adoptarea unor strategii de exploatare 
a resurselor naturale pe termen mediu și lung trebuie să se facă numai pe 
baza unor asemenea evaluări cu profil ecoeconomic. În acest scop, OCDE 
și Agenţia Europeană pentru Mediu, în cooperare cu Comisia Europeană au 
realizat o bază de date menită să vină în sprijinul fundamentării științifice a 
strategiilor ecologice și a gestionării resurselor naturale în ţările UE. 
Respectiva bază de date cuprinde și informaţii privind taxele de mediu din 
diverse țări, subsidiile motivate ecologic, sistemele de finanțare adresate 
voluntariatului din domeniul ecologiei s.a. În același scop, au fost înființate 
nenumărate asociaţii și societăți nationale si internationale cu profil 
ecoecologic, precum: Societatea Internațională pentru Economie Ecologică 
din SUA, Clean Washington Center - Recycling Technologies for the 21st 
Century din SUA, La Commission de coopération environnementale (CCE) 
din Canada, Mexic si SUA s.a. 


Obiectivul general al ecoeconomiei este cresterea bunástárii umane 
printr-o dezvoltare economică sustenabilă, având în vedere efectele 
ecologice globale și zonale ale marilor transferuri de energie și materii 
prime, ce au loc în scopul dezvoltării umane și întreţinerii vieții. Dar maniera 
concretă prin care s-ar putea atinge un asemenea deziderat este diferită, în 
concepţia diverselor curente ale gândirii economice. 

Sustinánd încă legitimitatea principiului creșterii economice indefinite, 
economiștii neoliberali afirmă cá ecoeconomia ar fi doar o orientare 
economică divergentă, ca și alte orientări, aceasta fiind subordonată și ea, 
în ultimă instanță, economiei neoclasice. Căci (susțin economiștii neoli- 

berali), dacă ecoeconomia se manifestă și dispune de resurse în prezent, 
este pentru că cineva din economia neoclasică acceptă să plătească pentru 
aceasta. Ca și cum dominaţia ideilor neoliberale (impusă, în fapt, doar prin 
forța economică a celor care deţin controlul asupra masei majoritare a 
capitalului financiar mondial) ar fi nu doar pasager, ci etern legitimă. Igno- 
rând limitele capitalului natural al planetei, față de tendinţele nemăsurate ale 
lumii moderne de a-și multiplica nivelul bunăstării materiale, economiștii 
neoliberali pierd din vedere faptul că ignorarea limitelor respective constituie 
o ameninţare în sine la adresa întregii vieţi, care excede ca importanță 
socială orice argument pe care ei l-ar putea aduce în sprijinul legitimării 
unor așa-numite interese economice ale prezentului. 


Economistii neoliberali ignoră, de altfel, nu numai dimensiunea 
ecologică, ci şi alte aspecte sociale ce se constituie în jurul temei exploatării 
resurselor naturale, precum echitatea accesului diverselor categorii de 
agenti economici la resurse sau problemele de optim economic la scară 
globală. Deși, la nivel de principiu, ei sunt nevoiţi să recunoască faptul că 
dezvoltarea economică și bunăstarea socială nu mai sunt posibile, pe 
termen lung, decât într-un cadru restrictiv, ce ridică natura la rangul de 
element vital, pe de altă parte, ei susțin că aspectele ecologice, ca și cele 
sociale, ar avea un rol secundar din perspectiva rationalitátii economice. Cu 
alte cuvinte, producţia și consumul ecologic ar trebui avute în vedere numai 
dacă producătorul, respectiv consumatorul, și le pot permite, adică 
producţia și consumul au loc în condiţii economic acceptabile. 


Economistii ecologi nu ezită să reclame caracterul riscant al orientá- 
rilor ideologiei economice neoliberale, relevând subevaluarea conștientă de 
către aceasta a capitalului natural. Ei subliniază, de asemenea, tendinţele 
neoliberalilor de a considera chiar si capitalul uman intersanjabil, în termeni 
de capital financiar. Economiștii ecologi consideră că atât capitalul uman, 
cât și alte forme de capital (tehnologic, know-how, social ș.a.) sunt nu 
numai complementare capitalului natural, ci și puternic dependente de 
acesta. Într-un asemenea context, adoptarea anumitor politici economice de 
tip pur monetarist presupune o uriașă responsabilitate și o înaltă com- 
petentá din partea decidentilor, alternativele dezvoltării durabile constituind 
singurele căi legitime de eventuală creștere a standardului de viaţă în 
prezent și în viitor. 

Cu fiecare prilej, economiștii ecologi nu ezită să afirme și să 
demonstreze că, dincolo de nivelul unui consum decent, simpla creștere a 
consumului de bunuri și servicii nu numai că nu aduce efectiv un plus de 
bunăstare consumatorului, dar afectează advers atât echilibrul ecologic, cât 
și bunăstarea la nivel societal mai larg. 


Economistii ecologi atrag atenţia și asupra corelatiilor ce trebuie men- 

ținute între mijloacele economice și cele noneconomice de creștere a calită- 
tii vieții, relevând cá o bună parte dintre indicatorii ce contează într-adevăr, 
din perspectiva asigurării bunăstării sociale, nu sunt analizabili doar din 
perspectivă economică. 


Pentru consumatorii de bunuri și servicii de toate categoriile 
(începând cu gospodăriile populaţiei și până la agenţii economici), Comisia 
Europeană publică raportul anual Green Public Procurement în Europe. Pe 
lângă demersul său teoretic, această publicaţie informează consumatorii 
asupra oportunităţilor de achiziție a unor bunuri și servicii ecologice și pune 
în dezbatere publică idei, politici și practici ecoeconomice adoptate în 
Europa și în lume. 


VA mom 


Dreptul la viatá in viziunea ecologiei profunde 


Referindu-se îndeosebi la problematica exploatării rationale a resur- 
selor naturale, din unghiul prioritátilor de dezvoltare ale omului modern, 
gândirea ecologică clasică ignoră o serie de percepte culturale, larg 
asimilate la nivelul popoarelor europene, ca si unele principii comune 
marilor religii. 


Ín elita ecologistilor se gásesc totusi multi sustinátori ai deschiderii 
ecologiei spre o gândire mai larg ancorată transdisciplinar, în scopul 
responsabilizării mai eficiente a tuturor actorilor si decidentilor sociali, față 
de menţinerea condiţiilor de viaţă de pe Pământ cât mai apropiate de natură 
- știut fiind că numai Pământul poate să ofere un destin ecologic locuitorilor 
săi. 

Ecologia profundă - ramură mai recent dezvoltată a ecosofiei (filosofia 
ecologiei) - consideră speța umană ca parte integrantă a mediului natural. 
Comparativ cu ecologia clasică, aceasta valorizează superior ecosistemele, 
speciile și toate procesele existente în natură, militând pentru impunerea 
unor noi principii în sfera eticii ecologice. 


Ecologia profundă este preocupată de găsirea unor răspunsuri la 
întrebări filosofice fundamentale asupra sensului și rolului vieţii (inclusiv 
umane) în ecosferă, urmărind să depășească viziunea îngust utilitaristă 
asupra rezolvării problemelor de mediu sau abordarea ecologiei strict ca 
ramură a biologiei. 


Principiul de bază al ecologiei profunde a fost introdus în disciplina 
ecologică prin doctrina asupra egalitarismului biosferic al lui Arne Næss 
(1989). Potrivit acesteia, toate organismele vii au dreptul să trăiască și să-și 
afirme liber existenţa. 


Ecologul Arne Naess afirmă că numai prin interpretarea logică a fap- 
telor nu se poate răspunde la marile întrebări ale eticii, asupra felului cum ar 
trebui să trăiască omul. În acest scop, este nevoie de o nouá íntelepciu-ne 
ecologică - înţelepciune ce trebuie să transceandă radical ratiunile în-guste, 
centrate excesiv pe interesele omenești, ale ecologiei tradiționale. El 
definește ecosofia ca pe o nouă știință ce își propune reglementarea gândi- 
rii și acțiunii omului în lume, în acord cu principiile celei mai înalte înțelep- 
ciuni ecologice, respingând ideea clasificării ființelor potrivit unei axiologii 
relative. El statuează dreptul la viaţă al tuturor ființelor vii - un asemenea 
drept neputând fi cuantificat ori reglementat, în mod subiectiv, de către o 
specie sau alta, pentru celelalte specii, în funcţie de interesele proprii. 


Într-un asemenea context, devine ilegitim si chiar imoral ca ființele 

umane să acţioneze în natură ca specie privilegiată, exploatând și parazi- 
tând alte specii vii în folosul său. Adepții destul de numerosi ai acestei 
doctrine, cum sunt Alan Drengson, Aldo Leopold, Jesse Wolf Hardin, Albert 
Bergesen și multi alţii, susțin că omul nu are dreptul de a controla si 
gestiona celelalte regnuri naturale, în virtutea presupusei sale superioritáti 
ca specie (superioritate, de altfel, intens contestată în rândurile reprezen- 
tantilor curentului), omul fiind, în realitate, doar un membru de rând al 
comunității biotice pământene. De aceea, omul este chemat să contribuie la 
prezervarea integrităţii, stabilității și frumuseţii comunităţii biotice, și nu la 
exploatarea lipsită de scrupule a acesteia în interes propriu (si acesta destul 
de îngust înţeles). 

Dincolo de asemenea afirmaţii transante, ecologia profundă are 
meritul de a atrage atenţia si asupra tendințelor distructive și autodistructive 
ale speciei umane, arătând și că ecosistemele pot absorbi o cantitate 
limitată de schimbare ce derivă din influenţele diverselor specii. Când se 
referă la schimbarea, respectiv stabilitatea din interiorul ecosistemelor, 
ecologistii vorbesc despre homeostazie, echilibru dinamic sau fluxuri 
naturale de evenimente. Indiferent de conceptele utilizate pentru descrierea 
schimbărilor ce se produc în cadrul ecosistemului general, invariabil, 
concluzia este aceea că biosfera a suferit deja degradări profunde, pe unele 
dimensiuni ireversibile, prin activitățile omului. Unele semnale de avertizare 
timpurie indică faptul că, pe termen lung, este foarte probabil ca actuala 
dezvoltare civilizationalá să se îndrepte spre autoextinctie, dacă omul nu își 
va schimba radical modul de raportare la mediul natural. Ecologia profundă 
acţionează tocmai în sensul stopării unor asemenea tendinţe 
autodistructive, prin facilitarea conștientizării la nivel de masă a realității şi 
influențând deciziile politice și sociale la orice nivel. 


Adepții ecologiei profunde sprijină crearea de ecoregiuni, descura- 
jând formele actuale de industrialism si autoritarism derivat din centraliza- 
rea excesivă a organizării sociale. Ei sunt totuși criticati pentru radicalismul 
lor, îndeosebi de avocaţii inveterati ai modelelor de consum de tip modern 
occidental, în care omul este gestionarul principal al resurselor Pământului. 


Principial, reprezentanţii ecologiei profunde își formulează ideile 
pornind de la un demers etic și logic cu totul aparte, situat în zona științelor 
de avangardă, fără a intra însă într-un dezacord fundamental cu cele mai 
înalte percepte ale metafizicii. De exemplu, în anul 1985, în cartea Ecologia 
profundă: trăind ca și cum natura ar conta (Deep Ecology: Living as if 
Nature Mattered), B. Devall și G. Sessions au lansat o serie de idei 
științifice din domeniul ecologiei profunde, în acord cu orientările metafizice 
tradiționale, prin care se afirmă că totul este conectat cu totul. Printre 
reprezentanţii acestui curent de gândire sunt: Rachel Carson, Aldo Leopold, 

John Livingston, Paul R. Ehrlich, Barry Commoner, Frank Fraser Darling, 
Charles Sutherland Elton, Eugene Odum, Fritjof Capra, Paul Sears s.a. 
Asemenea autori relevă în operele lor viziunea asupra unui univers material 
suprasensibil și consecvent reactiv, aflat în flux constant spre noi forme de 
manifestare. Un eveniment, oricât de minor în interiorul acestuia, 
declanșează lanţuri infinite de schimbări (imposibil de prognozat și evaluat 
în integralitatea lor), care, prin compunerea cu consecinţele active ale altor 
schimbări, pot cauza evenimente de neimaginat. Caracterul suprasensibil al 
universului material a fost demonstrat, nu demult, de fizica cuantică, prin 
acel celebru experiment potrivit căruia chiar și un simplu martor, prin actul 
observării unei realități fizice concrete, influențează energetic sistemul 
global (prin energia privirii și întreaga energetică a prezenței sale în mediul 
respectiv). În plus, prin observaţie, ceva din conștiința martorului se 
schimbă, iar el este conţinut în sistemul global. 


O serie de idei interesante sunt aduse în domeniu și de adepții 
psihologiei transpersonale, potrivit căreia procesul de autorealizare a 
condiției umane devine cu atât mai avansat cu cât omul reușește să se 
autoidentifice cu vecinii săi de Pământ (fie cá este vorba despre alti oameni 
sau despre animale, plante ori ecosisteme), să-și organizeze viața după 
principii compasive, solidare cu toate formele de manifestare ale vieții. 


Numeroase influenţe ale ecologiei profunde derivă din ideile unor mari 
școli de spiritualitate, precum taoismul, budismul sau creștinismul, care se 
remarcă prin abordările lor profund compasive, alături de problemele 
oamenilor si ale vieţii în totalitatea sa, prin atitudini detasate în raport cu 
dimensiunea materială a existenţei. Susţinătorii acestei mișcări lansează 
totuși un criticism clar la adresa antropocentrismului afirmat în Vechiul 
Testament biblic, susținând că acesta legitimează unele atitudini extrem de 
arogante ale omului istoric, atât în relaţiile cu semenii, cât și cu celelalte 
vieţuitoare de pe Pământ. 


Totuși, sunt și autori precum Lynn Townsend White, Jr., de exemplu, 
care, în articolul său “The Historical Roots of Our Ecological Crisis” (1967), 
descrie unele atitudini exemplare ale sfinţilor aparținând unor diverse religii, 
în ceea ce privește relația omului cu natura. Existența unor asemenea ființe 
demonstrează că și în actuala etapă de decădere moral-spirituală profundă 
a spetei umane, dacă vrea, omul poate trăi în armonie cu celelalte regnuri, 
infirmând astfel teza privind neputinta omului de a-și reconcilia, pe baze noi, 
relaţiile cu lumea în care trăieşte și teza potrivit căreia omul și-ar exercita în 
mod legitim menirea de a pune în serviciul său ecosistemul global. 


Potrivit ideilor ecologiei profunde, ratiunile ontologice ale lumii nu 
privesc nicidecum interesele partizane ale speciei umane. 


Etica ecologiei profunde afirmă că interesele întregului bios sunt 

superioare intereselor oricărei părți integrate în acesta, deci și intereselor 
omului. Deci bunăstarea omului, ca și dezvoltarea altor forme de viață de pe 
Pământ au o valoare sinonimă și independentă de valoarea utilitară pentru 
scopurile omului a restului lumii. Bogăția și diversitatea formelor de viață 
existente contribuie la realizarea acestei valori, ele constituind o valoare în 
sine, iar omul nu are dreptul de a le reduce, prin activităţile sale, dincolo de 
cerința satisfacerii unor trebuinte cu adevărat vitale. 


În prezent însă, cu unele excepții notabile, implicarea omului în 
destinele lumii vii (umane și nonumane) este cu totul partizană, excesivă si 
lipsită de orizont etic. Periculoasă ființă, omul! Acesta “ucide pentru a 
mânca”, pentru “plăcerea sau gloria de a ucide” ori “pentru a dovedi că este 
puternic”. Omul crește animale spre a le ucide, nu doar în industria 
abatoarelor sau la vânătoare, ci și în laboratoarele experimentale ale 
«științelor vieţii». Nici animalele încarcerate în grădinile zoologice nu au o 
soartă cu mult mai blândă, privarea lor de libertate fiind, în fond, o ucidere 
lentă, pe altarul trebuintelor suverane ale omului. 


Înainte de a înlătura alte amenințări la adresa siguranţei sale, omul 
are nevoie să se elibereze în primul rând de el însuși, de deprinderile sale 
agresive, chiar dacă acestea i-au fost transmise (si poate de aceea îi par 
încă demne de tolerat) prin cultura câtorva milenii de violenţă și primitivism 
biologic! 

Chiar și politicile din domeniul științei și cercetării calității vieţii, ce par 
astăzi dintre cele mai legitime, dar vin în contradicţie cu dreptul la viață al 
altor specii, se cer reconsiderate și schimbate radical, chiar dacă aceasta 
va zgudui din temelii ideologiile, economiile, fundamentele educaţionale si 
tehnologiile moderne. 


Starea de lucruri ce va rezulta în urma unui asemenea proces va fi 
profund diferită de realitățile zilelor noastre. Noile concepții privind calitatea 
vieţii ar trebui să valorizeze superior dreptul de afirmare al oricărei vieți, 
evitând astfel o indefinitá și penibilă escaladare a standardului de viață 
uman, în detrimentul sau ignorarea altor specii vii. O asemenea concepţie 
ar deschide, într-o modalitate absolut de neconceput astăzi, și calea 
rezolvării gravelor carente actuale ale interacțiunilor sociale la toate 
nivelurile, din cauza cărora largi categorii sociale, din majoritatea ţărilor 
lumii, viețuiesc în sărăcie și promiscuitate morală. 


Limitarea consumului din perspectiva 
ecoeficientei utilizării resurselor 


Conceptul de ecoeficientàá, introdus în limbajul curent de către World 
Business Council for Sustainable Development - OECD, oferă o serie de 
elemente strategice în fundamentarea unor modele de productie/consum 
durabile, deoarece valorizează eficienţa economică doar atunci când 
aceasta răspunde și exigenţelor ecologice. 


În viziunea OCDE, o strategie de management este ecoeficientàá 
numai atunci când, prin deciziile pe care le adoptă, reușește să maximizeze 
productivitatea intrărilor de energie și materiale, în vederea reducerii 
consumului de resurse, poluării și risipei de materiale pe unitatea de produs 
și pentru a genera economii și avantaje competitive la capitolul costuri 
(OCDE, 1997). 


În anul 1994, membrii Clubului Factor 10 (un grup de oameni de 
știință si oameni de afaceri) au ajuns la concluzia cá o preconditie ca 
modelele dominante de productie/consum ale viitorului să fie durabile este 
aceea de a mări de zece ori productivitatea actuală a utilizării resurselor 
naturale în țările industrializate. Ţările respective ar trebui să acţioneze în 
direcţia reducerii la jumătate a nivelului global actual al exploatării materiilor 
prime și a materialelor neregenerabile, în următorii 30-50 de ani (The 
Carnoules Declaration, Factor 10 Club, Wuppertal Institute, 1994). Dar dacă 
teoretic lucrurile sunt clare, rămâne de văzut în ce măsură un asemenea 
proces va deveni posibil și în practica economică. 


O strategie globală de creștere a ecoeficientei ar trebui să includă mai 
multe capitole referitoare la reformarea radicală a concepțiilor actuale de 
utilizare a resurselor naturale, în toate ramurile economice implicate în 
producerea bunurilor și serviciilor de consum. Din contextul respectiv însă 
nu ar trebui să lipsească un capitol dedicat managementului integrat al 
ciclului vieţii umane, în cadrul căruia ar trebui inserate măsuri de minimizare 
a impactului global al diverselor modele dominante de consum asupra 
condiţiilor de mediu. Politici specifice de reducere a consumului de bunuri și 
servicii ar trebui conceptualizate pentru fiecare etapă semnificativă a ciclului 
vieţii umane, din leagăn până la deces (“OECD Workshop on Sustainable 
Production and Consumption: Clarifying the Concepts", Rosendal, Norway, 
2-4 July 1995, Final Report). 

Unele organizații nonguvernamentale au lansat deja ideea necesităţii 
adoptării la diverse niveluri a unei strategii a suficientei, complementar cu 
cea a ecoeficientei. Acestea susțin că guvernele ar trebui să reglmenteze 

nu doar limitele diferitelor tipuri de poluare, ci să stimuleze și adoptarea 
unor modele de consum/productie mai ecoeficiente. Se pare că totuși 
posibilitățile de creștere a ecoeficientei, în condiţiile menţinerii ofertei actua- 
le de bunuri și servicii, fără diminuarea nivelului de utilitate sau de satisfac- 
tie ce însoțește actul de consum, sunt destul de numeroase (Factor Four, 
Lovins & Lovins, 1997). Dar conceptul de ecoeficienţă nu este încă suficient 
de comprehensiv si operationalizat, astfel încât să permită identificarea 
facilă a trendurilor consumului de bunuri si servicii nesustenabile. Acesta 
permite însă definirea unor noi indicatori statistici, ce pot fi atent monitori- 
zati, referitori la nivelul/cantitatea totală a consumului de resurse si la inten- 
sitatea utilizárii si reciclárii resurselor-cheie, cum sunt energia, materialele, 
apa și pământul, în sectoare cum sunt consumul de bunuri alimentare si 
nealimentare, activitățile de recreere, în transporturi sau în alte servicii cu 
consum de masă și în construcţia de locuinţe. Asemenea indicatori vor servi 
la fundamentarea științifică și iniţierea unor politici economice menite să 
directioneze schimbarea stilurilor de viață și a modelelor de consum 
dominante, atunci când ratiunile atingerii pragului minim de ecoeficientá o 
impun. Transportul urban de pasageri, de exemplu, s-ar putea realiza mult 
mai ecoeficient și ecoeconomic, dacă s-ar renunţa în mod natural (nu prin 
constrângeri administrative, fiscale ș.a. ci prin iniţierea unor politici econo- 
mice în acest sens) la transportul privat (automobilistic). Un asemenea 
fenomen s-ar putea produce treptat, fără mari convulsii, prin dezvoltarea 
rapidă și optimizarea facilitátilor de transport în comun, printr-o ofertă publi- 
că decentă de servicii atașate, atât din perspectiva calității prestatiilor, cât si 
din punctul de vedere al raportului calitate/pret. În nici un fel nu se justifică 
prezenţa unui număr atât de mare de automobile în spaţiul urban, așa cum 
se întâmplă în prezent atât în România, cât si în unele ţări mai dezvoltate. 
Blocajele de circulaţie, care au devenit o notă dominantă a vieţii urbane a 
zilelor noastre, demonstrează slaba capacitate de inițiativă și administrare a 
instituțiilor ce au atribuţii în acest sens, începând de la cel mai înalt nivel, 
adică de la felul cum sunt gândite investiţiile de interes public. 


Ponderea transportului public în totalul pasagerilor transportaţi per 
kilometru ar trebui să constituie un indicator ecoeconomic de cea mai înaltă 
relevanţă pentru evaluarea performanţelor instituţiilor cu atribuţii în domeniul 
serviciilor de transport public. Desigur, aceasta presupune monitorizarea 
parcursului pentru toate mijloacele de transport, inclusiv cele aflate în 
proprietate personală, de-a lungul fiecărui an, operaţiune ce nu se face în 
prezent. Numai astfel ar putea crește sensibil calitatea serviciilor publice de 
transport. 


Aplicarea conceptului de ecoeficientá presupune nu numai adoptarea 
unor politici de ecologizare a exploatării resurselor naturale și de recupe- 

rare a mediului deteriorat, ci și reorientarea modelelor de consum actuale, 
prin diverse politici economice și de marketing, inclusiv prin educarea și 
informarea consumatorilor, spre opţiuni tot mai decis nonconsumeriste. În 
ultimii ani, unele politici globale de influențare a cererii de bunuri și servicii 
(energie, transporturi, apă potabilă, energie termică ș.a.) au urmărit 
diminuarea consumurilor specifice de resurse și eliminarea premiselor de 
risipă. Totuși, prea puţin s-a acţionat în sensul schimbării controlate a 
profilului cererii de bunuri și servicii, pe criterii ecologice, sau al integrării 
costurilor de mediu în preţurile mărfurilor. 


Prin includerea costurilor de mediu în preţurile mărfurilor și serviciilor 
relevante pentru deteriorarea acestuia, preţurile bunurilor și serviciilor de 
consum vor exprima tot mai fidel sarcinile si urgentele de restabilire a 
echilibrului ecologic, ceea ce va determina, pe termen lung, o tendință de 
diminuare a consumului și, implicit, a producţiei de anumite mărfuri. În 
spațiul occidental, există mai multe iniţiative de internalizare a costurilor 
deteriorării mediului sau, mai nou, a compensării dezavantajelor economice 
induse de costurile abtinerii de la asemenea procedee, decât în alte zone 
ale lumii (de exemplu, subvenţionarea preţurilor la unele produse organice, 
dată fiind productivitatea mai scăzută a acestora, comparativ cu produsele 
fertilizate chimic, sau reducerea/eliminarea subsidiilor pentru utilizarea 
pesticidelor si fertilizatorilor, care sunt intens poluanti). Exemplele de acest 
tip sunt însă mult mai puţine în ceea ce privește exploatările energetice, 
industria transporturilor, rețelele de comunicații, distribuţia apei, utilizarea 
pământului arabil ș.a. 


Indicele bunăstării planetei 


Din perspectivă ecologică, starea planetei poate fi evaluată prin 
tehnici specifice și exprimată cu ajutorul unor indicatori analitici și/sau 
sintetici. Starea Pământului este strâns corelată cu demersurile de protejare 
a resurselor naturale, în raport cu tendinţele cvasigenerale de a le exploata 
excesiv, în vederea maximizării prosperității materiale. 


Indicele bunăstării planetei (IBP) face parte din categoria indicatorilor 
ecosociali sintetici și a fost instituit de New Economics Foundation (NEF), o 
organizaţie britanică independentă, formată ca replică la unele iniţiative ale 
Grupului celor 8, în anul 1986. 

Indicele bunăstării planetei exprimă eficiența ecologică a repartitiei 
prosperității și bunăstării sociale în diverse zone geografice. Deși, ca 
finalitate, acest indice vizează bunăstarea la nivel global, el se poate calcula 
pentru fiecare ţară, pentru colectivităţi mai restrânse și chiar pentru o 
persoană. Acest indice ponderează nivelul prosperității sociale din 
comunitatea de referință, cu eficiența utilizării resurselor naturale și cu 
impactul pe care acest proces îl are asupra mediului natural. 


Indicele bunăstării planetei atestă că nu întotdeauna un consum 
excesiv de resurse produce niveluri ridicate ale satisfactiei fată de viaţă, dar 
pe de altă parte, este posibilă obținerea unei satisfacţii ridicate faţă de viaţă, 
în condițiile unui consum rezonabil de resurse. De asemenea, acesta arată 
că există mai multe modalități de a produce niveluri comparabile ale 
bunăstării sociale. De exemplu, modul de producţie vest-european poate 
crea premisele unei longevitáti (speranţe de viață) remarcabile, dar face 
acest lucru cu costuri exagerate în termeni de resurse naturale, angajând 
un consum uriaş de bunuri și servicii la nivelul populaţiei. In pofida 
tendinţelor lumii noneuropene a ultimului secol de a realiza împrumuturi 
culturale masive din lumea vest-europeană, se pare că aceasta din urmă 
oferă un model de dezvoltare socioeconomică puternic nerecomandabil din 
perspectiva dezvoltării durabile. Aceasta cu atât mai mult cu cât, chiar în 
condiţiile unor consumuri de resurse sistematic și pe termen lung ridicate, 
satisfacția față de viață a populațiilor vest-europene nu este cea mai mare si 
variază larg de la o ţară la alta. 


Principial, indicele bunástárii planetei, calculat pentru nivelul global, 
încorporează trei indicatori distincti: o medie ponderată a satisfactiei față de 
viaţă la nivel global, o medie ponderatá a speranţei de viaţă la nivel global si 
amprenta ecologicá la nivel global. 


Calculat pentru un nivel local, indicele bunăstării planetei reflectă anii 
medii de viaţă fericită (ce corespund unui nivel ridicat de satisfacție față de 

viață), facilitati prin apartenenţa la o anumită societate, națiune sau grup de 
naţiuni, pe unitatea de resursă planetară consumată. 


Cu alte cuvinte, indicele bunăstării planetei este și un semnificant al 
eficienţei, cu care diferiţi actori sociali (colectivi sau individuali) reușesc să 
convertească resursele planetare limitate în bunăstare socială. 


_ Satisfacţia faţă de viaţă (SFV) x Speranţa de viaţă (SV) 
Amprenta eco log icd (AE) 


IBP 


Sursa: HPI Report, 2006, p. 8, NEF. 


Desigur, inserarea unor asemenea factori la numărătorul indicelui 
bunăstării planetei legitimează, oarecum implicit, comportamentul de tip 
consumerist care, cel puţin până la un punct, pare a fi proportional cu gradul 
de satisfacţie față de viață, chiar cu prețul asumării unor niveluri mari ale 
amprentei ecologice. Aceasta, desigur, în detrimentul acelor actori sociali 
(țări, localități, persoane) care, în mod deliberat sau nu, se multu-mesc cu 
un grad de satisfacţie față de viață mai scăzut (asumându-și o viață mai 
austeră), aducând astfel mai puţine prejudicii vieții și planetei prin amprenta 
lor ecologică. 

O asemenea manieră de calcul a indicelui bunăstării planetei 
readuce, desigur, în discuţie viziunea economică clasică asupra modului de 
producţie și chiar asupra existenţei în general: ce cheltuim - în termeni de 
resurse, pentru a obţine ce - în termeni de longevitate și satisfacție față de 
viaţă, cu ce consecinţe pentru viață si pentru planeta pe care trăim. 


Începând din anul 1960 şi până în prezent, a fost monitorizat indicele 
bunăstării planetei pentru 178 de naţiuni. Datele relevă că omenirea, ca 
întreg, are un drum lung de parcurs, atât în înţelegerea problemelor de 
mediu pe care le generează prin comportamentul său economic și, implicit, 
prin comportamentul de consum, cât și privind viziunea sa asupra 
longevitátii și satisfactiei față de viaţă. La nici unul dintre criteriile enunțate 
nu există vreo ţară care să realizeze un scor deosebit de ridicat (în raport cu 
idealul rezonabil, aferent etapei în care trăim) și, prin urmare, nu există nici 
o ţară care să prezinte o situație satisfăcătoare privind indicele bună-stării 
planetei. Totuși, unele ţări sunt mai eficiente la capitolul longevitátii, altele la 
crearea unor condiţii de creștere a satisfactiei față de viaţă a populaţiei, dar 
fiecare ţară are probleme de un ordin sau altul, nefiind atât de eficientă pe 
cât ar putea fi. 


Din studiile NEF au rezultat o mulțime de informaţii valoroase, ce ar 
putea fi utilizate în procesul de influențare a modelelor de consum, în sen- 
sul aplicării celor mai avansate principii ale dezvoltării durabile. Asemenea 
modele nu pot fi decât compatibile cu obiectivele creșterii speranţei de viață 

și creșterii satisfactiei față de viață pentru populaţia planetei, chiar si în 
condiţiile actuale, când mediul natural este destul de serios prejudiciat prin 
poluare. 


Principala provocare ce stă în fata naţiunilor, în actuala etapă de 
reorientare spre dezvoltarea durabilă, derivă însă din lipsa voinţei acestora 
de a ţine cont, în adoptarea politicilor lor de dezvoltare, de aparentele 
sacrificii pe care ar trebui să le opereze în practicile lor neecologice de 
consum. Problema este însă că, ignorând, pe termen nedefinit, necesitatea 
de a constientiza până la ultimele sale consecinţe (inclusiv prin reorientarea 
și renunţarea la unele obisnuinte de consum) starea de fapt, aceasta nu 
devine mai bună de la sine. 


Indicele bunăstării planetei se măsoară pe o scală de la 0 la 100. Va- 
loarea acestui indice, considerată fezabilă pentru etapa prezentă a dezvol- 
tării globale, este de 83,5. O asemenea valoare are în vedere niveluri posi- 
bil de atins atât în materie de speranţă de viaţă și bunăstare materială, cât 
și în ceea ce privește o extindere rezonabilă a amprentei ecologice globale. 


Scorurile teoretice ale indicelui bunăstării planetei sunt de trei tipuri: 


Tabelul nr. 1 - Scorurile teoretice ale indicelui bunăstării Il ali 


ue ORE aia Pee 
ae ridicată/AE ridicată zs 38,0 
Bunăstare scăzută/AE scăzută £5 COO 0,5 38,0 
Ideal rezonabil 8,2 82,0 1,5 83,5 


Sursa: NEF, HPI Report, 2006, p. 14. 


Cea mai performantă ţară europeană în menţinerea unui raport relativ 
avantajos între indicatorii relevanti pentru calcularea indicelui bunăstării 
planetei este Islanda. Aceasta este urmată de ţările scandinave (Suedia, 
Norvegia), care primează în privința menţinerii unor niveluri ridicate ale 
bunăstării populaţiei, cu costuri ecologice relativ scăzute. La acest capitol, 
dintre ţările vest-europene, cel mai bine stă Spania (care se află pe locul 12 
în clasamentul european), urmată de Italia (locul 14), Germania (locul 15) și 
Franţa (locul 18). Marea Britanie se situează pe locul 21, adică spre finalul 
succesiunii țărilor europene, performanţe mai slabe decât aceasta având 
doar unele ţări în tranziție - Portugalia, Grecia și Luxemburg. 


Valorile indicelui bunăstării planetei aferente țărilor europene, la 
nivelul anului 2006, atestă o eficiență actuală mult mai scăzută a ţărilor 
europene în controlul emisiilor de bioxid de carbon decât în urmă cu patru- 
cinci decenii. 


Amprenta ecologică a omenirii. 
România în contextul mondial 


Natura poate răspunde trebuintelor de consum ale umanității doar 
atât timp cât nivelul general al solicitărilor omului nu depășește capacitățile 
regenerative ale biosferei. Această capacitate depinde deci, în mod vital, de 
mărimea amprentei ecologice a speciei umane. 


Conceptul de amprentă ecologică a fost utilizat întâia oară în anul 
1992, de către ecologul canadian William Rees de la Universitatea Britani- 
că din Columbia. Amprenta ecologică măsoară gradul de solicitare pe care 
cererea agregată de resurse naturale a omului o exercită asupra mediului. 


Figura nr. 2 - Amprenta ecologică a omenirii, 1961-2003 

Sursa: WWF, Living Planet Report, 2006. 


În cadrul amprentei ecologice globale, cea mai mare pondere o are 
pământul utilizat pentru producerea hranei, pentru cultivarea arborilor 
(suprafetele ocupate cu arborii cultivați de om se inserează, de asemenea, 
în amprenta ecologică, deoarece nu sunt echivalente cu suprafețele pe care 
arborii și vegetația se dezvoltă în mod spontan, natural) sau a unor plante 
utilizate la fabricarea de biocarburanti, dar și suprafețele oceanice unde se 
practică pescuitul, suprafețele ocupate cu diverse construcții industriale sau 
de infrastructură, ori suprafețele folosite pentru neutralizarea unor deșeuri 
(Rees și Wackernagel, 1994). Amprenta ecologică raportează consumul 
uman de resurse naturale la capacitatea pământului de a le regenera și se 
exprimă în hectare globale. 

Capacitatea regenerativà a biosferei (reprezentată, în graficul de mai 
sus, prin orizontala ce intersectează ordonata în punctul 1) a fost excedată 
de amprenta ecologică globală în urmă cu aproape două decenii, adică 
înainte de anul 1990. 


În anul 2001, biocapacitatea Pământului - similară cu aria sa produc- 
tivă biologic - se ridica la 11,2 miliarde de hectare globale sau 1,8 hectare 
globale pe persoană. La momentul respectiv, cererea de biocapacitate a 
populației mondiale era de 13,7 miliarde de hectare globale, adică de 2,2 
hectare globale pe persoană. Aşadar, încă de atunci, amprenta ecologică 
pe persoană depășea cu 0,4 hectare globale (23 de procente) disponibilul. 
Încă de atunci, resursele naturale ale planetei erau consumate într-un ritm 
mult mai alert decât capacitatea de regenerare naturală. 


În anul 2006, omenirea consuma resursele naturale cu 22 de 
procente mai repede decât capacitatea de regenerare a ecosistemului. 


În economia globală, oamenii dintr-un anumit spaţiu geografic pot 
consuma resurse materiale sau servicii provenind din orice zonă a lumii. Ca 
urmare, din perspectiva mărimii amprentei ecologice, țările lumii pot fi foarte 
diferite. Există fări cu o amprentă ecologică deosebit de extinsă, depășind 
cu mult mărimea propriului teritoriu geografic - acestea sunt, în general, ţări 
dezvoltate economic - și țări cu amprentă ecologică mai restrânsă chiar si 
decât suprafața propriului teritoriu. Acestea din urmă, subutilizând chiar și 
biocapacitatea dată de teritoriul lor geografic, devin vrând-nevrând 
creditoare ecologice pentru celelalte state. Amprenta ecologică a unei ţări 
poate varia în funcţie de numărul populaţiei sale, de cantitatea de bunuri 
consumate în medie pe locuitor si de intensitatea utilizării resurselor 
naturale în scopul asigurării bunurilor și serviciilor de consum. 


Prin monitorizarea amprentei ecologice globale se urmărește 
creșterea gradului de atenţie al producătorilor de bunuri și servicii și, nu mai 
puţin, al consumatorilor, față de problemele de eficiență, eficacitate și 
ecologie ale exploatării mediului natural, în vederea schimbării modelelor de 
consum și a intensificării orientării lor durabile. 


Amprenta ecologică este utilizată ca indicator al caracterului durabil al 
caracteristicilor de mediu, dar si al stilurilor de viaţă, al consumului de bunuri 
și servicii al orașelor, al anumitor sectoare industriale, organizaţii, vecinátáti 
ș.a. 

Unele cercetări recente asupra unor diverse amprente ecologice 
relevă următoarele: 

— consumul agregat de lemn, hârtie, fibre din lemn si producția 


agricolă a locuitorilor din 29 de orașe situate în apropierea Mării 
Baltice exploata, în anul 1995, o suprafaţă a ecosistemului de 200 

de ori mai mare decât suprafața orașelor înseși; 


— producerea energiei nucleare generează în jur de 4 procente din 
amprenta ecologică globală; 


— în anul 1994, amprenta ecologică a orașului Londra (luând în 
calcul consumul de produse alimentare, produse forestiere și 
emisia de bioxid de carbon) era de 120 de ori mai mare decât 
suprafața orașului (Rees, Reducing the Ecological Footprint of 
Consumption, 1995); 


- amprenta ecologică (medie) a unui locuitor canadian (suprafața de 
pământ necesară pentru susținerea consumului fiecărui locuitor 
actual) era de peste 4,5 hectare în anul 2003. Dacă fiecare locuitor 
al Pământului ar consuma la nivelul mediei consumului unui 
locuitor canadian, ar fi nevoie de cel puţin trei planete de 
capacitatea Pământului pentru a face posibil consumul respectiv. 


Tabelul nr. 2 - Amprenta ecologică medie a unui locuitor din Canada, 
în hectare per capita 


| | | Energie|Construcţii| Teren agricol |Pădure| Total | 
Alimente — | 04 | / ^) | 209 ù|  .J 13] 
Loue — ^  ]| os | o1 | | 10]| 141] 


[Transport — — | 10 | ot ,]| — Sa 
[Bunuri de consum — | O6 | .— | | jJ 06 
Alte resurse (servicii) | 04 | ù ^ | J| 04 | 
TOTAL | 29 | 02 | 09 | 10 | 45] 


Sursa: Janette Mcintosh (coord.), 2003, The Task Force on Planning Healthy and 
Sustainable Communities, The University of British Columbia. 


În condițiile în care, pentru anul 2030, se preconizează cá Pământul 
va avea în jur de 9-10 miliarde de locuitori, fiecăruia revenindu-i doar în jur 
de 0,9 hectare de pământ productiv pentru asigurarea propriului consum (în 
ipoteza că nu se vor înregistra degradări suplimentare ale terenurilor), se 
poate imagina ce presiune enormă va exercita speța umană asupra 
resurselor Pămândului, dacă nu se va înregistra un recul radical prin 
ajustarea și reorientarea modelelor de consum actuale. 


Deja în unele state europene se înregistrează valori ale amprentelor 
ecologice situate sub media mondială de la nivelul anului 2030. În America 
de Nord (Vancouver), de exemplu, amprenta ecologică actuală este de 4,25 
persoane pe hectar, iar în Olanda, este de 4,40 persoane pe hectar. 


Nu trebuie uitat însă că așezările umane, prin cererea lor de consum, 

pot amprenta nu numai zona lor de rezidenţă, ci suprafețe cu mult mai mari 
(Janette Mcintosh, 2003). De exemplu, plantațiile de citrice ale Greciei vor 
răspunde nu numai cererii de citrice din Grecia, dar si cererii din toate ţările 
ce importă citrice grecești. 

Dacă, în anul 2001, biocapacitatea planetară medie pe persoană era 
de 1,8 hectare globale (în ipoteza neincluderii în necesar a speciilor 
nonumane), iar cererea medie efectivă de biocapacitate a umanităţii era de 
2,2 hectare globale pe persoană, o persoană rezidentă în România utiliza, 
la momentul respectiv, în jur de 2,4 hectare globale, adică depășea 
disponibilul planetar mediu cu 0,6 ha, în conditiile în care densitatea medie 
a populației din România era de un locuitor la 2,3 hectare. La capitolul 
intensității solicitării biocapacitátii planetare, România se află pe locul 39 în 
lume, situându-se ca poziție, după celelalte ţări europene. 

Ţările care solicită cel mai intens biocapacitatea planetară pe locuitor 
(utilizând peste 5,4 hectare globale pe locuitor) sunt Emiratele Arabe, 
Statele Unite, Finlanda, Canada, Kuweit, Australia, Estonia, Elevetia, Noua 
Zeelandă și Norvegia. 


China se situează pe la jumătatea clasamentului (ce cuprinde 178 de 
țări). 

Să nu uităm însă că, în prezent, deși nu intră în unele calcule ale 
sale, omul trebuie să împartă arealul actual al planetei cu alte peste 10 
milioane de specii de vieţuitoare. Acestea vor mai avea șanse de viață însă 
numai în funcţie de măsura în care omul va hotărî să-și limiteze 
revendicarea propriului areal de manifestare. 


Monitorizarea gradului de extindere a amprentelor ecologice ale 
anumitor așezări umane ar trebui să stea la baza formulării politicilor de 
către guverne, în vederea centrării progresului socioeconomic în sfera 
dezvoltării durabile. 


Indicatori ai calităţii vieții - satisfacția 
faţă de viaţă, speranţa de viaţă 
și anii de viaţă fericită 


Cercetarea socială mondială a contribuit mult, în ultima vreme, la 
înțelegerea factorilor ce influențează calitatea vieţii. Indicatorii calității vieții 
monitorizati de diverse instituţii sociale sunt relativ numeroși, putând fi de 
expresie obiectivă sau subiectivă si referindu-se la realitățile sociale din 
perspectivá analiticá sau sinteticá. 

Indicatorii subiectivi ai calităţii vieţii sunt de relativ puţin timp 
considerati determinanti pentru formularea corectá a prognozelor sociale, 
factorii subiectivi ai schimbării sociale având un rol hotărâtor în generarea 
stărilor de fapt obiective. Aceasta nu înseamnă totuși că, în prezent, nu mai 
există controverse asupra măsurii în care autoevaluarea bunăstării sau 
determinarea bunăstării subiective are o serie de elemente în comun cu 
bunăstarea obiectivă. O întrebare ce își așteaptă încă răspunsul este si 
aceea referitoare la indicatorii care exprimă cel mai sugestiv și realist nivelul 
bunăstării unei persoane, grupări, naţiuni - bunăstarea subiectivă (resimţită 
de subiect, indiferent de perspectiva obiectivă asupra realităţii) sau 
bunăstarea obiectivă (evaluabilă prin metode și tehnici specifice). 

Între indicatorii subiectivi ai calității vieţii, cel mai frecvent utilizaţi, se 
numără și satisfacția omului faţă de propria sa viaţă. Unii analiști sociali tind 
să considere sinonime si deci intersanjabile fericirea, satisfacția față de 
viață și bunăstarea, desi, conceptual, există diferente notabile între acestea. 
În general, satisfacția față de propria viață pare un indicator mai durabil si 
mai de încredere, având o mai mare relevanţă socială decât alti indicatori, 
ce pot deveni ușor volatili în raport cu dinamica unor variabile independente. 
De aceea, când o mare parte a membrilor unei națiuni declară că resimt un 
grad oarecare de insatisfactie față de viață, în mod clar, în comunitatea 
respectivă există probleme ce se exprimă societal, sub o formă sau alta. 


Speranţa de viaţă la naștere este estimată pe baza condiţiilor de viață 
dominante într-o anumită comunitate umană, fiind calculată cu ajutorul 
ratelor mortalității aferente diferitelor vârste. Speranţa de viață reprezintă 
(ca medie) numărul de ani de viaţă la care poate spera o persoană, dacă ar 
trăi în aceleași condiţii medii în care au trăit cei decedați în anul precedent. 
Speranţa de viață este un indicator standard, obiectiv, al bunăstării 
comunităţilor sociale, aceasta depinzând de multi factori ce tin de condiţiile 
material-economice de viață, dar si de condiţiile de mediu. Speranţa de 

viaţă la naștere este deosebit de sensibilă față de rata mortalității infantile, 
care, la rândul său, constituie un indicator implicit al calității vieţii familiilor 
cu copii, al igienei surselor de apă și nivelului de ecologizare a mediului 
natural, dar, în special, al accesului familiei cu copii la serviciile de sănătate. 
De aceea, un asemenea indicator este utilizat fără rezerve la evaluarea 
dezvoltării umane a națiunilor. 

De regulă, analiștii sociali investighează satisfacția față de viață, 
cuantificánd | autopozitionarea subiecţilor, în raport cu răspunsul la 
întrebarea: "Gándindu-vá la gradul de satisfactie față de propria 
dumneavoastră viață, unde v-aţi pozitiona pe o scală de la 0 (nesatisfácut) 
la 10 (foarte satisfăcut)?” Pentru ca răspunsurile la o asemenea întrebare 
să fie edificatoare, justificând adoptarea anumitor iniţiative sau politici 
sociale, ar trebui să fie susţinute si prin alte răspunsuri legate de situația 
economică, familială sau socioocupationalà a fiecărui subiect. De multe ori 
însă, chiar și în absenţa unor asemenea date de control, ponderile cele mai 
ridicate ale răspunsurilor la întrebarea de mai sus, se dovedesc suficient de 
revelatoare pentru a semnala o stare de fapt semnificativă din perspectiva 
unui aparat politic de decizie. 


În prezent, situaţia politică, socială şi culturală din diverse regiuni ale 
globului diferențiază mult ţările în privința satisfactiei față de viaţă si, implicit, 
a nivelului bunăstării sociale. De exemplu, în anul 2006, existau țări cu o 
amprentă ecologică foarte apropiată ca mărime, dar extrem de diferite în 
materie de bunăstare. În această situaţie de aflau Rusia și Japonia - în 
Japonia, speranţa de viaţă era cu 17 ani mai ridicată decât în Rusia, în timp 
ce în Rusia, satisfacția față de viață a populaţiei se ridica doar la 50 de 
procente din cea a populaţiei din Japonia. Într-o situaţie similară se aflau 
Honduras si Republica Moldova - țări cu unele caracteristici comune, dar 
care diferă radical în materie de satisfacţie faţă de viață a populaţiei. În 
Honduras, satisfacția față de viață medie a populaţiei este de două ori mai 
mare decât cea a populaţiei din Republica Moldova. 


Monitorizarea indicelui bunăstării planetei 


Indicele bunăstării planetei este un indicator al calității societăţilor 
umane, ce sintetizează longevitatea umană si satisfacția faţă de viaţă. 


NEF calculează satisfacția față de viaţă printr-o formulă propusă de 
sociologul olandez Ruut Veenhoven, care utilizează în acest scop anii de 
viață fericită (AVF). Acest indicator (AVF) se referă la măsura în care 
oamenii trăiesc o viaţă îndelungată și fericită într-un anumit spațiu și timp. 
Pentru a calcula media AVF la nivelul unei naţiuni, ratele satisfactiei față de 
viață sunt ponderate cu speranţa medie de viaţă la naștere. 


Indicele bunăstării planetei este un indice de sinteză al calității vieții 
deoarece acesta încorporează indicatori obiectivi și indicatori asumaţi 
(subiectivi) privind calitatea vieții. Indicele bunăstării planetei se corelează 
consistent cu factorii obiectivi ai calității vieţii, precum nivelul afluentei de 
resurse, nivelul de educaţie, gradul de libertate politică sau egalitatea dintre 
sexe, deși nu este integral explicat prin aceștia. 


Pentru valorile indicelui bunăstării planetei, aferente diferitelor ţări ale 
lumii, s-ar putea stabili un set de ţinte rezonabile pe grupe de ţări, în 
vederea situării IBP aferent acestora, în viitor, cât mai aproape de valoarea 
ideală. 

În anul 2007, cea mai înaltă valoare a indicelui bunăstării planetei era 
de numai 68,2, aceasta fiind atinsă de statul Vanuatu situat în arhipelagul 
Pacificului. Cea mai scăzută valoare a indicelui bunăstării planetei aparținea 
statului Zimbabwe (16,6). 


Practic, nici o ţară nu realizează un scor foarte ridicat si nici o ţară nu 
stă la fel de bine la toti cei trei indicatori analitici utilizați în calcularea 
indicelui bunástárii planetei. Ín statul Vanuatu, de exemplu, speranta de 
viață este de numai 69 de ani, deși valorile celorlalți indicatori sunt mai 
apropiate de valorile ideale decát ín alte tári. 


Toate natiunile si-ar putea utiliza resursele de care dispun cu o efici- 
entá mai mare, în vederea asigurării unei vieți mai longevive si mai satisfă- 
cătoare pentru populaţie. De fapt, analiza indicelui bunăstării planetei rele- 
vă că, de prea multă vreme, guvernele s-au concentrat pe măsurarea unor 
falși indicatori ai premiselor unei vieţi satisfăcătoare. Or, un fals criteriu de 
progres niciodată nu va fi de folos pentru atingerea unei bunăstări durabile. 

Deosebit de interesante sunt diferenţele pe care evaluarea indicelui 
bunăstării planetei le-a pus în lumină, cu privire la anumite grupe de state, 
precum și similaritátile dintre altele. 

Ţările clasificate de Programul Naţiunilor Unite pentru Dezvoltare ca 
având o dezvoltare umană de nivel mediu realizau, în anul 2006, 
performanțe superioare în materie de IBP, comparativ cu ţările cu 
dezvoltare umană slabă sau ridicată. Între primele 25 de procente de ţări, în 
materie de performante ale IBP, se aflau 35 de ţări cu dezvoltare umană 
medie, dar numai 9 ţări cu dezvoltare umană înaltă si o ţară cu dezvoltare 
umană scăzută. 


Așadar, dincolo de un anumit nivel, creșterea consumului de bunuri și 
servicii nu antrenează neapărat creșterea bunăstării populaţiei. Dimpotrivă, 
se pare că o accentuare a materialismului, pe fondul diminuării spiritului 
comunitar, duce la o scădere a bunăstării populaţiei. Exemplul Estoniei 
relevă clar că un consum ridicat de bunuri și servicii al populaţiei nu 
garantează un nivel ridicat al bunăstării. Pe de altă parte, exemplul 
Republicii Dominicane relevă că, acolo unde există bunăstare ridicată, 
aceasta nu este generată în mod necesar de un nivel ridicat al consumului 
de bunuri și servicii. 

Calitatea structurilor sociale, culturale și politice are un rol hotărâtor în 
conditionarea bunăstării sociale a unei naţiuni. Acest fapt este confirmat, în 
bună măsură, și de faptul că naţiunile din Grupul celor 8 realizau, în anul 
2006, performante relativ scăzute ale indicelui bunăstării planetei. În 
clasamentul mondial, Italia se plasa pe locul 66, Germania - pe locul 81, 
Japonia - pe locul 95, Regatul Unit al Marii Britanii și Irlandei de Nord - pe 
locul 108, Canada - pe locul 111, Franţa - pe locul 129, SUA - pe locul 
150, iar Rusia - pe locul 172. La momentul respectiv, între statele 
occidentale (în număr de 24), Malta se afla pe poziția cea mai avantajoasă. 


Remarcabil este și faptul că naţiunile din Islanda sunt situate peste 
media mondială. Populatiile acestor ţări au o înaltă satisfacție față de viaţă, 
o speranţă de viaţă relativ ridicată si, marginal, o amprentă ecologică ceva 
mai scăzută decât alte state. Nivelul veniturilor, ca și PIB-ul per capita, 
aferente acestor populaţii gravitează în jurul mediilor mondiale. Chiar și în 
plan regional, aceste state stau mai bine decât celelalte. Primele cinci 
națiuni din Africa sunt, de asemenea, de tip insular, ca și primele două din 
Asia. Faptul că asemenea națiuni reușesc mai bine decât altele, din acest 
punct de vedere, derivă poate dintr-o conștientizare mai acută a limitelor lor 
ecologice, ca efect al expunerii lor mai vizibile la primejdiile ce pot veni 
dinspre ocean. Un asemenea proces de conștientizare pe termen lung a 
constrâns oarecum aceste state să-și construiască modul de viață pe 
principii mai sănătoase, mai ecologice, valorizând superior viața, tocmai 
pentru că acolo viaţa este mult mai expusă riscurilor. Ei utilizează mai 
eficient și puţinele resurse naturale de care dispun. 

Tabelul nr. 3 - Satisfactia faţă de viaţă, speranţa de viaţă, amprenta 
ecologică și indicele bunăstării planetei în câteva ţări ale lumii, 


în anul 20 


pania 
Noua Zeelandă 


| 69 | 
74 


06 


SV AE 


1 55 


79, 


Danemarca 


Marea Britanie 


in Africa 


urcia 
srael 


Canada 


Emiratele Arabe Unite 


Kuweit 


Din Asia 


angladesh 


aiwan 


Hong Kong 

| Tări arv | SV | AE | IBP | 
Singapore — à | 69 | 787 | 62 | 361 | 
3,8 
3,6 


Rep. Moldova 67,7 1,2 
i 44 
3,3 


Sursa: NEF, HPI Report, 2006, p. 18, 20. 


latá o concluzie surprinzátoare - statele continentale ar avea multe de 
învăţat de la statele insulare. 


O altă concluzie ar fi aceea că este posibil ca omul să trăiască o viață 
mai îndelungată si mai fericită, afectând si depreciind mai puţin mediul 
natural decât în prezent. De exemplu, satisfacția față de viață a populaţiei 
din SUA este similară celei din Germania, iar speranţa de viață din cele 
două ţări este foarte apropiată, populaţia din Germania bucurându-se de o 
speranţă de viaţă chiar ceva mai mare decât cea din SUA. Totuși, amprenta 
ecologică a Germaniei este numai jumătate din cea a SUA, ceea ce 
înseamnă că Germania este de două ori mai eficientă decât SUA în 
producerea condiţiilor de viaţă fericită și îndelungată, la nivelul de resurse 
pe care le consumă în prezent. 


Așadar, indicele bunăstării planetei nu indică nici cea mai fericită ţară 
din lume, nici cel mai bun loc pentru a trăi, nici cea mai dezvoltată naţiune și 
nici tara cea mai prietenoasă din perspectivă ecologică. Dar, combinând 
aceste criterii, indicele bunăstării planetei poate ajuta la compararea țărilor 
și la identificarea acelor zone ale dezvoltării care sunt critice, indicând ce 
consumuri de resurse sunt excesive și, implicit, inechitabile din perspectiva 
unei vieți îndelungate și fericite pentru toti locuitorii planetei. 


Să nu uităm că, în prezent, în lumea occidentală, științele economice 
stau la baza întregii gândiri sociale și a marilor politici planetare. În pofida 
minunatelor teorii cu privire la dezvoltarea soci(et)alá, în lumea reală, când 
se vorbește despre acest subiect, cei mai multi oameni (chiar analiști 
sociali) se gândesc, de cele mai multe ori, doar la afluenta materială si la 

bani. Nu de puţine ori, progresul unei naţiuni este măsurat în termenii cres- 
terii PIB-ului. Tot PIB-ul constituie măsura standard a vitalitátii economice 
de ansamblu, fiind și indicatorul emblematic preferat al măsurării bunăstării 
(eventual PIB-ul per capita). Și chiar dacă nu oferă în sine nici un fel de 
garanţii suplimentare, ordinul de mărime al PIB-ului țărilor constituie un 
argument tacit al configurării fluxurilor principale de investiţii la nivel global. 


Desigur, logica fenomenului decurge din faptul că un PIB ridicat poate 
semnifica o dinamică ridicată a masei financiare totale aflate într-un 
organism economic, ceea ce - virtual - poate antrena și creșterea generală 
a calităţii vieţii. Totuși, un asemenea fenomen se poate dovedi adevărat sau 
nu. Interpretarea PIB-ului ca un indicator (în)direct al bunăstării unei grupări 
societale induce ideea că tot ceea ce contează mai mult pentru bunăstarea 
comunității respective este dimensiunea materială, celelalte sfere ale vieții 
devenind funcţii proporțional corelate cu aceasta. Cu alte cuvinte, starea de 
bine a unei naţiuni va crește proporțional cu creșterea economică. Sigur că, 
în anumite etape de dezvoltare și până la un anumit punct, o asemenea 
asertiune se poate dovedi adevărată. Evoluţia econo-mică relativ recentă a 
unor societăți asiatice a demonstrat cu prisosintá acest lucru. 


Desigur, există o relaţie semnificativă și între nivelul general al 
veniturilor populației și bunăstarea obiectiv-subiectivă a acesteia. Dar, după 
ce un nivel (neașteptat de scăzut) al PIB-ului este deja depășit, în condiţiile 
practicării pe termen lung a unei redistributii echilibrate a veniturilor sociale, 
intensitatea unei asemenea relații descrește sensibil. 


Oricum, PIB-ul per capita nu poate fi gândit în nici un fel ca un indica- 
tor al bunăstării personale și, cu atât mai puţin, ca un indicator al satisfactiei 
fată de viață. Acest fapt derivă si din faptul că PIB-ul per capita este insen- 
sibil la particularităţile distribuţiei veniturilor între diferite categorii sociale. 


Dincolo de anumite limite însă, nivelul veniturilor personale nu mai 
semnifică decalajele de standard de viață ce se manifestă în practica 
socială. Aceasta pentru că nivelul veniturilor nu vorbește, în sine, nici des- 
pre modul cum sunt cheltuiţi banii, nici despre situaţiile de viață concrete ale 
deţinătorilor de bani si nici despre particularitátile lor psihologice. Acestea 
din urmă deţin un rol hotărâtor în cuantificarea satisfactiei față de propria 
viaţă. 

În timpurile moderne, nu puţini sunt oamenii care simt nevoia unor 
cheltuieli “compensatorii”, pentru a-și atenua unele afecte negative, trăite în 
urma unor evenimente nedorite survenite în viaţa lor. 


Unele studii atestă că incidenţa unor dezastre naturale determină, în 
multe cazuri, creșterea veniturilor supravietuitorilor afectaţi, ce primesc, din 
diverse surse, sume de bani - adesea uriașe -, pentru refacerea gospodá- 

riilor lor. La nivelul beneficiarilor în cauză, desigur, sumele respective pot 
face diferenţa între viață și moarte, dar aceasta nu indică în mod necesar 
creșterea proporțională a satisfactiei lor față de viaţă. 


Prin fundamentarea și monitorizarea indicelui bunăstării planetei, NEF 
militează clar pentru ca planeta noastră să devină un loc mai dezirabil 
pentru toti locuitorii săi. Scorul pentru fiecare naţiune la acest indice relevă 
încă o dată cá decidentii în materie de politici globale si regionale trebuie 
să-și schimbe priorităţile. Ei trebuie să înscrie pe primele locuri, în agendele 
lor, obiective care să ducă la eradicarea sărăciei și, în special, a sărăciei 
extreme și a foamei, la îmbunătăţirea stării de sănătate, la relaxarea 
datoriilor externe ale statelor sărace, la schimbarea valorilor, în sensul 
valorizării mai directe a vieţii. De asemenea, este nevoie de găsirea unor 
modalități mai adecvate de încurajare a participării sociale, în spiritul 
promovării unei guvernări mai apropiate de trebuintele majoritátilor, fără a 
ignora trebuintele mai mult sau mai puţin speciale ale minorităţilor. Dar, în 
împlinirea unor asemenea obiective, trebuie să se ţină seama de 
necesitatea de a identifica corect și a respecta limitele mediului natural, prin 
fiecare inițiativă de politică social-economică. 


Modele de consum dominante 
și consecințele lor ecologice 


Specialiștii apreciază că, la nivel global, circa 30-40 de procente 
dintre problemele de mediu au cauze directe în unele caracteristici ale mo- 
delelor de consum dominante (Nachhaltige Konsummuster..., 1997, p. 1). 


Efectele ignorării, în special de țările mari generatoare de poluare, a 
reglementărilor privind necesitatea ecologizării tehnologiilor industriale și a 
gestionării deșeurilor rezultate din consumul de bunuri și servicii s-au 
resimţit tot mai acut în ultimul deceniu. Cu toate acestea, chiar si în prezent, 
puţine guverne consimt să adopte măsuri radicale de stopare a tendinţelor 
nesustenabile de dezvoltare, motivând că ecologizarea producţiei și a 
consumului de bunuri și servicii ar fi prea costisitoare și prea puţin profitabilă 
pe termen scurt și mediu. 


Promotorii intereselor economice ale societăților cu tendințe consu- 
meriste invocă în sprijinul politicilor respective așa-numita suveranitate a 
consumatorului, adică libertatea acestuia de a decide asupra manierei 
concrete în care își va satisface trebuintele și preferințele de consum (S.U. 
O'Hara, S. Stagl, 2002). Ca urmare, multi dintre reprezentanții producá- 
torilor de bunuri si servicii sunt de părere că marile schimbări ce s-ar 
impune în domeniul modelelor de producţie și consum ar putea porni, în 
ultimă instanță, numai de la refuzul consumatorilor de a mai valida prin 
cerere anumite oferte. 


Așadar, este de așteptat ca masa majoritară a consumatorilor, pe 
măsură ce constată prezenţa unor practici de consum nesănătoase sau/și 
neecologice, să-și reorienteze comportamentul pe baza unor decizii mai 
înțelepte. Dar pentru ca un asemenea proces să aibă masa critică necesară 
pentru operarea unei schimbări de fond, este absolut necesară informarea 
pe scară largă a consumatorilor asupra consecinţelor ecologice ale 
anumitor alegeri, dar și de oferta unor alternative viabile de consum. Numai 
astfel se poate ajunge, mai devreme sau mai târziu, la schimbarea 
trendurilor nesustenabile ale consumului actual. 


Dimensiunile ecologice ale comportamentului de consum al gospodă- 
riilor populaţiei se evaluează, de obicei, prin monitorizarea a doi indicatori: 
structura cheltuielilor de consum si impactul direct și mediat al acestora 
asupra input-output-ului ecologic. 

Cele mai multe ţări estimează intensitatea poluării mediului pornind 
de la evaluarea consecinţelor ecologice ale producției domestice de bunuri 

și servicii (informaţiile fiind preluate din matricea totală a conturilor nationa- 
le, inclusiv a conturilor de mediu), dar neglijând efectele consumului de 
produse de import, ce intră în circuitul economic autohton. În cel mai bun 
caz, se consideră că acestea induc un nivel de poluare similar celui mediu 
al producţiei interne de bunuri și servicii, ceea ce distorsionează rezultatele 
(mai ales în cazul țărilor cu importuri masive, cum sunt Norvegia, Finlanda 
s.a.). 

Stiut fiind cá, începând din anul 1950 până în 2007, populaţia lumii a 
crescut de aproape trei ori (fiind de 6,6 miliarde în anul 2007), consumul de 
bunuri și servicii, la nivel global, prezintă unele dinamici demne de atenţie 
(Consumers International, 2007): 


— în anul 2006, fiecare al doilea locuitor de pe glob trăia în mediul 
urban, în condiţiile în care consumul de resurse naturale (inclusiv 
cel industrial) a crescut de peste 20 de ori faţă de anul 1950; 


— consumul alimentar al țărilor dezvoltate a atins cota de saturație 
pentru produsele de bază (cereale, lapte, ouă, grăsimi animale, 
anumite sortimente de legume și carne); în asemenea ţări, oferta 
la produsele respective se încadrează în limite cunoscute de mai 
multe decenii, deși produsele alimentare s-au diversificat 
considerabil, iar procesarea alimentelor utilizează tehnologii tot 
mai evoluate; 


— un fenomen similar cu cel din alimentaţie a avut loc si în domeniul 
achiziţionării anumitor bunuri nealimentare (de uz casnic - aragaz, 
frigider etc.). Cu toate acestea, categoriile de articole nealimentare 
oferite în magazinele occidentale a crescut masiv; de exemplu, în 
anul 1996, un supermarket de cartier din Finlanda prezenta o 
ofertă de aproximativ 6.000 de categorii de articole, unul similar din 
Germania - 10.000, iar unul din SUA - 25.000; 


— în ultimele două-trei decenii, consumul de servicii (transporturi 
publice și private, servicii de timp liber, audio-video-informatizare, 
telecomunicaţii) a crescut mai rapid decât consumul de bunuri, 
fenomenul fiind cu atât mai vizibil cu cât o ţară este mai dezvoltată 
economic; 


— un număr tot mai mare de oameni au ales să trăiască în oraşe 
mari, având peste un milion de locuitori, din cauza oportunităţilor 
mai mari de a găsi locuri de muncă. Dacă, în anul 1950, doar 29 
de procente din populaţia țărilor dezvoltate trăiau în asemenea 
orașe, în anul 1990, proporţia acestora a crescut la 35 de procen- 
te. În același interval, în ţările în curs de dezvoltare, proporţia 
populaţiei din orașele cu peste un milion de locuitori a crescut de la 


22 de procente la 36 de procente, un asemenea trend devenind 
mai slab alimentat în țările dezvoltate, dar mai puternic în ţările în 
curs de dezvoltare; 


— în cele mai multe orașe se manifestă o puternică tendință de 
polarizare si segregare socială și economică a populaţiei, inclusiv 
în privința calităţii locuirii și a zonelor de rezidenţă. La periferiile 
marilor orașe apar grupuri tot mai consistente de populaţie săracă, 
fenomenul sărăciei afectând totuși destul de masiv și așezările de 
tip rural; 


— populația urbană lipsită de adăpost, în prezent, la nivel global, se 
ridică la peste 100 de milioane. În foarte multe țări, rata urbanizării, 
dar și cea a sărăciei sunt atât de ridicate încât exced capacitățile 
multor guverne de a gestiona problemele sociale. Ca urmare, 
vechile manifestări ale sărăciei se cronicizează, dar apar și forme 
noi ale sărăciei, precum marginalizarea și excluziunea socială, 
care, pe lângă faptul că ameninţă continuu pacea socială, gene- 
rează și un puternic impact negativ și asupra mediului natu- 
ral (Global Trends, http:/Avww.unhabitat.org/habrdd/global.html); 


— în tările dezvoltate, modernizarea modului de locuire a mărit 
consistent consumul de energie si de materii prime; treptat a fost 
abandonat stilul de locuire al mai multor familii în vile sau case 
mari, în favoarea caselor nu cu mult mai mici, dar destinate unei 
singure familii. A avut loc nu numai creșterea considerabilă a 
numărului de locuinţe, ci și a consumului casnic de energie, deși, 
în medie, gospodăriile au un număr de membri tot mai scăzut. Se 
poate constata destul de frecvent că, într-o casă vest-europeană, 
locuită de 2-3 persoane, cantitatea de energie consumată este 
doar cu puţin mai scăzută decât într-o locuinţă la bloc ocupată de 4 
persoane; 


— finanţarea locuirii constituie o afacere ce pune în mișcare foarte 
multi bani în toate ţările lumii. Dacă în unele ţări cu economii de 
piață în plină dezvoltare, precum China, Mexic sau Thailanda, 
nivelul actual al creditelor ipotecare depășește 10 procente din 
PIB, în cele mai multe dintre țările dezvoltate, cuantumul creditelor 
de acest tip se ridică la peste 40 de procente din produsul intern 
brut, acesta depășind 70 de procente în ţări ca Australia, Marea 
Britanie si SUA sau 100 de procente în Olanda (http://goliath. 
ecnext.com/coms2/gi 0199-6117608/Special-Supplement-Housing- 
Finance-Global.html - Housing Finance, Global Trends); 


— în țările dezvoltate, consumul de bunuri și servicii de lux ca si consu- 

mul ostentativ a căpătat amploare, asemenea modele de consum 
fiind practicate nu numai (și nu atât) de elitele sociale, dar și în 
rândurile claselor de mijloc, în tendinţa acestora de a experimenta 
sau doar de a afișa, prin consum, apartenenţa la elitele sociale; 


— în lumea consumismului occidental a apărut conceptul de "new 
luxury”, sinonim uneori cu “masstige” sau “prestigiul de masă”, 
care se aplică noilor generaţii de bunuri și servicii de lux, 
achiziționate la nivel de masă din magazine precum Starbucks, 
Victoria's Secret, Panera, Prada ș.a. 


În concepția clasică, obiectele de lux sunt definite prin calităţile și 
caracteristicile lor speciale, net diferenţiate de cele ale unor bunuri cu 
valoare de întrebuințare similară, dar comercializate la nivel de masă. 


Oferta unor obiectele de lux este specifică anumitor firme, iar accesul 
economic la o asemenea ofertă conferă și confirmă statusul social ridicat al 
consumatorilor. Dat fiind însă că, în tările dezvoltate, accesul la asemenea 
obiecte tinde să capete un caracter tot mai larg, se pune în discuție măsura 
în care consumul unor asemenea bunuri mai atestă, în fapt, un status social 
ridicat. Pe de altă parte, noile companii specializate în producerea unor 
bunuri sau servicii de lux susţin că definiţia clasică a luxului nu mai coincide 
cu concepţiile actuale, larg răspândite în domeniu. Cele mai multe companii 
de lux sunt preocupate astăzi nu atât de calităţile intrinseci ale bunurilor și 
serviciilor comercializate (ca în trecut), cât de măsura în care produsele lor 
oferă experienţe sau practici de consum așteptate sau solicitate de consu- 
matori. Prioritátile unor asemenea firme decurg din previzionarea percepții- 
lor și așteptărilor consumatorilor față de anumite oferte. Ca urmare, firmele 
de lux nu mai sunt interesate atât să ofere cele mai bune produse, cât cele 
mai dorite experienţe de consum. Companii de lux, precum Tiffany, Godiva 
Chocolatier, Saks Fifth Avenue, KitchenAid sau Sub-Zero, sunt centrate pe 
această nouă orientare. Managerii unor asemenea firme susţin că, dincolo 
de unele limite, calitatea în sine a ofertei devine un concept subiectiv, ce 
tine strict de percepţia și istoria personală a fiecărui consumator. 


Cât despre consumatori, multi dintre aceștia încă asociază calitatea 
cu prețurile mai mari, deși nu întotdeauna un pret ridicat este și o garantie a 
calităţii. Un bun sau serviciu de lux nu este întotdeauna un bun sau serviciu 
de firmă, dar poate însemna un bun sau serviciu ce conferă confort sporit în 
timpul actului de consum. 


Destul de mulţi consumatori cred că a trăi în lux presupune a trăi fără 
restricții la capitolul cheltuieli. Pentru asemenea oameni, bunurile si 
serviciile de lux nu constituie un privilegiu pe care și-l permit ocazional, ci o 
necesitate curentă. Asemenea consumatori realizează niveluri ale venituri- 


46 


lor, de obicei, între 75.000 si 150.000 $ pe an (Luxury Brands and their Role 
în Luxury Purchases (Luxury Tracking Report 1Q2004). Evident, asemenea 
comportamente de consum sunt de natură să exacerbeze exploatarea 
resurselor naturale (și, implicit, poluarea mediului), în virtutea profiturilor 
uriașe pe care le obțin producătorii și comercianții. 

În ultimele decenii, o mare parte a naţiunilor în curs de dezvoltare au 
făcut și ele pași în direcţia edificării unor economii de tip consumerist, 
exploatând excesiv resurse naturale încă ieftine și unele rezerve autohtone 
de combustibili fosili intens poluanti, după modelul țărilor occidentale. Nu- 
meroase studii de specialitate semnalează asimilarea de către asemenea 
țări a unor modele de producţie și consum initiate în ţările dezvoltate. Datele 
statistice atestă că cel mai rapid au fost copiate unele obiceiuri de consum 
cu impact negativ major asupra mediului (cumpărarea de auto-mobile, 
achiziționarea unor locuinţe de lux, creșterea exponențială a consumului de 
electricitate prin achiziționarea de aparatură electronică și electrocasnică, 
prin schimbarea radicală si pe scară socială largă a stilurilor de viaţă, în 
sensul modernizării), în timp ce unele obiceiuri tradiționale, mult mai 
sănătoase, ce vizează simultan consumul unor produse mai puţin 
costisitoare ecologic, se mai manifestă doar marginal, în zonele rurale. 


Practic, în prezent, nu există încă societăți și nici modele de societăți 
cu economii durabile din perspectivă ecologică. În asemenea condiţii, 
devine evident cum a devenit protecția mediului un concept-cheie al calității 
vieții. 

Specialiștii în protecția mediului vorbesc despre unele priorități și 
urgente. Poluarea atmosferei si a apelor este, de departe, cea mai mare 
problemă actuală, deoarece amenință însuși viitorul vieții pe Pământ. 
Formele de poluare ale aerului și apei sunt multiple, unele fiind ireversibile. 
Problema reziduurilor, ploile acide, efectul de seră, extinderea ariei de 
manifestare a tornadelor, topirea ghețarilor și perioadele de secetă 
prelungită sunt tot atâtea probleme globale, urgente, generate de caracterul 
intens parazitar al dezvoltării civilizaţiei umane, în dorința nefastă a 
majorității oamenilor, de a acumula cât mai multe bunuri materiale. 


Specialiștii de la /nstitutul Blacksmith afirmă că poluarea ucide anual 
mii de oameni din toate colţurile lumii. Orașele Rusiei, Chinei și Indiei sunt 
pe primele locuri pe lista “celor mai poluate locuri din lume" - listă publicată 
de Institutul Blacksmith, cu sediul la New York (Adevărul, 28 septembrie 
2007, preluare de la BBC). 


Multe dintre bolile cronice și moartea prematură sunt efecte probabile 
ale poluării excesive, spun specialiștii. Anual, circa 12 milioane de persoane 
(în special, copii) sunt afectate de diverse toxine ce provin din poluarea 
datând încă din primii ani ai concurenţei industriale declanșate în perioada 

războiului rece. 


Producţia industrială nereglementată pe principii ecologice constituie 
principala cauză a poluării identificate în Raportul Institutului britanic 
Blacksmith. Raportul cuprinde și un clasament al celor mai poluate 10 locuri 
din lume. Primul criteriu al clasificării este intensitatea poluării, deosebit de 
important fiind și numărul de persoane ce au suferit din cauza fenomenului 
respectiv. 


Tabelul nr. 4 - Cele mai poluate 10 zone industriale din lume 


Zona, ţara Număr de s t Numár de 
persoane : persoane 
puternic puternic 
afectate afectate 


. |sumgayit, Azerbaidjan ] . |La Oroya, Peru 


. |Linfen, China Á ; . |Dzerjinsk, Rusia 
. |Tianying, China . |Norilsk, Rusia 
Sukinda, India 


EXE India - 71.000 10. Kabwe, Zambia 255.000 


Sursa: Raportul Institutului Blacksmith, 2007. 


La capitolul cei mai mari poluatori/locuitor, primele tări in top sunt 
Marea Britanie (3,2 tone/an), China (1,8 tone/an) și India (0,5 tone/an). 


Britanicii sunt principalii poluatori aerieni ai planetei (poluează cu 
industria aviatică), cu o emisie de dioxid de carbon de 603 kilograme pe 
adult (Global TGI). Pe locul doi, la acest tip de poluare, se află Irlanda, cu 
434 de kilograme, iar pe locul al treilea sunt americanii cu 275 de kilograme 
de dioxid de carbon pe adult. 


Din punctul de vedere al poluării provocate de traficul rutier, SUA se 
află pe primul loc, cu 7,8 tone de gaz pe adult, urmată de Franţa cu 3,7 
tone, Marea Britanie cu 3,1 tone, Irlanda cu 3 tone si Germania cu 2,4 tone 
(Le Monde, 2007). 

Ţările din Europa Centrală si de Est și-au lărgit preocupările față de 
problemele de mediu, mai ales in ultimul deceniu, de cánd aderarea lor la 
Uniunea Europeaná le-a determinat sá-si concentreze atentia spre alinierea 
reglementárilor legislative cu cele din UE si, implicit, spre diminuarea 
costurilor ecologice ale producţiei industriale si agricole. În aceste tări, în 
intervalul respectiv, s-au produs și unele evenimente cu puternic impact 
ecologic negativ, precum poluarea pe largi suprafețe a unor râuri și fluvii, în 
urma unor accidente navale, ori poluarea chimică, precum cea provocată 
prin accidentul de la Lvov (din iulie 2007), care au mai scos din inerție opi- 

nia publică și au introdus ecologia treptat (deocamdată mai mult la nivelul 
discursului politic de tip populist), în rândurile preocupărilor comunitare. 


Deși Institutul Blacksmith nu a inclus Copșa Mică din România printre 
cele mai poluate orașe din lume, localitatea respectivă (situată pe Târnava 
Mare) este una dintre cele mai poluate din Europa. Sometra SA - fabrica de 
prelucrare a zicului și plumbului din Copșa Mică a transformat orașul într-un 
focar de poluare încă dinainte de anul 1989. Ca urmare, în Copșa Mică, 
speranţa de viață este cu aproape 10 ani mai scăzută decât media pe ţară. 
Cu toate acestea, și în prezent, fabrica respectivă continuă să polueze. Cu 
aproape 10 ani în urmă, compania grecească Mytilineos Holdings a 
cumpărat întreprinderea respectivă, angajându-se să amelioreze calitatea 
mediului. Nu și-a respectat însă angajamentul, iar locuitorii din zonă 
continuă să aibă probleme grave de sănătate. 


Criza ecologică, resimţită tot mai intens la nivel global, constituie 
motivul pentru care cele 190 de state din cadrul ONU au consimţit să 
adopte (la 25 septembrie 2007) un nou tratat împotriva poluării, care să 
înlocuiască Protocolul de la Kyoto. Prima dată statele sărace și cele bogate 
au consimţit să colaboreze pentru reducerea poluării - considerată cauza 
principală a încălzirii globale. Chiar și guvernul nord-american s-a alăturat 
iniţiativei de la Montreal, anterior SUA refuzând să fie membră a 
Protocolului de la Kyoto. Faptul că India, SUA și China, adică state dintre 
cele mai mari generatoare de poluare, care nu au aderat la Protocolul de la 
Kyoto, au participat la întâlnirea de la Montreal creează noi speranţe pentru 
viitor. Protocolul de la Montreal va intra în vigoare însă abia în anul 2012, 
când Protocolul de la Kyoto va expira. Specialiştii consideră Protocolul de la 
Montreal cel mai eficient dintre tratatele de acest gen. Acesta a fost inițiat în 
urma deteriorării stratului de ozon de deasupra Antarcticii, ceea ce a impus 
reducerea emisiei în atmosferă a unor substanțe responsabile de acest 
fenomen (între care gazul hidroclorofluorcarbon, folosit în instalaţiile de 
refrigerare, care este de 10.000 mai nociv decât dioxidul de carbon). 
Conform vechiului tratat, eliminarea completă a unor asemenea emisii avea 
ca limită anul 2030, în cazul țărilor bogate, și anul 2040, în cazul celor 
sărace. În urma întâlnirii de la Montreal, s-a decis ca termenul-limită să se 
reducă cu 10 ani pentru fiecare dintre cele două categorii de ţări. Prima țară 
vizată este China, aceasta fiind principala producătoare a unor asemenea 
substanţe. 


La întâlnirea din Montreal s-a luat în discuţie o reducere și mai 
însemnată a emisiilor de dioxid de carbon decât prevedea Protocolul de la 
Kyoto, în vederea reducerii poluării și protejării stratului de ozon. Condu- 
cerea The United Environment Programme a promis că va acorda sprijin 
financiar și tehnic ţărilor în curs de dezvoltare în acest sens. 

În ultimele două decenii, o serie de ecologi, experţi în marketing și 
alte categorii de analiști socioeconomicim, care au studiat trendurile 
consumului de bunuri și servicii ale populaţiei din diferite zone geografice, 
au elaborat nenumărate rapoarte și studii de evaluare a caracteristicilor si 
impactului ecoeconomic și social al acestora. Multe dintre studiile respective 
relevă că ţările industrializate ar trebui să-și schimbe radical modelele de 
consum dominante, considerate adevărate expoliatoare ale resurselor 
naturale ale Pământului. Ritmurile de exploatare a resurselor practicate de 
diverse țări exced cu mult posibilităţile naturale de refacere a mediului, si 
aceasta doar pentru a răspunde unor cereri ce ignoră trebuintele de consum 
cu adevărat vitale, încurajând excesul în țările dezvoltate si perpetuând 
deficitul masiv în rândurile unor populaţii extrem de numeroase din ţările în 
curs de dezvoltare. 


În prezent, o treime din populaţia lumii consumă trei sferturi din 
alimentele care se produc la nivel mondial, în timp ce restul de două treimi 
dispun doar de un sfert din producţia mondială de alimente. Așadar, cererea 
de consum din țările consumeriste nu numai că subminează grav resursele 
naturale de bază ale Pământului, dar contribuie masiv și la exacerbarea 
inegalitátilor economice dintre naţiuni. 


Tensiunile existente de mai multă vreme între cele patru domenii- 
cheie ale manifestării sociale (consum, sărăcie, inegalităţi, mediu natural) 
au devenit astăzi mai intense decât oricând. Dar dacă tendinţele 
redistributive actuale - mult prea scăzute în raport cu urgentele sociale 
mondiale - se vor menţine, dacă nu se va trece la producerea de bunuri 
ecologice si ecologizante, în scopul curátirii și recuperării mediul natural, 
dacă nu se vor reorienta priorităţile consumatorilor dinspre achiziționarea 
unor bunuri și servicii de lux sau ostentative spre bunuri și servicii adresate 
preponderent trebuintelor vitale, mai puţin solicitante față de mediu, atunci 
iminenta dezastrelor naturale, tot mai frecvente, determinate de încălzirea 
globală, va agrava situaţia generală. 


În cele din urmă, nu consumul în sine este condamnabil, ci anumite 
modele de consum nesustenabile. Nu bogăţia în sine este condamnabilă, ci 
inegalitátile economice grotesti, mai vizibile parcă decât oricând la intrarea 
în mileniul trei. 


În anul 2000, la nivel mondial, populaţia cea mai bogată (ultimele 
două decile ale veniturilor) efectua 83 de procente din cheltuielile totale de 
consum privat de bunuri și servicii, în timp ce populaţia cea mai săracă 
(primele două decile ale veniturilor) realiza doar 1,3 procente din consumul 
global. Cei mai bogaţi 20 de procente dintre oameni consumau 45 de 
procente din oferta de carne și pește, în timp ce cei mai săraci 20 de 
procente consumau doar 5 procente din aceasta; cei mai bogaţi 20 de 

procente consumau 58 de procente din producţia totală de energie, în timp 
ce cei mai săraci 20 de procente consumau mai puţin de 4 procente; cei mai 
bogaţi 20 de procente deţineau 74 de procente din liniile telefonice 
existente, în timp ce cei mai săraci 20 de procente deţineau doar 1,5 
procente; cei mai bogaţi 20 de procente consumau 84 de procente din 
producţia de hârtie mondială, în timp ce cei mai săraci 20 de procente 
consumau doar 1,1 procente; cei mai bogaţi 20 de procente deţineau 87 de 
procente din numărul total de autovehicule, în timp ce cei mai săraci 20 de 
procente dețineau doar 1 procent [Human Development Report, 1998, 
Overview, United Nations Development Programme (UNDP)]. 


Politicile foamei, aplicate de marii fermieri ai lumii de astăzi, au cele 
mai diverse consecinţe, începând cu convertirea agriculturii clasice, desfă- 
șurate în ferme mici și mijlocii, în agricultură de tip industrial, centrată pe 
monoculturi pe suprafețe agricole tot mai extinse (deoarece acestea gene- 
rează profiturile cele mai ridicate). Acestea determină, pe lângă pierderile 
de biodiversitate, uneori ireversibile, degradarea terenurilor agricole prin in- 
tensificarea utilizării pe scară largă a unor erbicide, pesticide și fertilizatori — 
substanţe extrem de toxice - și micșorarea sanselor de acces al populațiilor 
de condiţie economică medie sau redusă la resursele alimentare de bază, 
inclusiv prin cultivarea de biocombustibili, tutun, unele plante textile ș.a. 
Asemenea practici agricole presupun adesea și desfășurarea unor 
operațiuni de expropriere a micilor fermieri, ceea ce îi determină pe mulți 
dintre rezidenții din rural să migreze spre orașe sau spre zonele cu pământ 
arabil de productivitate mai scăzută. Astfel se explică prezența mult mai 
în curs de consolidare. Dintr-un raport al Băncii Mondiale, aferent anilor 
1999/2000, rezultă că o bună parte a populaţiei sărace, rezidentă cu relativ 
puţin timp în urmă în rural, era la momentul respectiv rezidentă în urban - 
74 de procente în America Latină și Caraibe, 67 de procente în Europa și 
Asia Centrală, 58 de procente în Africa de Nord, 76 de procente în America 
de Nord (World Development Report, 1999/2000). 


În general, politicile agricole ale ţărilor dezvoltate, precum si practicile 
lor de consum determină utilizarea unor suprafeţe de pământ tot mai mari 
pentru scopuri tot mai îndepărtate de agricultura clasică. Această orientare 
afectează, deopotrivă, fondul funciar din țările dezvoltate si din ţările în curs 
de dezvoltare. Acestea din urmă sunt constrânse, prin mercantilismul 
piețelor capitaliste dezvoltate, impus sub pretextul efectuării unor ajustări 
structurale în agricultură, să-și subalimenteze populaţiile autohtone, în 
vederea obţinerii unor profituri mari de către marii deținători de trenuri. În 
asemenea condiţii, cei în jur de un miliard de oameni care suferă de 
subnutritie cronică astăzi în lume, practic, nu contează pentru ecuația 

alimentară planetară, cei mai multi dintre aceștia consumând pe alimente 
mai puţin de 1 $/zi. Nimeni nu cultivă cereale pentru cei care nu au bani să 
le cumpere. Situaţia este similară si în privinţa altor bunuri si servicii de 
bază. 


Deși unele corelaţii în acest sens sunt greu detectabile, în mod cert, 
sărăcia poate deveni un factor de degradare a mediului natural. Aceasta se 
întâmplă cel mai frecvent prin spolierea resurselor aflate la îndemână, de 
către cei lipsiți de orice mijloace de trai, sau prin menţinerea unui mediu 
insalubru, pe un fond de sărăcie cronică, în cadrul gospodăriilor, prin esca- 
ladarea tensiunilor social-economice și generarea unor acte de violenţă ș.a. 
Direct sau indirect, o influență decisivă, în acest sens, o au obiceiurile de 
supraconsum ale populaţiei cu venituri foarte mari, care sunt deosebit de 
vizibile, mai ales în ţările cu ponderi ridicate ale sărăciei extreme (vezi 
Brazilia, țările africane s.a.). 

(Re)educarea consumatorilor ín spiritul noilor exigente ale unui 
comportament de consum orientat ecologic nu constituie un demers facil. În 
general, consumatorii obișnuiți au puţine cunoștințe despre consecinţele pe 
care o oarecare decizie de consum o poate avea, nu numai asupra mediului 
natural, ci și asupra celorlalţi parteneri din lumea consumului. 


Pe de altă parte, chiar bine informați fiind, practica socială dovedește 
că totuși consumatorii au destul de puţină influență asupra ofertei. Prea 
puţin se vorbește astăzi despre caracterul mitic al afirmației “cererea gene- 
reazá oferta”. Acest lucru este adevărat doar în anumite situaţii, până la un 
punct. De cele mai multe ori însă, consumatorul obosește repede în even- 
tualele sale demersuri de a induce schimbarea în practicile marilor sisteme 
moderne de producţie și comerț. Mai degrabă consumatorii dezinformati 
influențează piața - atât cât poate fi aceasta influențată de consumatori, 
fiindcă aceștia au ponderea cea mai mare și exprimă cererea majoritară, 
singura care contează pentru comercianţi, deoarece îi menţine pe piață. 


Într-o societate puternic industrializată, informaţia esenţială ca si 
responsabilitatea față de consumatori par uneori atât de dispersate între 
participanţii de pe diverse pieţe, încât nimeni nu se simte cu adevărat nici 
total informat și nici total responsabil. Ca urmare, întotdeauna vor apărea pe 
piață produse ce nu își întâlnesc cererea, dar și cerere ce rămâne 
neacoperită. Cercetările asupra opiniilor și atitudinilor consumatorilor din 
ultimele decenii au atestat existența unui interes real al acestora față de 
eventualitatea unui consum mai raţional, mai sănătos, mai atent, din 
perspectivă ecologică. Dar de la opinii și atitudini până la transformarea 
acestora în practica de zi cu zi este un oarecare drum. În momentul 
exercitării efective a deciziei de consum, la nivelul mentalităților comune, 
grija pentru protecţia mediului intră în concurenţă cu inertia preferințelor si 

obisnuintelor deja formate și cu presiunea intereselor economice imediate. 


Trăim într-o lume care, în pofida caracterului său tot mai tranzient, nu 
asimilează ușor schimbările. Oamenii au inertii, dependențe și ataşamente 
pe care nici ei înșiși nu le constientizeazá integral decât, poate, prin 
iminenta unor schimbări. De aceea, schimbările din comportamentul produ- 
cătorilor, ca și cele din comportamentul consumatorilor, se fac cu pași mici, 
pe nișe destul de înguste. Pentru inducerea pe piață a unui comportament 
al consumatorilor menit să constrângă producătorii la anumite schimbări, 
este nevoie de multă cunoaștere și fermitate, de aplicarea unor campanii de 
informare și educare, într-un mediu adesea saturat, dacă nu chiar intoxicat 
de mesaje promoţionale. 


În alte situaţii, este nevoie de multe reclamaţii și sugestii ale consu- 
matorilor, de multe procese câștigate în instanță de către consumatorii 
nemulțumiți. Or, toate acestea cer o energie si o voință de schimbare 
uriașe, pe care puţine comunităţi sociale, chiar dintre cele mai afluente, au 
dovedit-o până în prezent. 


Generarea unor mari schimbări în direcţia ecologizării ofertei de 
bunuri si servicii va deveni posibilă numai prin modificarea radicală a 
deciziilor de cumpărare ale unei mase consistente de consumatori. Pentru 
aceasta, este necesară nu numai o regândire a politicilor de preţuri, ci și o 
intensă susţinere a acestora cu resurse publice, astfel încât să fie încurajată 
alegerea produselor ecologice, penalizând deci indirect deciziile neecolo- 
gice. Resursele publice necesare unui asemenea demers pot fi recuperate 
și recirculate tocmai prin intermediul unui asemenea proces. Totodată, este 
nevoie și de o regândire și împrospătare a sistemului de informaţii puse la 
dispoziția consumatorilor. Pe măsură ce ofertele penalizate prin preţ vor 
deveni mai puţin solicitate de cumpărători, prezenţa lor pe piață se poate 
diminua, în paralel cu diminuarea treptată a subventionárii produselor 
ecologice, în scopul instituirii și la acestea a unor preţuri realiste. 


Motivația producătorilor de a realiza bunuri și servicii ecologice tine, în 
primul rând, de interesul lor economic. Dacă acesta nu există, nu este 
rentabilă utilizarea noilor tehnologii sustenabile. O legislație strictă în 
domeniu se poate dovedi însă suficient de convingătoare. 


În lumea actuală, produsele ce au atașate diverse (pachete de) 
servicii generează o mai mare satisfacție consumatorului. Unele studii de 
specialitate au atras atenţia asupra impactului ecologic ridicat al serviciilor, 
indiferent de sfera lor de intervenţie, pornind de la conceptul de eficiență a 
serviciilor. Este vorba despre obţinerea unui maximum de rezultate, folosind 
un minimum de capital uman, materiale și energie. 


În economiile dezvoltate, studiile de specialitate identifică două cate- 

gorii de resurse cu efecte specifice asupra dezvoltării durabile - stocurile de 
materiale deja constituite și fluxurile de materiale deja consacrate. 


Unele stocuri de materiale sunt rezultatul unor acumulări de lungă 
durată, desi acestea au fost deja implicate în diverse stadii ale proceselor 
de producţie. Oricum, impactul ecologic al acestora se mai poate manifesta 
doar în sfera producţiei și consumului de bunuri, dar nu și în cea a 
exploatării materiilor prime. 


Fluxurile de materiale sunt create prin materialele ce parcurg diverse 
etape ale proceselor de fabricaţie. Analiza efectelor ecologice ale unor 
asemenea fluxuri demonstrează că masa deșeurilor generate prin 
prelucrarea anumitor materiale poate depăși cu mult cantitatea deșeurilor 
generate prin procesul de consum al produselor rezultate, dar uneori este 
valabilă și reciproca. De exemplu, fluxul material necesar producerii și 
consumului unui litru de suc de portocale, în Germania, antrenează 25 kg 
de materiale și poate ocupa 12 mp de teren (în Brazilia sau în Grecia), fără 
a lua în calcul infrastructura necesară procesului tehnologic în sine. 


În principiu, obținerea materiilor prime pentru industria alimentară, ca 
și procesarea acestora, implică formarea a numeroase fluxuri de materiale: 


1. în etapa de condiţionare a terenurilor - fertilizatori, seminţe sau 
răsaduri pentru cultivare, alte materiale pentru îngrijirea culturilor, 
recoltare, transport și depozitare; 


2. în cadrul fluxurilor industriale - agenţi de spălare, curăţare, 
condiționare ș.a.; 


3. în etapa de ambalare, depozitare, transport la agenţii de 
comercializare - materiale pentru realizarea ambalajelor, utilaje și 
mașini de transport și depozitare. 


Mai mult de jumătate din energia consumată de-a lungul lanțului 
alimentar este folosită în procesul de producţie (agricultură, prelucrare, 
ambalare, livrare). 


Și specificul dietei alimentare a consumatorilor influențează conside- 
rabil consumul de energie. Pentru o dietă ce cuprinde 2/3 produse animale, 
consumul de energie necesar este de 51 Gj pe an. Pentru un regim lacto- 
ovovegetarian se consumă doar 29 Gj pe an, iar pentru un regim vegetarian 
pur se consumă doar 15 Gj pe an. 


Un volum considerabil de resurse energetice (cca 10 procente din 
total) este alocat procesului de transport al alimentelor, acest volum 
crescând o dată cu tendința de a se renunţa la micul magazin din colțul 
străzii, în favoarea cumpărării alimentelor din marile spaţii comerciale, aflate 
la distante relativ mari față de zonele rezidenţiale, unde se ajunge de obicei 
doar cu marile camioane de marfă sau autoturisme - cu toate implicaţiile de 


54 


rigoare. 


Alte aproximativ 15 procente din consumul de energie necesar asigu- 
rării alimentaţiei moderne sunt cheltuite cu păstrarea la rece, pregătirea 
alimentelor și spălarea veselei. 


Cea mai mare influență asupra consumului de energie și materii pri- 
me cu produsele alimentare nu este exercitată atât prin deciziile individuale 
ale consumatorilor, cât prin procesele ce preced actul consumului. 


Cercetările din domeniul proceselor tehnologice ale fabricării bunu- 
rilor de consum nealimentare relevă că, în medie, pentru o tonă de deșeuri 
rezultate din consumul final, se produc 5 tone de deșeuri rezultate după 
prelucrare și alte 20 de tone rezultate după procesul de extracţie a materii- 
lor prime. De aici, rezultă importanţa extraordinară a prelungirii duratei de 
folosință a acestor categorii de produse. Dar o asemenea decizie rațională 
vine în conflict clar cu puternicele tendinţe consumeriste ale omului modern. 


Consumers International relevă că, o dată cu informarea consumato- 
rilor privind impactul anumitor decizii de consum asupra mediului natural, a 
crescut totuși cererea pentru produsele mai intens ecologice. A apărut toto- 
dată și o anumită reacţie a producătorilor, care și-au prezentat produsele 
etichetate cu specificaţii atractive, precum “bio”, “eco” sau “verde”. În ce 
măsură însă asemenea declaraţii chiar sunt reale, este discutabil. 


Consumers International recomandă ca metodă de evaluare a relaţiei 
dintre un bun de consum și mediul natural expertiza cercetărilor efectuate 
de Societatea de toxicologie și chimie a mediului (SETAC), care urmărește 
produsul de-a lungul întregului său ciclu de viaţă. În analiza ciclului de pro- 
ductie al unui bun de consum, SETAC realizează investigarea “celor trei i": 


— inventarierea tuturor intrărilor si ieșirilor de materiale si energie 
presupuse de realizarea produsului; 


— impactul tuturor intrărilor si ieșirilor asupra mediului: poluare, 
despăduriri, degradarea ecosistemelor etc.; 


— îmbunătățiri (improvements): trebuie evaluate toate posibilitățile de 
reducere a presiunilor și sarcinilor asupra mediului natural, 
presupuse de producerea bunului respectiv. 


În prezent, cea mai înaltă preocupare pentru ecologizarea sistemelor 
de producţie și a rețelelor de consum public există în Uniunea Europeană. 
Și tot în UE, începând cu anul 1992, funcţionează cea mai vastă legislație și 
cele mai avansate instituții cu atribuţii privind etichetarea bunurilor si 
serviciilor ecologice. Dar, chiar și în aceste condiţii, predomină totuși proce- 
sele de etichetare neecologice, mai ales în cazul bunurilor și serviciilor ce 
ignoră exigenţele economiei durabile. 

Marile industrii producătoare de bunuri și servicii europene, ca și 
agricultura intensivă, utilizează încă, în prezent, pe scară largă, tehnologii 
ce generează mari probleme de mediu. Din acest motiv, de mai multi ani, 
Agenda 21 - inițiată de ONU - se preocupă de schimbarea modelelor de 
consum dominante, în speranța că, ecologizând cererea de bunuri și 
servicii, se va putea influența astfel producţia. 


Consumul durabil, ca și dezvoltarea durabilă, se află în strânsă legă- 
tură cu subiecte precum echitatea la nivel global a accesului la resursele 
dezvoltării sau globalizarea. Statisticile asupra consumului de resurse 
materiale din economia mondială atestă că, în timp ce în unele zone ale 
lumii se risipesc resurse strategice, din perspectiva conservării mediului 
natural și a dezvoltării durabile, în alte zone (nu întâmplător, mai sărace), 
oamenii nu își pot satisface nici măcar trebuintele de consum de bază. 
Acesta constituie un motiv suplimentar pentru iniţierea cu caracter de 
urgență a unor măsuri de schimbare radicală a modelelor de producţie si de 
consum dominante. La reorientarea ecologică a comportamentului consu- 
matorilor trebuie să participe toate grupările sociale, toti specialiștii, toate 
instituţiile, toate industriile, toate mijloacele de informare a opiniei publice, 
toate sistemele de socializare a tinerelor generaţii și a adulților. 


În afară de gospodăriile particulare, care constituie una dintre marile 
grupări de consumatori, mai există economia, instituțiile, armatele, 
autoritățile, ONG-urile si multe alte categorii de grupări mari consumatoare 
de bunuri și servicii sau de resurse naturale. De aceea, autorităţile trebuie 
să creeze condiţiile-cadru pentru ca asemenea schimbări să devină 
posibile, deși procesul în sine trebuie să fie derulat, în primul rând, prin 
inițiativa și angajamentul diferitelor categorii de consumatori. 


Schimbarea, în sensul ecologizării, a obiceiurilor consumatorilor 
presupune, în primul rând, o transformare fundamentală a valorilor și, pe 
această bază, o schimbare a stilurilor de viață. 


Inițierea unui proces de schimbare socială controlată poate avea loc 
pe multe căi. Deciziile consumatorilor sunt si vor fi mereu sensibile față de 
anumiţi factori de influență (legislaţie, decizii politice, nivelul preţurilor, 
tehnologii de fabricaţie a produselor, nivelul veniturilor, norme sociale și, nu 
în ultimul rând, influenţa exercitată de publicitate și marketing) (J.H. Span- 
genberg, S. Lorek, 2001, p. 23). Totuși, înainte de toate acestea, argumen- 
tul forte al schimbării nu poate fi altul decât asimilarea anumitor valori în 
masa majoritară a consumatorilor. Când un consumator devine conştient că 
este bine să manifeste un anumit comportament ori că un anumit pro- 
dus/serviciu este bun, probabilitatea ca el să acționeze în consecinţă este 
foarte ridicată. El va achiziționa produsul/serviciul respectiv, dacă este 
cazul, chiar în pofida unor eventuale legi sau cutume ce ar interzice un 

asemenea comportament. Din strategia construirii unui asemenea argu- 
ment forte face parte, desigur, și transparentizarea ecologică a tuturor 
bunurilor și serviciilor de consum. 


Adevărul ecologic trebuie prezentat întotdeauna clar, pe intele- 
sul tuturor, la nivelul fiecărui produs destinat consumului. 


lată, în cele ce urmează, un exemplu de rostire deschisă a adevărului 
ecologic, în ceea ce privește condițiile de efectuare și consecinţele 
ecologice actuale ale transportului public din România, dar și din alte ţări, 
mai mult sau mai puţin dezvoltate. 


Lumea urbană și interurbană a zilelor noastre devine tot mai sufocată 
de traficul intens de pe marile artere de circulaţie, deși specialiștii în 
urbanistică sunt plătiți din bani publici să gestioneze, prin proiecte de 
modernizare cât mai ingenioase, spaţiul urban/interurban existent. Totuși, în 
mod inexplicabil, specialiștii respectivi, ca si alti specialiști vizati de 
(ne)rezolvarea acestui subiect (în circulația rutieră, în economia 
transporturilor, în ecologie s.a.), nu reușesc să impună atenţiei generale 
soluția cea mai simplă și cea mai economică, ce va reduce masiv nu numai 
traficul urban/interurban, ci și poluarea mediului, resursele de timp cheltuite 
de călători în trafic, exploatarea rezervelor de minereuri, costurile de 
producţie ale industriilor de autovehicule și multe alte costuri. 


La modul retoric, toată lumea afirmă că este nevoie de o reformă 
urgentă și radicală în transporturile publice și private, cel puţin în România, 
deși toate țările moderne se confruntă mai mult sau mai puţin cu proble- 
me în acest sens. În dorința de a-și mări viteza de deplasare, aproape 
întreaga omenire riscă să-și petreacă cea mai mare parte a vieţii pe 
drumuri, între două destinaţii, sufocată în propriile noxe automobilistice! 


Omul este o ființă socială. Si orice ființă socială își satisface multe tre- 
buinte, prin oportunităţi utilizate colectiv (furnicile și albinele au descoperit 
lucrul acesta înaintea oamenilor!). Este mai sănătos din perspectivă 
ecologică, mai rentabil, mai lipsit de riscuri și, în ultimă instanţă, este o 
dovadă de inteligenţă a speciei. Omul a aplicat și el acest principiu în unele 
domenii, de exemplu în educaţie, în medicină și chiar în transporturile 
publice, deci cunoaște avantajele. Totuși, se pare că există ceva în om, 
care îl face să acţioneze individualist, dacă nu chiar profund egoist, în 
situaţii când ar fi în avantajul sáu si mai ales al celorlalți să gândească si 
acţioneze în spirit colectiv și altruist. 


Rezolvarea trebuintelor de mobilitate geografică, predominant la nivel 
individual (prin utilizarea automobilului personal), tine, credem noi, de o 
epocă a primitivismului gândirii si acţiunii sociale. În prezent, resursele 
susceptibile de a fi utilizate în activităţile de transporturi sunt nu numai 

limitate și, ca urmare, accesate discriminatoriu, dar și intens poluante, ceea 
ce impune minimizarea folosirii lor, prin organizarea cu resurse publice a 
unui transport în comun decent. 


Nu este vorba nicidecum despre reducerea mobilității geografice a 
omului! Dimpotrivă, este vorba tocmai despre creșterea acesteia la nivelul 
fiecărei persoane interesate să circule, este vorba despre creșterea 
generală a calității activităţilor de transporturi și despre redistribuirea pe 
baze ceva mai echitabile a oportunităţilor de a circula! 


Priviţi marile orașe actuale! Au devenit adevărate infernuri! Cei multi, 
fiind dependenţi de locul lor de muncă, locuiesc încă în marile orașe. Dar 
ceea ce se petrece pe autostrăzi, la sfârșit de săptămână ori în pragul unor 
vacante, vorbește de la sine despre dorința generală de a evada în mediul 
natural (atât cât a mai rămas din el)! Acest lucru pune în discuţie importanța 
extraordinară a autoturismului pentru prizonierul actual al marilor orașe - 
omul modern. 


Automobilul personal (familial), devenit un adevărat cult al omului 
zilelor noastre, trebuie să fie, bineînţeles, cât mai luxos, cât mai nou, cât 
mai rapid, cât mai scump cu putință! Căci el semnifică mult mai mult decât o 
simplă rezolvare a trebuintelor de mobilitate geografică... El afișează 
părerea bună despre sine, statusul social al proprietarului și, nu în ultimul 
rând, raporturile de putere de pe șosele... 


lată chipul clasic și totuși modern al deșertăciunilor omenești și al 
decadentei morale asumate la nivelul normalităţii colective! 


Dar, ajungând la ora adevărului absolut, când Dumnezeu, Marele 
Ecolog sau Proprietarul de drept al Pământului și a toate câte se află pe 
dânsul, ne va prezenta nota de plată a extravagantelor noastre, vom 
constata - unii chiar cu surprindere - cât de mult poate plăti o societate 
iresponsabilă pentru decadenta sa morală si deșertăciunile sale omenești... 


Ar fi timpul ca omenirea, până la ultimul om, să înţeleagă! Transpor- 
turile urbane/interurbane ar trebui să înceteze de a mai constitui problema 
personală a pasagerilor potenţiali. Este nevoie de proiectarea unei 
strategii naţionale (dacă nu cumva globale) de trecere treptată de la 
utilizarea automobilelor personale, intens poluatoare si producătoare 
de blocaje în trafic, la un transport în comun cât mai puţin poluant 
(dacă se poate cu poluare zero), cât mai rentabil, cât mai modern, cât 
mai bine utilat si reglementat, servind trasee cât mai compact 
acoperitoare ale zonelor de interes public şi privat. Acesta este un 
domeniu de o importanţă strategică al momentului istoric actual! 


În pofida importanţei deosebite a acestui domeniu, constatăm că, la 
începutul mileniului trei, în epoca informatizării, Agenda 21 a ONU nu 

include totuși un capitol distinct referitor la necesitatea adoptării unor noi 
reglementări la nivel internaţional și a reformării radicale a activităţilor și 
rețelelor de transport comunitare. 


Dat fiind impactul masiv al activităţilor de transport de mărfuri si de 
călători asupra mediului natural, ar fi normal să aibă loc dezbateri publice la 
nivel continental și nu numai, de exemplu, pe tema reglementării și 
reoptimizării traseelor publice de circulaţie urbană/interurbană. 


În prezent, consumul de servicii de transport este influențat de o 
multitudine de factori si de rațiuni ce derivă din (in)existenta unor instituții si 
infrastructuri. În perioada 1980-1995, stocurile de vehicule din țările OCDE 
au crescut cu aproape 50 de procente, în timp ce, la nivel global, acestea 
au crescut cu 57 de procente. Numărul pasagerilor care au utilizat un 
autoturism a crescut cu 47 de procente în țările OCDE, iar volumul traficului 
rutier a crescut cu aproape 84 de procente (OECD, 1997). 


Între anii 1988-1994, în China, numărul vehiculelor de pasageri s-a 
triplat, iar numărul autocarelor a crescut cu 76 de procente. 


În intervalul 1960-1990, transportul aerian mondial a crescut de 10 ori 
- acest sector aflându-se într-o rapidă dezvoltare (NCDO, 1996). 


O cunoaștere aprofundată se impune și în ceea ce privește premisele 
structurării consumului altor bunuri și servicii, dată fiind multitudinea 
extraordinară a trebuintelor pe care le exprimă diverse categorii de 
consumatori. De exemplu, alegerea de a înlocui un produs vechi prin unul 
nou poate avea la bază o multitudine de motivatii - nu poate fi reparat cel 
vechi, cele noi au caracteristici superioare, consumatorul obișnuiește să 
facă periodic cumpărături ș.a. 

Mentalitátile de tip consumerist, care au atins apogeul în lumea 
Europei Occidentale, dar au cunoscut forme destul de extinse și pe alte 
continente, și nu numai în ţările foarte dezvoltate economic, au fost 
favorizate prin cultivarea conștientă a apetentei extraordinare a omului 
modern pentru nou, pentru creșterea continuă a bunăstării și, mai ales, 
pentru centrarea acesteia în planul prosperității materiale. Astfel, pentru 
omul modern, atingerea unei bunăstări materiale cât mai avansate a devenit 
nu numai un scop în sine, ci și simbolul/confirmarea/másura (cel puţin 
aparentă) a reușitei si în alte domenii ale vieții. 


Astfel, în epoca modernă, cererea de bunuri și servicii, la nivel global, 
a atins cote fără precedent în istoria omului. De exemplu, în anul 1993, în 
lume se confectionau peste 4 miliarde de perechi de pantofi si se fabricau în 
jur de 700 de milioane de pături de lână, 13 milioane de tone metrice de 
detergenti, 15 milioane de mașini de cusut, 45 de milioane de maşini de 
spălat ș.a. Creșterea anuală a producţiei de frigidere a fost de 3,4 procente 

pentru uzul casnic și de 2,8 procente pentru uzul unor agenti întreprinzători, 
în intervalul 1984-1993 (United Nations, 1995). 


Un bun de larg consum, a cărui producţie depinde masiv de exploata- 
rea terenurilor împădurite, este hârtia. Omul modern a dobândit, se pare, cel 
puţin două atribute, dovedite cu mult mai slabe de înaintașii săi - nu prea 
mai este de încredere (trebuie să scrie tot ce promite) și are o memo-rie 
cam scurtă (trebuie să scrie tot ce vrea să spună semenilor). Dar cum un 
rău un vine niciodată singur, el se simte autoflatat când spune că nivelul de 
civilizaţie și dezvoltare al unei țări este proportional cu consumul de hârtie... 


Industria celulozei și hârtiei nu este doar cel mai mare consumator de 
lemn din lume (industria respectivă consumând în jur de o treime din output- 
ul total al industriilor de valorificare a pădurilor, excluzând lemnele utilizate 
drept combustibil), ci este și a treia industrie în materie de rezultate 
financiare la nivel mondial, situându-se totodată între primele zece industrii 
cele mai poluante (emitente de bioxid de carbon și gaz metan). În anul 
1993, consumul curent de hârtie în ţările dezvoltate era de 152 kg/persoană 
pe an, în timp ce în ţările în curs de dezvoltare, consumul respectiv se ridica 
la numai 12 kg/persoană pe an. Aceasta în condiţiile în care peste un 
miliard de oameni sunt încă analfabeți și peste 100 de milioane de copii nu 
beneficiază încă de educaţie școlară primară. Ca urmare, este de așteptat 
ca, în următorii 50 de ani, cererea de celuloză și hârtie să se dubleze 
(WBCSD, 1996). 


Unele studii asupra modelelor de consum și comportamentului 
consumatorilor moderni susțin că răspunsul producţiei de bunuri si servicii la 
o serie de trebuinte umane poate deveni mai sustenabil, prin proiectarea si 
înființarea unor servicii orientate spre creșterea durabilitátii bunurilor 
achiziționate de populaţie și de agenţii economici, în loc de a încuraja 
achiziționarea unor bunuri noi. O asemenea practică duce la diminuarea 
presiunii diverselor industrii asupra mediului si, implicit, la o nouă 
conceptualizare a creșterii calității vieţii. Analizele unor companii de afaceri 
susţin că loialitatea consumatorilor față de anumite mărci de produse pare a 
fi încurajată mai mult printr-o ofertă de servicii menite să prelungească viața 
produselor aflate în uz, decât prin încurajarea achiziţionării de noi produse 
(C. Fussler și P. James, 1996). 


Omul modern consumă o largă varietate de bunuri si servicii ce trec 
cu mult dincolo de satisfacerea trebuintelor sale vitale. Acest fapt nu este 
rău în sine, mai ales dacă ţinem seama că aproape întreaga istorie a omului 
nu este altceva decât o continuă strádanie de a-și face viața mai comodă si, 
poate, mai plină de semnificaţie. Totuși, curentul consumerist, prin impactul 
aproape devastator pe care îl produce asupra mediului natural, ridică tot 
mai multe dileme - la nivelul consumatorului de rând - ce se cer înţelese. 

lată câteva dintre ele: 


Cum sunt produse în realitate bunurile și serviciile pe care le 
consumám? 


Care este impactul producerii fiecárei categorii de bunuri/servicii 
asupra mediului natural, societátii, persoanei? 


Ce factori influenteazá deciziile de consum? 


Ce  bun/serviciu constituie o necesitate si care sunt 
bunurile/serviciile de lux? 


Cum se pot schimba obiceiurile de consum? 


Cât din bunurile/serviciile care se consumă constituie expresia 
trebuintelor sociale reale si cât este expresia trebuintelor industriei 
promotionale? 


Cum si cát influenteazá obiceiurile de consum din tárile dezvoltate 
accesul la bunurile/serviciile de bază din țările mai sărace? 


Cum influenţează valorile materiale relaţiile dintre oameni? 


Impactul ecologic al producţiei 
și consumului de energie 


Consumul de energie primară a constituit dintotdeauna un indicator 
relevant pentru gradul de civilizaţie al unui popor. Dinamica sa pe termen 
mediu sau lung pune în lumină unele aspecte concludente asupra 
decalajelor de dezvoltare dintre naţiuni. 


Lumea actuală devine, pe zi ce trece, tot mai preocupată de 
rezolvarea pe termen lung a problemei securităţii energetice. G. Bush, 
președintele SUA, de exemplu, declara în anul 2006 că, pentru a menţine 
America la un nivel economic competitiv, aceasta are nevoie de surse de 
energie ieftine, ceea ce devine o problemă tot mai dificil de rezolvat. 
Aceasta deoarece, de mai mult timp, SUA este dependentă de importul de 
petrol din țări având regimuri politice extrem de neprietenoase la adresa sa 
și deci nesigure (deși, în paranteză fie spus, nesiguranța este generată 
tocmai de prezenţa în zonă a SUA). 


Lumea modernă a mai trecut prin astfel de crize, soldate deja cu două 
războaie mondiale și nenumărate conflicte militare sau nu, de impact 
regional. Multi se tem si în prezent că tendinţele vizibile de dominație 
asupra zonelor principale de exploatare a resurselor energetice ale marilor 
puteri militare pot deraia oricând în conflicte militare de mare amploare sau 
chiar într-un conflict global. Aceasta cu atât mai mult cu cât înseși structurile 
militare ale respectivelor ţări sunt mari consumatoare de energie. 
Pentagonul, de exemplu, una dintre structurile cele mai energofage și 
poluatoare din lume, consuma, în anul 2005, cam 134 de milioane de barili 
de petrol, adică echivalentul consumului anual al Suediei. 


Cu toate acestea, temele cele mai frecvent abordate la nivelul 
discursului geopolitic international se referă la foamea de energie a unor ţări 
în curs de dezvoltare, precum India sau China, care sunt decise să-și 
recupereze decalajele fată de Occident, pe baza unor modele de dezvoltare 
inspirate tocmai de criticii lor. Mult mai rar totuși, sunt puse în discuţie 
randamentul energetic relativ scăzut al anumitor tehnologii, risipa de 
resurse sau scopurile cel puţin discutabile pentru care sunt consumate 
cantități uriașe de energie, în țările dezvoltate. 


De fapt, problemele actuale ale consumului de energie nu decurg atât 
din lipsa efectivă a resurselor, cât din oligopolul anumitor naţiuni asupra 
resurselor planetare, din pattern-urile inechitabile de distribuţie, comerciali- 
zare si consum ale resurselor si din efectele poluante ale utilizării tehnolo- 
giilor industriale. 

Experții prognozează că următorii 10 ani vor fi decisivi pentru soarta 
planetei, mai ales că infrastructura pentru producerea de energie se va 
extinde rapid în toate țările. Energia regenerabilă va acoperi însă doar 17 
procente din necesarul mondial de energie până în anul 2030. 


Pe termen mediu, se pare că un rol deosebit în schimbările de pe 
piaţa energetică mondială vor avea China si India, care depun mari eforturi 
pentru depășirea propriei stări de subdezvoltare. Deja, creșterea economi- 
că din China este responsabilă pentru 58 de procente din creșterea globală 
a emisiilor de dioxid de carbon, în intervalul 2000-2006. Contribuţia Chinei 
la emisia globală de dioxid de carbon va crește însă la mai mult de un sfert 
până în anul 2030 (faţă de o cincime în prezent), desi va rămâne totuși cu 
50 de procente mai scăzută pe locuitor, față de cea din Statele Unite. 


Pentru a reduce emisiile de dioxid de carbon în atmosferă și pentru a 
menține încălzirea globală în limitele definite de Uniunea Europeană, este 
nevoie de acțiuni politice “fără precedent”, iar costurile asociate vor fi foarte 
ridicate. 


Ultimele evaluări asupra contribuţiei diferitelor ţări la fenomenul 
încălzirii globale atestă că ţările industrializate sunt responsabile pentru 
aproximativ 70 de procente (din care SUA - 25 de procente) din dioxidul de 
carbon eliberat în atmosferă, industriile de tot felul utilizând cam 43 de 
procente din resursele energetice disponibile la nivel mondial. 


Continuitatea dezvoltării civilizației umane este, se pare, condiționată 
de asigurarea resurselor energetice, necesare susținerii unui număr uriaș 
de activități de către o populaţie în creștere exponențială. Cinci sectoare 
industriale consumă 45 de procente din disponibilul mondial de energie: 
metalurgia, chimia, celuloza, hârtia și industria cimentului. 


Disponibilul autohton de resurse energetice convenţionale poate 
stimula sau, după caz, restrânge consumul de energie al unei națiuni. A 
doua variantă se constată îndeosebi pentru economiile mai slab dezvoltate 
(precum, de exemplu, Angola, Algeria, Irak s.a.). 


Din perspectiva raportului productie/consum de energie, în prezent, în 
lume, există mai multe categorii de ţări, astfel: 
— tári mari producătoare de energie, cu consumuri autohtone relativ 
scăzute (Angola, Algeria, Gabon, Irak ș.a.); 
— tári mari producătoare de energie, cu consumuri autohtone relativ 
mari (Arabia Saudită, Bahrain, Emiratele Arabe Unite, Canada ș.a.); 
— tári cu producţii de energie relativ scăzute, dar cu consumuri relativ 


ridicate, cum sunt majoritatea ţărilor vest-europene (Elveţia, 
Finlanda, Franța, Germania, Grecia, Italia ș.a.) dar și Japonia; 

— ţări cu producţii de energie apropiate de nivelul propriului consum 
(R. P. Chineză, Polonia s.a.); 


— tări cu producţii si consumuri relativ scăzute (India, Indonezia s.a.). 


Tabelul nr. 5 - Producţia și consumul de energie primară/locuitor, 
în anul 2001, în mai multe ţări 


Tara Kg in echivalent cárbune | Kg in echivalent petrol 
Productia | Consumul 


4.144 2.903 145 
Arabia Saudită 32.898 7.329 23.043 5.132 


18.447 8.582 12.915 6.008 
1.192 4.690 834 3.283 
1.715 7.382 1.203 5.171 

Tara Kg in echivalent cárbune | Kg in echivalent petrol 
Productia | Consumul 


Turcia 400 1.307 280 915 
Ungaria 1.588 3.467 1.112 2.428 


1 Combustibil conventional definit ca având puterea calorică netă de 7.000 kcal/kg 
(29.308 kJ/kg). 

2 Combustibil conventional definit ca având puterea calorică netă de 10.000 kcal/kg 
(41.868 kJ/kg). 

3 Inclusiv cota aferentă din producţia Zonei Neutre. 

^ Inclusiv Liechtenstein. 

? Inclusiv Monaco. 

ê Inclusiv San Marino. 

7 Inclusiv Insulele Svalbard si Jan Mayen. 


Sursa: Anuarul statistic al României, 2004, INS, p. 800-801. 


Din perspectiva consumului de energie, Australia este tara cu cele 
mai mari emisii de dioxid de carbon pe locuitor, în timp ce SUA deţine 
supremaţia în privința emisiilor poluante totale. 


Emisia de dioxid de carbon pe locuitor a Australiei este de cinci ori 
mai ridicată decât a Chinei (10 tone/an). 


Statele Unite deţin poziția a doua în topul emisiilor de dioxid de car- 
bon pe locuitor (8,2 tone/an). Centralele energetice americane eliberează 
2,5 miliarde de tone de dioxid de carbon în atmosferă, iar cele din China se 
apropie de poziția SUA cu 2,4 miliarde de tone pe an. 


Alte țări ale căror sectoare energetice emit în atmosferă cantități 
deosebit de ridicate de dioxid de carbon/an sunt: Rusia (600 de milioane de 
tone), India (529 de milioane de tone), Japonia (363 de milioane de tone), 
Germania (323 de milioane de tone), Austria (205 milioane de tone), Africa 
de Sud (201 milioane de tone), Marea Britanie (192 de milioane de tone) si 
Coreea de Sud (168 de milioane de tone). 


Regiunea Comunităţii Economice Europene este abundent aprovizio- 
nată cu energie din surse autohtone și din import, în zona respectivă 
realizându-se o eficienţă a valorificării energiei dintre cele mai ridicate de pe 
glob. Aceasta se vede și din faptul că, în intervalul anilor 1990-2000, totalul 
consumului de energie din această regiune a crescut, în general, mai lent 
decât PIB-ul regional, cu aproximativ 2 procente pe an. Cea mai mare 
creștere a consumului de energie s-a înregistrat în sectorul gazelor naturale 
(4,2 procente în anul 2000) (ECE, UN, 2003, p. 229). 

După petrolul brut, gazele naturale constituie combustibilul preferat al 
europenilor datorită flexibilitátii sale în utilizare, consecinţelor ecologice mai 
restrânse ale exploatării (comparativ cu alte tipuri de combustibili) și relativei 
lor abundente. Cei mai mari producători de gaze naturale din regiune sunt: 
Canada (186 de miliarde mc/an), Norvegia, Federaţia Rusă s.a. (CEE, 
2003, p. 229). 


Gazele naturale, petrolul brut și materiile prime constituie cele mai im- 
portante mărfuri ce fac obiectul activităților comerciale est-vest în prezent. 


Atât estul, cât și vestul continentului european utilizează un mix relativ 
stabil de combustibili, în care petrolul și gazele naturale deţin o pondere 
dominantă (în balanța energiei primare), un rol tot mai însemnat în 
consumul final de energie revenind electricității. 


În prezent, căutarea a noi zăcăminte de petrol a devenit nu numai ex- 
trem de costisitoare, ci chiar antiproductivă. Pare incredibil, dar, la nivel glo- 
bal, pentru fiecare baril de petrol nou descoperit se consumă circa trei barili 
(un baril conţine 158,987 litri). Producţia de petrol a intrat deja în declin în 
60 de state. Este de așteptat ca, în deceniul 2008-2017, producţia globală 
de petrol să intre în declin în toate ţările, în mod ireversibil. Există 98 de sta- 
te producătoare de petrol, dintre care în 64 s-a depășit vârful de producţie 
permis de rezervele geologice, 60 fiind în declin final de producţie. Alte 14 
state vor atinge vârful de producţie în următorii zece ani. Uniunea Euro- 
peană (România inclusiv) importă peste jumătate din energia de care are 
nevoie, fiind deja în proporţie de 56 de procente dependentă de importuri. 


Exportatorii principali de energie din lume sunt: 


1. primele cinci companii: Exxon Mobil (SUA), Royal Dutch Shell 
(britanică-olandeză), Total (Franţa), British Petroleum (Marea 
Britanie) și Chevron Corporation (SUA); 


2. Organizaţia Ţărilor Exportatoare de Petrol (OPEC): Algeria, Angola 
(din 2007), Arabia Saudită, Emiratele Arabe Unite, Indonezia, Iran, 
Irak, Kuweit, Qatar, Libia, Nigeria, Venezuela; 

3. companii naţionale de nivel global: China National Petroleum 
Corporation (CNPC), Oil and Natural Gaz Corporation (ONGC), 
Petroleo Brasileiro SA (Petrobras) - Brazilia, Statoil - Norvegia. 


Prin Protocolul epuizárii petrolului, organizatia Oil Depletion 
(ODAC) din Londra a formulat zece tipuri de initiative, menite sá diminueze 
potentialele efecte socioeconomice dure ale declinului petrolier asupra celor 
mai multe dintre ţările lumii: 


1. încheierea unui acord global privind menţinerea preţului petrolului 
într-un raport rezonabil cu costurile de producţie; 

2. protejarea economică a ţărilor sărace, prin facilitarea pentru 
acestea a importurilor de petrol; 


3. evitarea destabilizărilor financiare, prin practicarea unor preţuri 
excesive ale petrolului; 


4. cointeresarea consumatorilor de produse petroliere, în susținerea 
măsurilor de evitare a risipei; 


5. stimularea dezvoltării energiilor alternative neconvenţionale; 


6. iniţierea unor măsuri de diminuare a consumului de petrol, cel 
puţin în raport cu dinamica scăderii producţiei de petrol; 


7. limitarea producţiei de petrol în acord cu rata actuală a scăderii 
producției; 

8. limitarea importurilor de petrol la nivelul fiecărui stat, în funcţie de 
rata actuală a scăderii producţiei; 


9. rata scăderii producției va fi definită ca producţie anuală din 
rezervele rămase și din estimările privind eventualele noi 
descoperiri de rezerve; 


10. prevederile de mai sus se referă la petrolul convenţional (adică 
fără rezervele de mare adâncime, rezervele polare, petrolul din 
cărbune etc.). 


Initiativele de mai sus par extrem de rationale, chiar nobile pe alocuri. 
Totusi, cunoscánd istoria recentá a umanitátii, rámáne un subiect deschis in 
ce măsură statele cele mai puternice ale lumii vor rămâne consecvente în 
respectarea unor asemenea prevederi pe termen lung. 


În prezent, statele europene se află în căutarea unor modalităţi de 
autonomizare a consumului lor de energie. O asemenea orientare a fost 
intens stimulată prin fluctuațiile înregistrate în exportul de resurse 
energetice realizat de Federaţia Rusă - ţară ce a constituit multă vreme un 
factor-cheie în conditionarea securităţii energetice europene. 


În acest context, și ca răspuns faţă de obligaţiile asumate prin 
Protocolul de la Kyoto, mai multe ţări din CEE și-au formulat și asumat 
diverse strategii de valorificare a unor surse regenerabile de energie, având 
în vedere natura durabilă și ecologică a acestora. Cele mai încurajatoare 
rezultate în acest sens au fost obținute de Islanda și Norvegia ale căror 
sisteme energetice naţionale utilizează în proporție de 73 de procente, 
respectiv 53 de procente, surse regenerabile (energie solară si eoliană). 


În Europa, cea mai mare producătoare actuală de petrol este Marea 
Britanie, care deţine 70 de procente din producţia aferentă UE. Cea mai 
mare producătoare de cărbune este Polonia, care realizează 57 de 
procente din producţia UE. Prin exploatarea energiei nucleare, Franța 

realizează 46 de procente din producţia de electricitate a UE. 


Consumul de energie pe locuitor constituie un reper de bază al 
evaluării standardului de viaţă al oricărei populații. 


Mai mult, experienţa socială a demonstrat că problemele creșterii 
standardului de viață și ale nivelului dezvoltării umane s-au putut manifesta 
doar în anumiţi termeni, în diferite epoci istorice, tocmai ca urmare a 
limitelor disponibilului de resurse energetice din fiecare epocă. lată câteva 
corelaţii între nivelul dezvoltării umane/sociale și consumul de energie pe 
locuitor. 


Energia primară necesară unui om pentru a trăi este preluată în 
primul rând din hrană și apoi din mediul ambiant. Supravietuirea unui adult, 
în condiţii de efort fizic normal, presupune un aport caloric minim de circa 
1.800 de calorii pe om/zi, ceea ce echivalează cu un consum energetic 
convenţional de 2 kwh pe om. Acesta este etalonul energetic uman minim, 
indispensabil menţinerii echilibrului metabolic și termic al ființei umane pe 
termen lung. 


Un progres notabil al omului, în gestionarea resurselor energetice, a 
avut loc în urmă cu aproximativ 100.000 de ani, prin trecerea la utilizarea 
controlată a focului. 


Un alt salt calitativ, în acest sens, s-a produs în urmă cu aproximativ 
7.000 de ani, când au luat ființă primele societăți umane de tip agricol. 
Atunci, accesul omului la resursele alimentare a crescut sensibil, iar 
consumul său energetic s-a dublat, atingând circa 4 kwh pe om. 


În zonele mai intens populate, dezvoltarea agriculturii a deschis era 
despăduririlor, în vederea obţinerii lemnului utilizat în diverese scopuri și a 
extinderii suprafețelor agricole. După mai multe secole de exploatare 
intensă a pădurilor (unei păduri îi trebuie în jur de 25-30 de ani pentru a se 
regenera), omul a întrevăzut amenințarea primei crize energetice, 
determinate prin comportamentul său economic specific. Ca urmare, omul a 
pornit în căutarea a noi surse de energie și, într-o primă fază, s-a orientat 
spre exploatarea unor resurse mai intens calorice, mai ieftine, și care, cel 
puţin la vremea respectivă, păreau inepuizabile. 


Primele forme de exploatare a energiei vântului și a apei au apărut în 
jurul anului 1400, când s-a extins utilizarea morilor de apă și a morilor de 
vânt. Aceasta a făcut posibilă iniţierea consumului industrial de energie 
care, la rândul său, a produs un nou salt economic, materializat prin 
creșterea ofertei destinate pieţei, permițând astfel exprimarea a tot mai 
numeroase nevoi sociale. 


În jurul anului 1800, omul a început să exploateze si combustibilii 
fosili: cărbune, petrol, gaze naturale. După anul 1800, cărbunele a devenit 

combustibilul cel mai intens folosit prin inventarea motorului cu abur. 
Următoarea etapă, când s-a trecut la exploatarea pe scară largă a 
petrolului, a devenit posibilă prin inventarea motorului cu explozie internă. 


Între timp, consumul alimentar a urcat la echivalentul a 8 kwh pe om, 
consumul casnic - la 36 kwh pe om, consumul industrial - la 27 kwh pe om, 
iar consumul pentru transport - la 16 kwh pe om. 


Secolul al XX-lea a deschis era electrică. Noua formă de energie 
obţinută în hidrocentrale a substituit din ce în ce mai mult alti combustibili, 
aceasta fiind o formă de energie curată, transportabilă la distanțe mari și 
convertibilă în alte forme de energie. Omul epocii industriale moderne 
consuma deja între 250 și 270 kwh pe om, sursele de energie fiind mult mai 
diversificate ca natură și ca randament în exploatare (combustibil conven- 
tional, combustibil nuclear, surse neconvenţionale). În epoca actuală, peste 
30 de procente din consumul mondial de energie este de natură electrică. 


Evoluţia consumului energetic de la cei 2 kwh pe om, absolut nece- 
sari supravieţuirii, la cei 270 kwh pe om aferenti omului modern, a atras o 
serie de consecinţe, precum schimbarea radicală a modului de viaţă si a 
modelelor de consum dominante, dar și alterarea sensibilă a echilibrului 
geoclimatic al planetei. Creșterea demografică mondială, coroborată cu ten- 
dintele de creștere a calităţii vieţii la nivelul tuturor ţărilor, creează continuu 
presiuni asupra industriilor energetice, acestea trebuind să facă faţă cererii 
insatiabile de energie, manifestate cu precădere în țările dezvoltate. 


Prognozele actuale afirmă că tendinţele, firești până la un punct, de 
recuperare a decalajelor economice, manifestate de ţările în curs de 
dezvoltare, vor determina o creștere de 5-10 ori a consumului de energie pe 
locuitor în viitorii cinci ani. 

În luna octombrie 2007, organizaţia mondială NEF a publicat o 
constatare asupra situaţiei resurselor strategice și a echilibrului ecologic la 
nivel global, din cuprinsul căreia aflăm că: “Pământul nu mai poate susține 
actualul consum de energie” (European Happy Planet Report). În acelaşi 
raport, se afirmă și că, dacă întreaga populaţie a planetei și-ar permite 
consumul energetic mediu al populaţiei Statelor Unite, ar fi nevoie de 5,3 
planete Pământ pentru a sustine cererea respectivă. Cifrele similare cores- 
punzătoare pentru consumul ipotetic al altor ţări ar fi de 3,1 planete Pământ 
pentru Franţa și Marea Britanie, 2,5 pentru Spania și 2,4 pentru Japonia. 


Așadar, consumul energetic mondial a atins cote de nesuportat, nu 
numai din perspectiva epuizării apropiate a resurselor convenţionale, ci si 
din perspectiva poluării. Consumul de resurse energetice de tip conven- 
tional este intens poluant. Chiar dacă guvernele lumii și-au propus să ia, 
începând din anul 2008, unele măsuri împotriva emisiilor de gaze cu efect 

de seră, nu s-a ajuns încă la un acord între responsabilii pentru marea 
poluare a planetei, cum sunt Statele Unite, Australia sau China, fiecare 
dintre aceste ţări insistând că celelalte trebuie să facă primul pas. Raportul 
NEF arată totuși că, deși China se numără între primii poluatori ai planetei 
din cauza dezvoltării industriei sale energetice, ratele de poluare ale 
Europei sau ale Statelor Unite sunt cu mult mai mari (NEF, 2007). 


În tabelul de mai jos sunt prezentate câteva date publicate de Banca 
Mondială, în anul 2000, privind consumul de energie din marile state ale 
lumii, în funcţie de rangul ţărilor din perspectiva mărimii PIB-ului si a 
PIB/capita. Sunt prezentate atât consumurile celor mai mari consumatori 
per capita, cât si consumurile țărilor cu un număr ridicat de locuitori. 


Tabelul nr. 6 - Consumul de energie per capita în câteva ţări, 
comparativ cu consumul SUA 


Energie consumată | Rang în | Rang în |Populaţie | Cetăţeni 
(echivalent kg petrol) funcţie de functie de | (milioane) | la 1 cetă- 
PIB PIB/capita tean SUA 
Japonia 2.967 4.084 2 7 126 2 
China — | 610 | 907 | 7 | 145 | 1239 | 9 | 
ndia 352 
Bangladesh 172 197 53 173 126 41 


Sursa: World Bank, World Development Report 2000. Datele privind mărimea 
consumului au fost preluate din tabelul nr. 3.7, iar cele privind PIB-ul din tabelul 
nr. 1.1. 


Deși unele țări exportatoare de petrol, precum Emiratele Arabe Unite, 
Kuweitul sau altele, realizează valori mai ridicate ale consumului de energie 
per capita decât cele listate în tabelul de mai sus, pe ansamblu, acestea 
consumă mai puţină energie decât marile state importatoare, precum SUA 
sau Germania. 


SUA este în prezent cel mai mare consumator de energie din lume (şi 
cel mai mare poluator), fiind urmată de Germania, Japonia și Federația 
Rusă. Un american consumă tot atâta energie cât 41 de locuitori din 
Bangladesh (populația SUA este doar de două ori mai mare decât cea a 
Bagladeshului). SUA, Japonia și alte state cu venituri ridicate pe locuitor 

(care cuprind doar 15 procente din populaţia lumii) consumă jumătate din 
energia comercializată pe piața mondială. 

Nimeni nu-și poate imagina astăzi ce s-ar întâmpla dacă ţări cu 
populaţii deosebit de ridicate, precum China sau India, ar adopta modelele 
de consum energetic al țărilor dezvoltate, desi o asemenea eventualitate nu 
este cu totul exclusă pe termen mediu și lung. Un lucru este cert însă - 
dificultatea extraordinară de a-i convinge pe marii consumatori de energie ai 
planetei de necesitatea ponderării consumului lor. 


Un raport al Centrului Comun de Cercetare al Comisiei Europene 
arată că, în ultimii ani, în ţările UE, consumul de electricitate a crescut 
semnificativ. Potrivit raportului respectiv, din anii 2005-2006, consumul de 
energie electrică în sectorul terțiar al UE a crescut cu 15 procente, în timp 
ce consumul industrial a crescut cu 9,5 procente. Consumul mediu de 
energie electrică pe familie era de 4.098 kWh, în anul 2004. 


În noiembrie 2006, Comisia Europeană a lansat un plan de acţiune 
pentru creșterea randamentului consumului de energie, cuprinzând 60 de 
măsuri menite să reducă cu cel puţin 20 de procente, până în anul 2020, 
consumul de electricitate. Desi au fost adoptate numeroase măsuri pentru 
diminuarea consumului și, implicit, a emisiilor de bioxid de carbon în 
atmosferă, indicatorii statistici atestă că totuși europenii nu prea respectă 
recomandările Comisiei UE de reducere a consumului de energie. Aceștia 
continuă să utilizeze obiecte electrocasnice de randament electric relativ 
scăzut. 


Specialiștii susțin că valoarea consumului casnic de energie ar fi 
trebuit să scadă cu 800 kWh pe an (adică cu 20 de procente), dacă ar fi fost 
aplicate recomandările și reglementările Comisiei UE, referitoare la 
înlocuirea unor aparate și echipamente vechi cu unele de randament 
energetic superior. Este vorba, în primul rând, despre vechile becuri, ce ar fi 
trebuit înlocuite cu noi modele compacte, fluorescente, mult mai economice 
din perspectiva consumului energetic, dar mult mai scumpe decât cele 
clasice. Se pare totuși că preţul unor asemenea becuri este încă prohibitiv, 
chiar și pentru europenii din clasele de mijloc. Pe de altă parte, unele studii 
de marketing arată că, chiar dacă își cumpără aparate electrocasnice de 
randament energetic mai mare, europenii nu renunţă ușor la obiectele mai 
vechi, utilizându-le încă, cel puţin o vreme. 


Se pare că, până în anul 2030, la nivel mondial, combustibilii fosili vor 
rămâne încă cea mai importantă sursă de energie a omenirii, aceștia 
acoperind cererea de energie în proporţie de 84 de procente. Statele care 
vor continua să consume cărbune în cantități mari vor fi India și China. Pe 
de altă parte însă, dacă guvernele marilor țări poluatoare (SUA generează 
în prezent un sfert din poluarea globală) nu-și vor schimba radical politicile 

energetice, potrivit ultimelor prognoze, emisiile de gaze cu efect de seră vor 
crește cu 57 de procente până în anul 2030, iar fenomenul încălzirii globale 
va produce efecte catastrofale tot mai extinse (Raportul Agenţiei Inter- 
naţionale pentru Energie, 2007). 


lată de ce este de așteptat ca, în acest interval (până în anul 2030), 
combustibilii mai puţin poluanti decât cărbunele să nu mai fie la fel de 
solicitati. Chiar și ponderea consumului mondial de gaze naturale este de 
așteptat să crească mai lent - de la 21 la 22 de procente. Energia nucleară, 
care, deși nu generează dioxid de carbon în atmosferă, produce totuși 
reziduuri radioactive a căror depozitare este destul de costisitoare și 
constituie o problemă nerezolvată încă durabil, va acoperi doar 5 procente 
din cererea globală de energie. Energia hidro va avea o pondere de 2 
procente, iar utilizarea biomasei va scădea de la 10 la 9 procente în 
condiţiile în care, în următorii 23 de ani, cererea globală de energie va 
crește cu 50 de procente. 

În vederea preîntâmpinării depășirii (cu 2 grade) a nivelului mediu al 
temperaturii aferente epocii preindustriale, continentul european trebuie 
să-și controleze mult mai riguros emisiile de bioxid de carbon, ceea ce 
presupune reducerea acestora de către naţiunile industrializate, cu ponderi 
cuprinse între 70 si 80 de procente, până în anul 2050 (în condiţiile în care, 
în prezent, asistăm încă la creșterea emisiilor de bioxid de carbon în spațiul 
european). 


Taxele de mediu în ţările europene 


Deși puţini politicieni se referă deschis la aceasta, adevărul este că 
lumea europeană de astăzi cheltuie fondurile colectate prin structurile 
administrative, create în baza legislaţiei de mediu și a măsurilor ce decurg 
din Strategia de la Lisabona (UE, 2000), urmărind, în primul rând, creşterea 
performanţelor economice și, eventual, rezolvarea problemelor de mediu. 
Măsurile concrete rezultate din adoptarea Strategiei de la Lisabona au fost 
puse în discuţie în timpul sedintelor Consiliului European din martie 2005 și 
din februarie 2007. 


Si în Parlamentul European a fost menţionată interdependenta dintre 
reformele economice, sociale (în special, cele referitoare la pieţele muncii) 
și de mediu. Principial, acestea sunt menite să constituie cadrul fundamen- 
tal al creării unei economii durabile si al unei societăți dinamice, dar bine- 
înțeles în condiţiile creșterii economice indefinite. Marile regiuni economice 
ale lumii se află încă la vârsta ingrată a unei strânse competiţii, iar Europa 
nu face excepţie. Deocamdată, nimeni nu-și pune în mod serios problema 
că o creștere economică indefinită (temporal, structural, cantitativ etc.) ar 
conţine și termeni ce ar putea submina ireversibil viitorul omenirii, din 
perspectiva epuizării anumitor resurse materiale. 


Deși, până în prezent, spaţiul Uniunii Europene s-a remarcat pe plan 
mondial prin succesul său detașat în construirea unui model social excep- 
tional, de largă respiraţie umanitară și umană, mai nou, prioritatea absolută 
a Parlamentului European este aceea de a restrânge pe cât posibil dezvol- 
tarea statului bunăstării sociale și de a transforma Uniunea Europeană în 
cea mai avansată zonă economică din lume. Deputaţii Parlamentului 
European susțin că, pentru rezolvarea tuturor problemelor (inclusiv a celor 
de pe pieţele muncii), este nevoie de implicarea mai activă a Parlamentelor 
și a societăţilor civile, la nivel european și naţional, și de o eficiență mai 
mare a fiecărui coordonator naţional al strategiei de mediu. În acest sens, 
deputaţii europeni au elaborat o serie de propuneri, precum: angajarea unor 
politici economice și financiare care să garanteze stabilitatea și creșterea 
economică, aplicarea unor măsuri de consolidare a pieţei și competitivităţii, 
sprijinirea mai consistentă a cercetării și educaţiei, asigurarea locurilor de 
muncă si dezvoltarea modelului social european. Printre atâtea obiective 
vitale, grija pentru mediu pare a fi mai puţin stringentă, deși continentul 
european are încă de rezolvat multe probleme de mediu. 


Desi, în majoritatea țărilor europene, modalităţile de intervenţie pentru 
recuperarea condiţiilor de mediu deteriorate sunt teoretic destul de clare, 

acţiunile în acest sens se desfășoară doar sporadic, pe arii limitate și destul 
de lent. O cauză a acestui fenomen derivă din faptul că, în intervalul 1990- 
2005, sumele provenind din colectarea la bugetele publice a taxelor de 
mediu au servit și la finanțarea altor obiective decât cele de mediu, deși, la 
nivelul contribuabililor, acestea au fost justificate prin necesitatea de a 
descuraja unele comportamente de consum, corelate cu creșterea 
producţiei neecologice a bunurilor și serviciilor. 


Deși dinamica impunerilor publice din ţările europene ar fi trebuit să 
înregistreze nu numai creşterea taxelor de mediu, ci și diminuarea propor- 
tionalá a surselor de poluare (manifestate mai mult în sectorul macroeco- 
nomic - unde se desfășoară producţia de bunuri și servicii - si mai puţin în 
sfera economiei casnice unde are loc consumul populaţiei), de vreme de 
aceasta este (ori ar trebui să fie) rațiunea primă a înființării taxelor de 
mediu. Cele mai multe ţări sunt preocupate însă de găsirea metodelor cele 
mai subtile și profitabile de dirijare a veniturilor din taxele de mediu spre 
dezvoltarea unor investiții și afaceri, ce nu au nimic în comun cu necesitatea 
rezolvării unor probleme de mediu. 


În sfera afacerilor, cea mai mare pondere a taxelor de mediu, în anul 
2003, era suportată de două sectoare vitale ale economiei - sectorul 
energetic şi sectorul transporturilor. La momentul respectiv, în țările UE-25, 
taxele asupra energiei aveau o pondere de 76 de procente în totalul taxelor 
de mediu, taxele de transport - 21 de procente, iar poluarea și alte taxe 
asupra resurselor - în jur de 3 procente. 


În același an, taxele de mediu suportate de gospodăriile populaţiei și 
de corporatiile de afaceri din UE-15 se ridicau la nivelul taxelor de mediu 
suportate de sectorul energetic, deși doar corporatiile de afaceri realizau 
peste 70 de procente din consumul total de energie. 


Ponderea taxelor de mediu achitate de gospodării prin facturile pentru 
energie a scăzut cu 5 procente, începând din anul 1995 până în 2003. 
Aceasta a creat oarecum impresia că centrul de greutate al taxelor de 
mediu s-a deplasat dinspre populaţie spre sectorul afacerilor (mai ales, spre 
sectorul transporturilor și comunicaţiilor). În realitate însă, nu a avut loc o 
diminuare a taxelor achitate la nivelul gospodăriilor, deoarece, în loc ca 
populaţia să susțină taxele respective mai mult prin intermediul facturilor la 
energie, le-a susţinut prin intermediul taxelor pe transport și comunicații. 


Taxele de mediu achitate de populaţie prin costurile de transport și 
comunicaţii au crescut cu 7 procente în intervalul 1995-2003. În anul 2003, 
populaţia din UE-15 susţinea 65 de procente din taxele de mediu achitate 
prin intermediul cheltuielilor de transport. 

Figura nr. 3 - Raporturi dintre taxele de mediu achitate de sectorul 
afaceri/populatie și consumul final al sectorului de afaceri/populatiei 
în diverse ţări europene, în anii 2001 și 2003 


N Taxe afaceri 
Consum afaceri 
E] Taxe populatie 
Consum populatie 


EU15 Marea Olanda Bulgaria Norvegia 
(2003) Britanie (2003) (2001) (2001) 
(2003) 


Sursa: Extras din Statistics in focus. Environment and Energy, 1/2007. 


Graficul de mai sus relevă că, în ţările cu economie de piață 
consolidată (cum erau cele din UE-15, în anul 2003), în sectorul afacerilor, 
ponderea consumului final a depășit-o cu mult pe aceea a taxelor de mediu 
(spre deosebire de Bulgaria, de exemplu, în anul 2001). Totodată, consumul 
final al populaţiei din ţările UE-15 a fost, de regulă, excedat de ponderea 
taxelor de mediu. Cu alte cuvinte, din perspectiva taxelor de mediu, 
consumul de bunuri și servicii al populaţiei a fost puternic descurajat, în timp 
ce acela al sectorului de afaceri (care generează cea mai intensă poluare), 
dimpotrivă, a fost puternic încurajat. 


În anul 2003, taxele de mediu acumulate prin intermediul facturilor la 
energie adăugau suma de 202 miliarde de euro la bugetele publice ale 
țărilor UE-25 (194 de miliarde de euro în UE-15), adică 5 procente din 
taxele și contribuţiile sociale totale colectate. În UE-15, populaţia susţinea 
50 de procente din taxele de mediu impuse asupra consumului de energie, 
dar ponderea consumului efectiv de energie al populaţiei era de numai 26 
de procente din consumul energetic total. 

În tări ca Belgia, Spania, Marea Britanie, Bulgaria si Norvegia, secto- 
rul afacerilor susține majoritatea taxelor de mediu, pe care le achită prin 
intermediul facturilor la energie. 


Totuși, în intervalul 1995-2003, veniturile nete ale populaţiei din 
UE-15 au crescut continuu, astfel încât, din această perspectivă (deși 

efortul absolut de susţinere a taxelor de mediu, din partea populaţiei, a 
crescut an de an), contribuţiile relative ale populaţiei la această sarcină 
publică au scăzut an de an. Excepţie de la această regulă a făcut Olanda, 
unde populaţia a suportat ponderi tot mai ridicate din veniturile realizate prin 
intermediul facturilor pentru energie. Ponderea taxelor de mediu achitate 
prin intermediul facturilor la energie a variat între 4 procente în Danemarca 
și 1 procent în Belgia, Spania și Bulgaria, din veniturile nete ale populaţiei 
(Environment and Energy, Statistics în Focus, 1/2007). 


Cine poate influenţa 
destinul ecologic al planetei 


Transformarea ecologiei dintr-o disciplină studiată doar de specialiști 
într-o preocupare cvasiprezentă în conștiința publică, este una dintre 
dominantele lumii actuale. Între timp însă, problemele ecologice s-au 
agravat atât de tare încât societatea se confruntă cu ele continuu, începând 
de la nivelul omului obișnuit. 


De aceea, fiecare persoană, ca și fiecare organizatie/institutie publi- 
că, ar trebui să aibă un rol distinct în rezolvarea problemelor de mediu. 
Nimeni nu poate fi absolvit de responsabilități în această privință. Totuși, 
responsabilitátile sunt diferenţiate de la un actor social la altul, de la un fac- 
tor de impact la altul, în funcţie de riscurile induse de fiecare asupra mediu- 
lui și, în cele din urmă, de amprenta ecologică pe care o creează fiecare. 


Primii răspunzători de rezolvarea unor aspecte ce decurg din calitatea 
reglementărilor ecologice, atât cu referire la producţia de bunuri și servicii, 
cât si la consum, sunt politicienii (președinții de state, șefii de guverne, 
miniștrii în frunte cu miniștrii mediului, șefii de partide, secretarii de stat 
etc.). Aceștia pot initia programe și proiecte sociale care să determine, în 
timp, conturarea unei puternice orientări generale spre dezvoltarea eco- 
nomiei durabile. Ei au menirea de a interveni prin instituțiile și organizațiile 
pe care le conduc sau în care activează, atât în sensul susţinerii 
programelor de dezvoltare durabilă, cât și în cel al implicării publicului în 
dezbaterile pe această temă. 

Administratorii și planificatorii pot influenţa și ajuta politicienii să 
promoveze legislația adecvată rezolvării marilor probleme ecologice ale 
planetei, care decurg deopotrivă din modul de producţie al bunurilor și 
serviciilor, dar și din modul de consum. Tot aceștia pot urmări în ce măsură 
legislaţia adoptată se și aplică si pot initia un dialog social susținut pe baze 
instituționale în acest domeniu. Ei pot încuraja iniţiativele populaţiei și 
participarea acesteia la rezolvarea, în spiritul principiilor ecologice, a 
problemelor comunitare. 


Societatea civilă deţine, în cele din urmă, cel mai mare potenţial de 
schimbare politică și socială în sfera ecologică, prin constituirea de grupuri 
de inițiativă și presiune în acest domeniu. Aceasta se poate exercita în 
sensul determinării lumii politice de a lua decizii ecologic corecte, dar și în 
sensul restructurării stilurilor de viață și modurilor de consum, astfel încât 
producătorii de bunuri și servicii să-și adapteze activităţile în raport, în 
primul rând, cu cererea de bunuri și servicii a consumatorilor. În acest sens, 

consumatorii sunt suverani asupra deciziilor proprii referitoare la ce vor 
consuma si ce nu, la nivel personal/familial sau colectiv. Ei pot influenţa 
gândirea politicienilor și a administratorilor locali, în adoptarea și promo- 
varea anumitor decizii și legi cu impact ecologic. 


În fapt, fiecare persoană, prin calitatea sa de consumator, poate 
influența soarta mediului înconjurător, prin fiecare decizie adoptată, 
hotărând astfel dacă anumite resurse vor continua să existe și pentru 
generaţiile viitoare sau nu. 


“A trăi durabil” nu este incompatibil cu «a trăi bine, sănătos». “A trăi 
durabil” înseamnă a pretui calitatea si a recunoaște valorile autentice. 
Consumul capătă un caracter durabil numai atunci când “mai binele 
meu” nu devine dușmanul “binelui semenilor sau al urmașilor”. 


lată câteva dintre remarcabilele principii propuse în acest sens de 
Institutul pentru Climă, Mediu și Energie din Wuppertal: 


— atrăi mai bine nu este echivalent cu a avea mai multe; 
— să reconceptualizăm orașul ca pe un spațiu vital; 
— să reciclăm reziduurile menajere; 


— să construim infrastructuri ușor regenerabile si inteligente (capa- 
bile să înveţe); 


— să funcţionăm potrivit unor principii ale economiei de piaţă ecologice; 


— să construim un cadru legislativ și valoric, apt de a civiliza con- 
flictele; 


— sárespectám principiile dreptăţii globale si bunei vecinátáti; 
— să punem bazele unei noi educatii în școli. 


lată câteva domenii prioritare și idei generale de ecologizare a 
mediului. 


În scopul evitării acumulărilor de deşeuri se impun: promovarea 
sortării și reciclării deșeurilor, atât la nivelul producătorilor, cât și al con- 
sumatorilor de bunuri și servicii; folosirea sistemelor (bunurilor) refolosibile 
sau reîncărcabile; eliminarea treptată din consum a produselor ce presupun 
cheltuieli mari de împachetare; facilitarea importurilor de produse ecologice 
și achiziționarea produselor cu durată lungă de funcţionare. 


În scopul reducerii consumului de energie și apă se impun: 
utilizarea unor tehnologii ecologice în procesele de producţie industriale, dar 
și în economia casnică; promovarea cercetării și dezvoltării în domeniul 
energiei ecologice și a energiilor regenerabile; eliminarea risipei în dome- 
niul consumului de apă; comercializarea și utilizarea unor aparate electro- 
casnice cu randament electric ridicat. 

În domeniul infrastructurii urbane se impun: reducerea generală a 
consumului de materiale și utilităţi, prin proiectarea unei infrastructuri ce 
lasă opțiunile de consum deschise, în detrimentul celor ce dictează 
efectuarea unor consumuri mari de energie, bunuri și servicii; crearea unor 
spaţii comerciale, de muncă și de petrecere a timpului liber în interiorul sau 
în imediata vecinătate a marilor aglomerări urbane, spre a reduce nece- 
sitátile de transport public; promovarea plantării de copaci, a întreţinerii si 
dezvoltării spaţiilor verzi și valorificarea tuturor spaţiilor disponibile în acest 
sens; construirea unor infrastructuri care să minimizeze impactul unor 
agenti poluanti asupra mediului natural. 


În domeniul transporturilor publice si private se impun urgent: 
reconceptualizarea transporturilor (inter)urbane, prin trecerea la exploata- 
rea unor mijloace de transport în comun de mare eficacitate socială, cu 
consumuri reduse de energie și nepoluante; schimbarea progresivă a cen- 
trului de greutate, de pe organizarea transporturilor (inter)urbane, în regim 
preponderent privat/individual/familial, pe utilizarea preponderentă a noilor 
rețele de transport în comun; înzestrarea cu noi mijloace de locomotie a 
transportului în comun, în vederea renunţării naturale a pasagerilor, în mod 
treptat dar cât mai rapid, la transportul individual/privat, deoarece acesta 
este extrem de costisitor (costurile combustibililor conventionali sunt în 
creștere continuă), neeficace (din cauza aglomerării si a infrastructurilor 
rutiere neadaptate, produce blocaje de circulaţie, mărind indefinit timpul 
petrecut în trafic de pasageri), poluant și riscant (generator a numeroase 
accidente de circulaţie și al unui stres crescut la nivel general). De aseme- 
nea, este nevoie de: promovarea unor politici explicite de reoptimizare a 
distanțelor dintre locul de muncă și locuință (facilitarea prin reglementări 
specifice a schimbării locuintei/locului de muncă, în acest scop); promova- 
rea preferințelor consumatorilor pentru bunurile produse pe plan local, în 
detrimentul celor similare, transportate de la mare distanță; efectuarea unor 
amenajări pietonale și pentru mersul cu bicicleta, cât mai atractive și mai 
securizate, pentru utilizarea pe scară tot mai largă a transportului pe 
biciclete și a mersului pe jos; reconceptualizarea și reglementarea strictă a 
condiţiilor de petrecere a timpului liber în mijlocul naturii, astfel încât locurile 
respective să-și păstreze caracteristicile naturale, nepoluate, cât mai auten- 
tice; responsabilizarea severă a persoanelor care nu respectă regulile de 
convietuire în comunitate (liniştea, ordinea şi curăţenia publică), în zonele 
de agrement, dar mai ales în spaţiile rezidenţiale. 


În domeniul alimentaţiei se impun: promovarea unor politici de 
creștere a aportului produselor regionale în consumul local, de selectionare 
pentru consum a alimentelor provenite din culturi ecologice, de achizitio- 
nare a produselor alimentare transparente din perspectivă ecologică; 

promovarea principiului suficientei și al rationalitátii în domeniul consumului 
alimentar, având în vedere incidența deosebit de ridicată a unor boli de 
nutriție, cum sunt diabetul și obezitatea; utilizarea pe scară mai largă, 
inclusiv prin crearea unor noi facilități în acest sens, a oportunităţilor de 
producere a alimentelor în propria gospodărie; refolosirea obiectelor - 
crearea unor sisteme de recuperare si oferta produselor reconditionate spre 
folosire, în condiţii avantajoase; achiziționarea produselor cu etichetă 
ecologică în detrimentul celor fără; folosirea în comun, acolo unde este 
posibil, a bunurilor cu durată de întrebuințare mai lungă. 


Desigur, pentru a pune în practică asemenea principii este nevoie, în 
primul rând, de voinţă civică și de o largă mobilizare a consumatorilor/pro- 
ducătorilor de bunuri si servicii. De asemenea, este nevoie de multă 
inventivitate, încredere și curaj, de elaborarea unei strategii a eficienţei și a 
suficientei, cu scopul reducerii consumului (și vitezei de rulare a materiilor 
prime, materialelor, energiei etc., în cadrul diverselor cicluri ale produc- 
ţiei/consumului de bunuri și servicii), prin schimbarea mentalităților consu- 
matorilor/producătorilor, corelată cu reorientarea progresului tehnic spre 
acest obiectiv. 


Tendintele globale de reducere a consumului de resurse naturale vor 
declanșa, în cele din urmă, o nouă revoluţie tehnologică, de proporţii 
comparabile poate cu revoluţia industrială. Toate acestea vor duce, în final, 
la un nou concept si la noi indicatori ai calităţii vieții, precum și la noi modele 
ale bunăstării sociale. Însuși conceptul de creștere economică trebuie 
reformulat, pornind de la realitățile ecologice de ultimă oră, pentru ţările în 
curs de dezvoltare si, cu atât mai mult, pentru țările dezvoltate. Acesta 
trebuie să integreze priorităţile absolute ale ecologiei sociale, în condiţiile 
conservării și recuperării bazelor de resurse naturale strategice, precum 
aerul, apa, pădurile, solul si biotopurile afectate ecologic. Noile tehnologii ce 
se vor adopta trebuie să aibă în vedere necesitatea rezolvării problemelor 
de mediu cele mai acute și, mai ales, prevenirea accidentelor de mediu de 
larg impact. 


Despre strategia globală 
de dezvoltare durabilă 


Raportul Comisiei Mondiale pentru Mediu și Dezvoltare (Raportul 
Brundtland, WCED) definea dezvoltarea durabilă, în anul 1987, drept “dez- 
voltarea ce satisface nevoile prezentului, fără a compromite capacitatea 
generațiilor viitoare de a-și satisface propriile nevoi” (p. 43). 


În opinia noastră, o asemenea definiţie ridică cel puţin două probleme 
majore. Întâi, definiția respectivă este formulată numai din perspectiva 
interese-lor înguste (si prin aceasta rău înțelese) ale spetei umane, 
deoarece ignoră necesitatea fundamentării relaţiilor omului, pe baze noi, cu 
întregul bios planetar. 


Cu unele excepții notabile, omul se comportă astăzi, ca și în urmă cu 
sute si mii de ani, precum o ființă rapace, violentă, egoistă. 

Totuși, fie că ne place sau nu, fie că înțelegem sau nu acest lucru, 
planeta noastră servește interesele evoluţiei globale, și nu numai pe cele 
ale omului. lar câtă vreme omul va continua să conceptualizeze lumea doar 
ca pe un mediu exploatabil ori ca pe un teren propriu de vânătoare, 
problemele omului nu se vor sfârși. Din definiţia WCED, enunțată mai sus, 
nu reiese nimic despre dreptul la viaţă al altor specii sau despre intenţiile de 
a aduce cuvenitele reparaţii diverselor specii cărora omul le-a adus grave 
prejudicii. Reiese, oarecum îndoielnic, dorința omului de a-și asigura 
dăinuirea, acționând probabil - ca si în trecut - în calitate de singur 
beneficiar legitim al resurselor vieții, față de care celelalte specii și regnuri s- 
au subordonat sub imperiul forței. 


Fără a intra pe tărâmul moralei metafizice (dat fiind că omul prezentu- 
lui și-a anihilat, cu bună știință, multe dintre reflexele de ordin spiritual), 
credem că acum, în ceasul al doisprezecelea, ar trebui să dovedim măcar o 
minimă prudenţă în formularea planurilor noastre de viitor. Căci Pământul 
nu este nici pe departe numai al oamenilor, ci al întregii vieţi ce se dezvoltă 
pe acesta. lar probabilitatea ca omul să dea seamă cândva pentru tot răul 
ce l-a pricinuit vieţii, sub toate expresiile sale, nu ar trebui scăpată din 
vedere, măcar din raţiuni pur matematice, dacă alte forme de credință nu 
mai avem. 


În al doilea rând, să nu pierdem din vedere că a defini dezvoltarea 
durabilă pornind de la necesitatea menţinerii opțiunilor legate de producţie 
și consum (C. Ciupagea ș.a., 2007, p. 11) ne va conduce în mod sigur la 
dezastru, o asemenea atitudine distorsionând puternic procesul de normare 

a nevoilor umanității. Astăzi, când deja se văd roadele nefaste ale unei 
asemenea concepții (definiţia a fost formulată în urmă cu două decenii), iar 
situația a evoluat până acolo încât o serie de naţiuni, care altfel se 
consideră avangarda ecologiei în lume, consumă resurse naturale de parcă 
am dispune de mai multe planete Pământ, se simte nevoia redefinirii 
dezvoltării durabile, strict în termenii crizei ecologice prin care trecem. 
Aceasta, deoarece menținerea și în viitor a opțiunilor și tendințelor actuale 
de producție și consum (vizibile clar în modelele de consum dominante, la 
nivel planetar, de după anul 1987) constituie un drum fără alternative viabile 
în viitorul apropiat (câteva decenii). 


În opinia noastră, într-o primă etapă, dezvoltarea durabilă ar trebui să 
aibă în vedere trei dimensiuni esenţiale: 


1. atenuarea sensibilă a decalajelor reale actuale, privind accesul 
naţiunilor la resursele naturale, printr-o redistributie cu adevărat 
justă a costurilor și beneficiilor dezvoltării între bogaţi și săraci (fie 
că este vorba despre persoane, grupuri sociale, naţiuni, continente 
sau generații); 

2. fundamentarea procesului de normare a nevoilor umanității, 
ținând cont de caracterul limitat și neregenerabil al multora dintre 
resursele naturale, precum și de posibilitățile de adaptare a 
trebuintelor dezvoltării umane la limitele respective; 


3. conceperea strategiilor de dezvoltare în mod sistemic și pe 
termen lung, ținând cont de interacţiunile complexe ce există între 
mediu și viață (viața vegetală, animală, umană - socială, culturală, 
politică ș.a.). 

În plus, este nevoie de discreditarea hotărâtă a acelor teorii și practici 
de orientare neoliberalá, ce urmăresc să legitimeze. științific, social si 
economic compensarea degradării mediului cu creșterea capitalului creat de 
om. Trebuie avut în vedere faptul că, principial, nimic din ceea ce ar putea 
face omul nu va putea compensa vreodată valoarea pentru viață a mediului 
natural. 


Cel puţin deocamdată, omul nu cunoaște suficient consecinţele vie- 
tuirii pe termen lung în medii izolate, masiv artificializate, și nici consecinţele 
ultime ale înlocuirii masive a resurselor naturale neregenerabile cu unele de 
tip regenerabil - aceasta fără a ne mai referi la consecințele poluării 
mediului pentru alte specii, de către cei care sunt dispuși să plătească 
anumite sume pentru aceasta (taxe sau amenzi de mediu). Se impune deci 
păstrarea unei maxime circumspectii si prudente în lansarea unor 
asemenea teorii și ipoteze ori în legitimarea (și legiferarea) unor asemenea 
practici (vezi R. Haverman, 1989, J. Nicolaisen, P. Hoeller, 1990 ș.a.). 

Dacă chiar ne pasă de calitatea lumii pe care o vor moșteni urmașii 
nostri, atunci costul de piaţă al capitalului ecologic nu trebuie să crească 
doar pe măsură ce mediul se degradează (asa cum recomandă anumiţi 
economiști, precum Nicolaisen și Hoeller, 1990, op. cit.), ci trebuie să 
crească atât de rapid și de mult încât să descurajeze profund orice tip de 
atingere nerecuperabilă ce s-ar putea aduce mediului natural. 


Desigur, fără a ignora în vreun fel nevoile fundamentale de consum 
ale generaţiilor prezente, se impune totuși să gândim și să actionám 
preventiv, înainte de a fi prea târziu, astfel încât nimeni să nu-și mai poată 
permite asumarea degradării mediului, indiferent de cât ar fi de dispus să 
plătească pentru aceasta sau de nivelul profitului obținut prin aceasta. 


Procesul de legitimizare treptată a dezvoltării economice din perspec- 
livă ecologică va trebui să ţină seama de prioritatea absolută a reducerii 
masive a poluării mediului natural (fiind vizate toate categoriile de poluare - 
începând cu cea fizico-chimică și încheind cu cea informaţional-spirituală). 


De asemenea, vor trebui găsite solutii noi de maximizare a rentabili- 
tátii exploatării resurselor naturale si de depozitare a deșeurilor, astfel încât 
acestea să poată fi cât mai rapid asimilate și neutralizate de mediu. Când 
apar costuri de depozitare și neutralizare a deșeurilor, acestea trebuie 
incluse fără ezitare în întregul lant al costul bunurilor si serviciilor implicate. 


Rata de consum a resurselor naturale trebuie corelată strict cu rata de 
regenerare a resurselor, iar exploatarea resurselor neregenerabile va trebui 
să scadă progresiv si - pe cât posibil - acestea să fie înlocuite în consum 
prin resurse regenerabile. 


Prioritatea absolută a dezvoltării durabile, din perspectiva ecologiei 
sociale, presupune ca, simultan cu preocupările pentru asigurarea șanselor 
de dezvoltare ale generațiilor viitoare, să ne ocupăm si de dificultățile social- 
economice ale prezentului, prin diminuarea masivă a decalajelor de 
dezvoltare manifestate la toate nivelurile (global, intercontinental, internatio- 
nal, intergrupuri, intercategorial ș.a.), prin redistribuirea pe termen limitat si 
utilizarea mai echitabilă a mijloacelor economice disponibile (aflate la 
discretia națiunilor, companiilor sau persoanelor cu venituri foarte mari, 
adică depășind cu mult un orizont de consum rezonabil), măcar până la 
nivelul eradicării sărăciei extreme și severe. 


Numai astfel vor deveni fezabile și credibile bunele intenţii ale ome- 
nirii de astăzi, privind conservarea pentru viitor a sanselor de dezvoltare - 
condiționate prin resursele naturale - și o mai justă distribuție a oportu- 
nitátilor de dezvoltare la nivel intergenerational. Altfel, cát de echitabil poate 
gândi și cât de credibil poate fi cineva care se îngrijește de șansa 
generațiilor viitoare, dar ignoră suferinţa certă a generaţiilor prezente?... 

Desigur, toate aceste consideraţii presupun reorientări radicale la 
nivelul modelelor de consum dominante - proces perfect fezabil însă prin 
schimbarea conţinutului proceselor de învăţare, pornind de la conștienti- 
zarea socială largă a crizei de mediu pe care o parcurgem. 


“De abia când un produs va aduna puncte la toate nivelurile, adică 
atunci când va fi produs și cumpărat în mod corect, respectând și protejând 
natura, animalele și diversitatea lor, fără să parcurgă distanțe lungi la 
transport și fiind ambalat astfel încât să nu producă prea mult gunoi la 
dezambalare, abia atunci va fi si durabil."(Willi Linder, 2004; Ulrich Grober, 
2001). 


Dezvoltarea durabilă nu a fost si nu va fi niciodată un fenomen 
natural. Ea trebuie sá fie, de aceea, un proces constient, bine condus de 
cátre oameni constienti de mizele lui vitale. Desi poate fi enuntatá si ca un 
principiu general, dezvoltarea durabilă nu poate fi decât un proces 
particularizat, deosebit de complex, ce trebuie să țină seama de contextul 
specific fiecărui areal de dezvoltare. De aceea, definirea dezvoltării durabile 
poate varia de la un domeniu la altul și chiar de la un moment istoric la altul. 
În esență însă, este vorba despre reorientarea obiectivelor de dezvoltare 
socioeconomică, astfel încât satisfacerea trebuintelor de consum ale 
generațiilor prezente să nu reducă șansele de viaţă ale generațiilor viitoare. 


Dincolo de teorie însă, practica socială actuală pare a indica mai 
degrabă faptul că modurile de producţie și de consum ale lumii actuale vor 
duce omenirea, mai devreme sau mai târziu, la extinctie, adică exact la 
opusul dezvoltării durabile. Pentru a stopa acest fenomen, o seamă de 
organizații cu vocaţie mondialistă, între care Consumers International, ONU, 
FAO, UNEP ș.a. stimulează reflectia științifică, în vederea imaginării si 
proiectării unor modele de consum care să valorifce superior orice resursă 
preluată din mediul natural. Problema reală însă nu există doar la nivelul 
elucidărilor teoretice, deși și în acest domeniu este nevoie de un înalt spirit 
novator. Cele mai mari dificultăți decurg din necesitatea de a-i convinge pe 
producătorii de bunuri si servicii (care inițiază trendurile esenţiale în 
economia globală actuală) să-și asume acele schimbări și să introducă 
acele retehnlogizări de care este nevoie pentru a elimina sursele de poluare 
a mediului, risipa de resurse, producţia unor bunuri și servicii excentrice din 
perspectiva nevoilor sociale ș.a. 


Ținând cont de acest fapt, de curând, Colegiul Imperial Britanic 
împreună cu o companie britanică de asigurări (National Provident 
Institution) au realizat un instrument de evaluare a contribuţiei fiecărei com- 
panii la procesul de încălzire globală. Acest instrument, numit indicatorul 
contribuţiei la fenomenul încălzirii globale, servește investitorilor din anumi- 
te sectoare ale economiei, pentru a putea calcula riscurile financiare induse 

de costurile depoluării mediului - costuri ce apar întotdeauna corelate cu 
anumite tipuri de investiţii (Financial Times, 17 November 1997). 


O serie de indicatori de măsurare a schimbărilor intervenite în 
modelele de producţie și consum au fost instituiti și de Divizia de Statistică a 
Naţiunilor Unite si de Consiliul OCDE, în anii '90, ca reacţie la creșterea 
interesului general față de măsurarea prejudiciilor aduse mediului natural, 
prin iniţierea unor activităţi de producţie și consum. Începând din anul 1993, 
grupul de state OCDE au dezvoltat un cadru conceptual comun în acest 
sens și au adoptat o serie de indicatori de bază, reuniți într-un cadru larg de 
analiză denumit Pressure-State-Response (PSR). Acest cadru se bazează 
pe ideea că activitățile umane exercită diverse tipuri de presiuni (driving 
forces) asupra mediului (evaluate prin indicatori relevanti), ce duc la schim- 
barea parametrilor de mediu, inclusiv la schimbarea calității și cantităţii 
resurselor naturale (monitorizate prin intermediul unor indicatori de stare). 
Societatea trebuie să ţină în frâu asemenea tendinţe prin politici de mediu și 
politici economice, menite să influenţeze și să medieze acţiunile individuale 
și colective cu impact asupra mediului și să prevină/reducă impactul negativ 
al acestora, prin promovarea unor modele de consum sustenabile 
(Environmental Indicators, OECD Core Set, 1994). 


În ceea ce privește măsurarea schimbărilor intervenite în cadrul 
modelelor de consum, indicatorii utilizaţi trebuie să respecte următoarele 
condiții: 

— să aibă în vedere toate categoriile de consumatori si, în mod 

detaliat, pe acelea ale căror practici de consum poluează sau 
afectează mediul; 


— să reflecte atât volumul consumului total, cât și intensitatea utili- 
zării resurselor-cheie; 

— să reflecte valoarea adăugată ce se constituie în cadrul ciclului de 
exploatare a resurselor-cheie (productie-consum); 

— să reflecte conceptele fundamentale ale politicilor de dezvoltare 
durabilă (de exemplu, cele privind ecoeficienta); 

— să fie relevanti în raport cu susţinerea obiectivelor vizând dezvol- 
tarea durabilă; 

— să monitorizeze progresul în atingerea unor tinte si obiective pe 
termen scurt/mediu/lung, privind reducerea emisiilor nocive si 
creșterea randamentului în utilizarea resurselor-cheie; 

— să reflecte programele de largă reprezentare socială ale instituțiilor 
și societăţii în ansamblu; 

— să fie consistenti în raport cu indicatorii sau indicii complementari; 

— să exprime realitățile existente la scară naţională; 

— să fie exprimati cât mai inteligibil, să fie cât mai simpli; 

— să se sprijine pe date larg disponibile, reactualizate la intervale 
adecvate si regulate; 


— să fie limitați ca număr si, pe cât posibil, relevanti in raport cu 
consensul international asupra unor concepte stiintifice. 


Asemenea indicatori trebuie sá constituie un instrument de lucru 
indispensabil pentru decidentii din domeniul politicilor sociale, economice si 
de mediu. Ei sunt meniti să indice priorităţile din sfera consumului, dinamica 
schimbárilor din sfera ofertei si promovarea unor modele de consum 
durabile. 


Pentru fiecare domeniu al consumului trebuie definit un set 
fundamental de indicatori. Pentru consumul de energie, de exemplu, trebuie 
definite cele mai relevante combinaţii de indicatori pentru monitorizarea 
accesului la energie (la diferite mixuri de resurse energetice) al tuturor 
categoriilor de consumatori, dar și pentru oglindirea impactului ecologic pe 
care îl determină consumul de energie al populaţiei. 


Produsele ecologice 
și trendul consumului sănătos în alimentație 


Îngrijorarea consumatorilor privind unele aspecte legate de siguranța 
alimentară - cum sunt conţinutul de aditivi, nitrați, pesticide si hormoni din 
alimente - sau unele tendințe de eficientizare a activităţilor agricole, prin 
modificarea genetică a unor culturi, a determinat creșterea atenţiei generale 
față de calităţile și caracteristicile nutritive ale alimentelor. Totodată, s-a 
mărit cererea pentru produsele alimentare mai sănătoase, aceasta 
devenind o preocupare tot mai prezentă în viața de zi cu zi a populaţiei, dar 
și pentru organismele naţionale și internaţionale cu atribuţii în domeniu. 


Datele prezentate în continuare provin atât din studiile unor instituții 
de specialitate din străinătate, cât și din România, inclusiv din cercetarea 
privind piața produselor ecologice din România, realizată în cadrul Institutu- 
lui de Cercetare a Calităţii Vieţii (coordonator M. Stanciu), în mai multe 
magazine din București. 


Principalii factori ce au influenţat profilul (structural, cantitativ și calita- 
tiv) al consumului alimentar tradițional au fost creșterea demografică, urba- 
nizarea stilurilor de viaţă si tendințele tot mai accentuate de globalizare. 


Explozia demografică și intensificarea procesului de urbanizare la 
nivel mondial au determinat creșterea și diversificarea continuă a cererii de 
produse alimentare de tot mai înaltă calitate și concentrarea acesteia în 
urban. Toate acestea au creat presiuni în direcția dezvoltării agriculturii 
intensive și a industrializării producţiei alimentare. Astfel, s-a înregistrat o 
tranziție nutritionaláà de largi proporții, de la alimentaţia tradiţională la 
alimentaţia modernă. Aceasta se referă la “schimbarea dietelor monotone, 
cu calități nutritionale mai putin diverse - bazate în principiu pe cereale 
indigene, legume cu amidon, legume și fructe cultivate local și câteva 
alimente de origine animală -, cu diete mult mai variate, ce includ hrană 
procesatá industrial, mai multe alimente de origine animală, mai mult zahăr, 
grăsimi și, adesea, cu mai mult alcool” (Popkin, Horton, Soowon, citați în 
T.S. Tullao, 2002, p. 15). O alimentaţie mult îmbogăţită în principii nutritive, 
pe fondul adoptării unor stiluri de viață preponderent sedentare, a 
determinat în timp creșterea în greutate a consumatorilor, inducând o serie 
de consecinţe negative în planul sănătăţii (incidența mărită a unor boli de 
nutriție, precum obezitatea și diabetul). 

Urbanizarea a afectat calitatea consumului alimentar al familiei și ca 
efect al integrării femeilor în câmpul muncii. Spre deosebire de economia 
rurală, unde hrana populaţiei provine, în bună parte, din producţia proprie a 

gospodăriilor țărănești, fiind pregătită zilnic, prin metode tradiționale, urba- 
nizarea impune procurarea de hrană uneori îndelung și complex procesată 
industrial, având proprietăţi (cel puţin aparent) superioare alimentelor 
pregătite în mod tradiţional. Toate aceste elemente de industrializare și 
modernizare a sectorului alimentar au evoluat totuși, adesea, în detrimentul 
asigurării prospetimii produselor din alimentaţia consumatorilor din orașe. 
Dincolo de aceasta însă, modernizarea sectorului alimentar a contribuit, 
într-adevăr, la modificarea preferințelor orășenilor, care au avut posibilitatea 
să opteze pentru o varietate mai mare de produse alimentare (Uusitalo Ulla, 
Pietenen Pirjo, Puska Pekka, 2002). Dar dacă varietatea crescută a 
alimentaţiei a adus o îmbunătăţire a conținutului nutritiv al hranei, pe de altă 
parte, aceasta a însemnat ingerarea unor alimente cu mai multe grăsimi, 
sare, zahăr și produse rafinate, ceea ce a contribuit la creșterea rapidă a 
ratelor de obezitate si de boli cronice. 


Urbanizarea a determinat schimbări nu numai în structura ocupatio- 
nală a populaţiei, ci si a măririi intensității muncii. De asemenea, a crescut 
timpul și numărul de activităţi orientate ocupational (durata și intensitatea 
activităţilor din sectorul educaţional, duratele petrecute cu transportul la și 
de la locul de muncă etc.), pe seama timpului liber. A devenit un fapt 
obișnuit ca oamenii să servească masa în oraș sau să consume hrană gata 
preparată, cumpărată de la magazine specializate. Acest fenomen a 
micșorat dramatic controlul direct al consumatorului asupra elementelor 
nutritive ingerate, ca și asupra proprietăţilor discrete ale alimentelor. 


Tendintele de globalizare au dus la modificarea naturii interacțiunilor 
umane în multe domenii ale vieții (politică, relaţii instituţionale, economie, 
comerț, societate s.a.) (Lee, 2000, în J. Owen, 2002). O consecinţă directă 
a procesului de globalizare a fost expansiunea ofertei de bunuri de consum 
- inclusiv alimentare - și creșterea nivelului general al consumului. 
Asemenea fenomene au fost corelate cu dinamica veniturilor populaţiei, 
fiind favorizate de creșterea generală a acestora, dar și cu creșterea masivă 
a accesului populaţiei la serviciile de sănătate și de salubritate publică. 
Acţiunea conjugată a acestora, de-a lungul ultimelor cinci-șase decenii, a 
determinat accentuarea controlului public asupra  incidentei bolilor 
infecțioase la nivel mondial. În asemenea condiţii totuși, nu au întârziat să 
apară unele consecințe negative ale fenomenelor de supraconsum 
alimentar si de artificializare a alimentaţiei, prin creșterea riscului de apariţie 
a bolilor cronice, netransmisibile. 


Politicile alimentare ale statelor dezvoltate, ce vizează în special mo- 
dernizarea tehnologiilor de procesare a alimentelor, au influenţat, cel puţin 
marginal, și țările sărace. Este vorba despre introducerea pe piețele aces- 
tora a substituentilor chimici utilizați în industria alimentară a țărilor dezvol- 

tate. Ca urmare, modelele de consum alimentar actuale din majoritatea 
țărilor lumii sunt puternic alterate, prin raportarea lor la modelele alimentare 
din ţările dezvoltate, care pledează puternic în detrimentul modelelor 
tradiționale. Astfel, în modelele alimentare dominante ale țărilor în curs de 
dezvoltare se poate constata o creștere aportului de carne și grăsimi (satu- 
rate), de alimente procesate, de alcool și tutun, de preparate alimentare 
instant, de alimente tip fast-food (B.M. Popkin, S.H. Horton, K. Soowon, The 
Nutrition Transition and Prevention of Diet - Related Diseases în Asia and 
the Pacific, Food and Nutrition Bulletin, Vol. 22, No. 4, United Nations 
University Press, 2001, citat de Teraso S. Tullao, 2002). 


Concomitent cu expansiunea companiilor multinaționale pe piețele 
multor ţări, mai ales a celor în curs de dezvoltare, s-a produs si o absorbție 
a culturii fast-food, promovată de statele dezvoltate. Adoptarea fast-food- 
ului ca model de alimentaţie publică a fost favorizată de schimbările, în 
sensul modernizării, a calității vieții de muncă si a calității vieţii de familie din 
țările în curs de dezvoltare. Datorită cererii mărite de forță de muncă 
necalificată și participării tot mai extinse a femeilor la diferite activităţi în 
afara gospodăriei, stilurile de viață familiale au evoluat în sensul reducerii 
contactelor sociale dintre membrii acesteia, ceea ce a însemnat reducerea 
numărului de mese în comun și reducerea timpului alocat pentru prepararea 
hranei tradiționale. Copiii ai căror părinţi s-au angajat în muncă s-au văzut 
nevoiți să consume hrană gata preparată, procurată de la unităţile 
alimentare fast-food (alimente gătite rapid, în avans, vrac, păstrate la cald 
sau reîncălzite la cerere). Asemenea produse au devenit tot mai larg 
solicitate de toate categoriile de consumatori, ceea ce a dus la răspândirea 
restaurantelor de acest tip în lume, inclusiv în tara noastră. La dezvoltarea 
amplă a rețelelor de restaurante de tip fast-food au contribuit aparentele 
avantaje pe care le prezintă asemenea soluții, adresate problemei alimenta- 
tiei publice: standardizarea preparatelor culinare, reducerea costurilor de 
producţie, ameliorarea gustului și aspectului alimentelor, servirea rapidă, 
asigurarea unei bune igiene și a unei atmosfere neprotocolare. 


Alimentatia publică de tip fast-food implică însă și o serie de dezavan- 
taje majore. Menţionăm, în primul rând, prezenţa aditivilor alimentari în 
preparate pentru păstrarea proprietăților senzoriale ale acestora, cu 
repercusiuni asupra sănătății consumatorilor și, în al doilea rând, orientarea 
preferințelor consumatorilor (prin pervertirea gustului acestora) către 
preparatele culinare universale intens aditivate, în detrimentul bucătăriei 
tradiționale de tip organic. 

Acumularea unor evidente tot mai convingătoare asupra efectelor 
nedorite ale alimentaţiei de tip fast-food a dus, în cele din urmă, la rostirea 
publică deschisă a adevărului privind deficiențele ascunse ale acesteia, prin 

intermediul unor campanii de informare a populaţiei, susținute de nutritio- 
niști. Acestea au făcut larg cunoscute pericolele induse de hrana nesănă- 
toasă oferită de restaurantele de acest tip, ceea ce a determinat adaptarea, 
într-o oarecare măsură, a serviciilor respective la exigenţele cererii, prin 
diversificarea ofertei. În acest sens, lanţurile de restaurante de acest tip au 
acceptat, în ultima vreme, să renunţe mai ales la grăsimile saturate din 
preparatele lor (Radu M. Olinescu, 2005, p. 80). Ca urmare, au apărut fast- 
food-uri ecologice, iar în urma campaniilor pentru o hrană mai sănătoasă 
fast-food-urile consacrate a trebuit să-și ecologizeze meniurile. Totuși, în 
București, unde sunt cele mai multe astfel de unități de alimentaţie publică 
din România, populaţia nu pare foarte sensibilă la campaniile de informare 
asupra nocivitátii produselor fast-food, iar topul preferințelor este încă 
dominat de fast-food-urile clasice, respectiv KFC, Mc Donald's sau Pizza 
Hut (România liberă nr. 5389/10-11 noiembrie 2007, p. 24-25). 


Un alt stil de alimentație modernă, cunoscută sub denumirea de junk- 
food, cuprinde produse de tip chips, snacks, sticks, băuturi carbogazoase 
ș.a. Conţinutul acestora, caracterizat printr-un nivel ridicat de grăsimi 
saturate, sare, conservanti, potentatori de aromă, stabilizatori ș.a., asigură 
un gust plăcut produselor respective, ceea ce le face agreate de consu- 
matori, în general, și de copii, în special. De aici rezultă și dezavantajele 
produselor junk-food: ele pervertesc gustul consumatorilor, dar mai ales al 
copiilor, cu atât mai mult cu cât simţul gustativ al acestora este în formare. 
În plus, așa cum sunt de părere specialiștii, prin numeroșii aditivi pe care le 
conţin, produsele de tip fast-food și junk-food influențează sănătatea, 
generând, în unele cazuri, disfuncţii metabolice serioase. 


O replică la stilul fast-food a constituit-o așa-numita mișcare slow- 
food, apărută în Italia în anul 1986, care are astăzi peste 80.000 de membri 
din peste 100 de ţări. Această mișcare de combatere a fast-food-ului sustine 
bucătăria tradițională, asociată cu cultura plantelor și creșterea animalelor în 
interiorul ecoregiunilor (http://www.en.wikipedia.org). 


Mișcarea slow-food și-a propus, între altele, următoarele obiective: 
— păstrarea și promovarea preparatelor culinare locale și tradiționale; 
— celebrarea bucătăriei locale în cadrul regiunilor; 

— promovarea educaţiei gustului; 


— educarea consumatorilor privind riscurile alimentaţiei de tip fast- 
food; 


— promovarea de programe politice pentru susținerea fermelor fami- 
liale; 


— politici agricole pentru dezvoltarea agriculturii organice. 
Mișcarea slow-food are ca ţintă, în principal, atragerea tineretului, 

pentru ca acesta să conștientizeze pericolele la care se expune prin 
consumul de fast-food. 


Cercetările științifice din domeniile economic, medical, social și ecolo- 
gic relevă faptul că hrana, prin calitatea și cantitatea sa, influențează toate 
sectoarele vieții. Accesul la o hrană echilibrată din perspectiva principiilor 
nutritive este “un drept fundamental al omului și o condiție a dezvoltării 
socioeconomice” (Gh. Mencinicopschi, 2001, p. 119). De calitatea hranei 
depinde, în cea mai mare măsură, sănătatea populaţiei, fapt care explică 
preocuparea pentru îmbunătăţirea permanentă a acesteia și cooperarea 
între diferite domenii ale științei în acest sens. Diverși specialiști în 
prognoză socială apreciază că preocuparea cea mai importantă a viitorului 
va fi sănătatea oamenilor - definită de Organizaţia Mondială a Sănătăţii 
drept “starea generală de bine, la nivel fizic, mental, ecologic și spiritual” 
(Calivita Internationl Lifestyle Magazin, iulie-august 2007, p. 8). 


Potrivit cercetărilor medicale, stilul de viață influențează calitatea vieții 
în cea mai mare măsură (40-45 de procente), comparativ cu alti factori, cum 
ar fi: moştenirea genetică (21-25 de procente), mediul înconjurător, 
poluarea și încălzirea globală (15-20 de procente) sau calitatea serviciilor 
medicale (15-20 de procente) (Calivita International Lifestyle Magazin, iulie- 
august 2007, p. 8). 


C. lonescu-Tárgoviste, reputat specialist în boli de nutriţie, apreciază 
că, din cauza stilurilor de viață dominante actuale, o mare parte a populaţiei 
din România prezintă tulburări complexe ale metabolismului, acesta fiind 
influențat advers prin mutatiile majore si rapide survenite în modul de 
alimentaţie și prin deficitul de activitate fizică. Creșterea alarmantă a 
morbiditátii și mortalității populaţiei, în ultimele decenii, prin boli cardiovas- 
culare și diferite forme de cancer, constituie un semnal de alarmă pentru 
întreaga societate (C. lonescu- Târgoviște, 2004). 


Mutatiile survenite în modul de alimentaţie sunt determinate, în primul 
rând, de prelucrarea excesivă a materiilor prime alimentare, de producerea 
unor preparate rafinate mult prea bogate caloric și în principii nutritive, 
precum vitaminele sau substanțele minerale (pentru populaţia predispusă la 
sedentarism). Un impact deosebit în acest sens îl are și necesitatea de a 
realiza și manipula, în industria alimentară, mari cantități de produse 
alimentare, ceea ce implică utilizarea a numeroși aditivi chimici de sinteză 
(E-uri), dată fiind necesitatea conservării acestora. 


În anii 2007-2008, a fost declanșată o nouă și puternică ofensivă, în 
sensul diminuării listei E-urilor admise legal pentru a fi utilizate în industria 
alimentară, ca urmare a recunoașterii tot mai largi a nocivitátii acestora 
pentru sănătatea consumatorilor. 


Efecte ale alimentaţiei moderne 
asupra sănătăţii populaţiei 


Progresele reale ce au avut loc pe plan economic, social și medical 
din ultimul secol, dar mai ales din ultimele decenii, au determinat, la nivel 
mondial, micșorarea incidentei bolilor transmisibile și creşterea incidentei 
bolilor netransmisibile, care au devenit astfel principalele cauze de morbidi- 
tate şi mortalitate în ţările dezvoltate. În prezent, bolile netransmisibile, 
împreună cu accidentele și violența determină circa 60 de procente din 
mortalitatea mondială. 


Principalele probleme de sănătate, în a căror declanșare un rol im- 
portant si direct îl joacă alimentaţia nesănătoasă, sunt maladiile cardiovas- 
culare, diferitele forme de neoplasm, diabetul zaharat și obezitatea. 
Frecvența acestor afecțiuni a crescut mult în ultimele decenii. Mortalitatea 
prin boli cardiovasculare ocupă astăzi primul loc la nivel mondial. Conform 
datelor Organizaţiei Mondiale a Sănătăţii, în anul 2002, circa 29,3 procente 
din numărul deceselor înregistrate pe glob erau datorate bolilor cardiovas- 
culare (http://www.who.int/healthinfo/statistics). 


Bolile cardiovasculare si neoplasmele sunt principalele cauze ale 
mortalității si în țările UE-27. Eurostat Yearbook 2006 indică, la nivelul 
statelor UE-25, pentru anul 2004, valori înalte ale ratelor mortalităţii cauzate 
de diverse forme de neoplasm (187,7 cazuri/100.000 de locuitori) și de 
maladiile cardiovasculare (106,1 cazuri/100.000 de locuitori). 


În ceea ce privește România, datele statistice pentru anul 2004 
relevă, de asemenea, valori mari ale ratei mortalităţii generate de bolile 
cardiovasculare (228,4 cazuri/100.000 de locuitori - valoare mai mult decât 
dublă față de media europeană) si cancer (178,0 cazuri/100.000 de 
locuitori). 


Tabelul nr. 7 - Rata mortalităţii standardizate (la 100.000 de locuitori), 
la unele boli, în anul 2004 


Cauze ale mortalităţii 


|... [ Cancer | Bolideinimă | Diabet — | 
187,7 106,1 


178,0 228,4 


Sursa: Eurostat Yearbook 2006-07. The Statistical Office of the European Communities 
(http://epp.eurostat.ec.europa.eu). 

Alimentatia nerationalá are un rol determinant în creșterea incidentei 
bolilor de nutritie, precum diabetul si obezitatea. Neconcordanta pe termen 
lung dintre categoriile de alimente consumate, parametrii metabolici si 
consumul de energie poate duce la dereglări nutritive grave. Spre exemplu, 
un consum mare de dulciuri și făinoase poate duce la apariţia diabetului 
zaharat. Or, se constată că, numai în cursul ultimei generaţii, consumul 
mondial de zahăr a crescut de 5-6 ori, ceea ce explică incidenţa ridicată a 
diabetului la nivel mondial (http://www.boli-medicina.com). Potrivit datelor 
Organizației Mondiale a Sănătăţii, peste 170 de milioane de oameni 
sufereau de diabet zaharat, în anul 2000, numărul acestora urmând a fi mai 
mult decât dublu în anul 2030 (http://www.who.int/mediacentre/factsheets). 
În viitor, cele mai afectate de această maladie vor fi țările în curs de 
dezvoltare, unde vor apărea aproximativ 80 de procente dintre noile cazuri, 
în special la grupele de vârste cuprinse între 45 si 64 de ani. Ţările aflate 
într-o asemenea situație vor avea, pe de o parte, o populaţie bogată ce va 
adopta un stil de viață excesiv, nesănătos, iar pe de altă parte, o populație 
săracă, având o nutriție dezechilibratá și insuficientă (http://mww.presspro- 
medic.ro). Datorită diabetului, în anul 2005, s-au produs 1,1 milioane de 
decese la nivel mondial (http:/4Amww.who.int). Această cifră subestimează 
totuși masiv efectele sociale ale diabetului, întrucât acesta generează, de 
multe ori, o serie de cauze ale declanșării altor afecţiuni (cardiovasculare 
sau renale). Mortalitatea din cauza diabetului zaharat s-a manifestat în 
proporţie de aproape 80 de procente în ţări unde populaţia realizează 
preponderent venituri relativ mici, unde a avut loc și un proces de adoptare 
pe scară largă a alimentaţiei moderne. 


Relaţia directă dintre alimentaţie - ca factor de risc - și apariția 
diabetului zaharat este evidenţiată si de morbiditatea din unele state 
europene. Potrivit Organizaţiei Mondiale a Sănătăţii, în anul 2000, în Italia, 
diabetul afecta 7,3 procente din populaţie, în Germania - 3,2 procente, în 
Regatul Unit și Irlanda de Nord - 3 procente, iar în Franţa - 2,9 procente 
(www.who.int/diabetics/facts/world-figures/eu/index4. html). 


În România, în anul 2007, erau înregistraţi aproximativ 500.000 de 
bolnavi diabetici (circa 2,5 procente din populaţia ţării), peste 95 de 
procente dintre aceștia având diabet de tip Il. Aceasta fiind o afecţiune în 
mod cert subdiagnosticată, este de așteptat ca, în România, numărul real al 
bolnavilor de diabet să fie de peste 1 milion, anual înregistrându-se circa 
50.000 de cazuri noi (http:/Amww.glucometru.ro), în condiţiile în care, 
înaintea celui de-al doilea război mondial, frecvenţa acestei boli era de doar 
0,5 procente din totalul populaţiei (http:/Amww.boli-medicina.com). 


Bilanţul Programului Naţional de Evaluare a Stării de Sănătate a 
Populaţiei, demarat de Ministerul Sănătăţii Publice în anul 2007, arată că, în 

primele trei luni de la iniţierea acestuia, 23,4 procente din populaţia 
examinată prezenta diferite grade de risc pentru boala diabetică de tip Il. 
Prof. dr. Nicolae Hâncu, președintele Federaţiei Române de Diabet aprecia- 
ză că “ceea ce s-a identificat prin intermediul acestui program este îngrijo- 
rător și alarmant, pentru că procentul este deja foarte mare, iar programul 
încă nu s-a finalizat” (Jurnalul National, Oana Antonescu, 2007, p. 19). 


Supraponderabilitatea și obezitatea. Alimentatia nesănătoasă (in 
exces), pe fondul deficitului de mișcare, induce nu numai serioase riscuri de 
îmbolnăvire, ci mărește și greutatea corporală. 


Supraponderabilitatea și obezitatea măresc riscul bolilor cronice, 
netransmisibile, micsoránd speranţa de viață și afectând advers calitatea 
vieții. 

Supraponderabilitatea reprezintă depășirea cu 3-5 kg a greutăţii 
optime a unei persoane (Radu M. Olinescu, 2005). 

Obezitatea este o boală metabolică, manifestată prin acumularea 
excesivă de grăsimi în organism. In cazul obezității, excesul ponderal poate 
depăși 20 de procente din greutatea ideală a persoanei în cauză (I. Mincu, 
D. Baboia, 1975, p. 341). 


În prezent, statisticile internaţionale arată că, în lume, sunt peste un 
miliard de adulți supraponderali, dintre care aproximativ 300 de milioane 
sunt obezi (http://mww.presspro-medic.ro). Numeroase publicații relevă 
acest fenomen îngrijorător. De exemplu, în revista “Cali News", Nutriție și 
Sănătate (anul XI, nr. 1, 2007), se afirmă că atât în Statele Unite ale 
Americii, cát si în Europa supraponderabilitatea și obezitatea au atins 
proporţii endemice. În jur de 65 de procente dintre americani sunt 
supraponderali, iar 31 de procente sunt obezi (Harvard Medical School, 
2003, http://www.intelihealth.com). 


În Europa, 27 de procente dintre bărbaţi și 38 de procente dintre 
femei sunt afectaţi de obezitate, ceea ce crește riscul ca aceștia să dezvolte 
una sau alta dintre formele de diabet, boli de inimă sau diferite forme de 
cancer (http://www.fermierul.ro). 


Supraponderabilitatea si obezitatea afecteazá nu numai populatia 
adultă, ci și copiii si adolescenţii. Începând din anii '80, numărul copiilor 
supraponderali s-a dublat, iar numărul adolescenților obezi s-a triplat, 
această situaţie fiind asociată cu schimbarea modelelor alimentare 
dominante, prin introducerea în consum a unor alimente nesănătoase 
(Nutriție și Sănătate, anul XI, nr. 1, 2007). 


SUA, ca și alte state ce au importat caracteristicile culturii alimentare 
americane, constituie un exemplu în acest sens. 

Tabelul nr. 8 - Tendinţe de supraponderabilitate la copiii 
și la adolescenţii din SUA (procente) 


Grupa de vârstă 
1976-1980 2003-2004 


12-19 ani 


Sursa: http://mww.cdc.gov/nccdphp/dnpa/obesity/trend/index/htm. 


Dacă, în perioada 1976-1980, la nivel global, ponderea copiilor 
supraponderali era de 5 procente la grupa de vârstă de 2-5 ani și de 6,5 
procente la cei de 6-11 ani, în perioada 2003-2004 a avut loc, practic, o 
triplare a acestora, ajungând la 13,9 și, respectiv, 18,8 procente. Aceeași 
tendință spre obezitate s-a înregistrat si în rândurile adolescenților (grupa 
de vârstă de 12-19 ani), care, de la 5 procente, în intervalul 1976-1980, au 
ajuns la 17,4 procente, în perioada 2003-2004. 


Nutritionistii precizează că, si în cazul copiilor care consumă alimente 
hipocalorice și băuturi dietetice, există riscul de a deveni supraponderali sau 
obezi, deoarece aceștia manifestă tendința de a compensa, prin consumul 
unei cantități mai mari de alimente ingerate, conţinutul mai scăzut de calorii 
al acestora. 


În jur de unul din patru copii supraponderali au tendinţa de a dezvolta 
diabet de tip II, iar 60 de procente dintre ei prezintă deja riscul pentru o 
boală de inimă. Țările occidentale au fost primele în care obezitatea a atins 
proporții alarmante. Această maladie a atins însă și statele în curs de 
dezvoltare, în măsura în care acestea au adoptat anumite practici 
alimentare, bazate pe o hrană grasă și dulce. 


România nu face nici ea excepție, dovadă că, în anul 2003, peste 40 
de procente din populaţie era supraponderală, iar aproximativ 10 procente 
din aceasta era obezá (http://epp.eurostat.ec.europa.eu). "Multi privesc 
aceasta ca pe o problemă ce afectează doar estetic individul, fără a lua în 
considerare multitudinea de boli asociate unei asemenea condiții. Adulții 
supraponderali sunt mai expuși riscului de moarte prematură și riscului de a 
dobândi unele dizabilități. Riscurile la adresa sănătăţii cresc proporțional cu 
agravarea obezității” (Nutriție și Sănătate, anul XI, nr. 1, 2007, p. 4). 

Obezitatea determină creșterea riscului de a dezvolta o serie de 
afecţiuni cu potenţial ridicat de mortalitate, precum: hipercolesterolemia, 
hipertensiunea arterială, diabetul de tip Il, insuficiența cardiacă congestivă, 
atacul vascular cerebral (AVC), anumite tipuri de cancer etc. Obezitatea 

este responsabilă de 10-13 procente dintre decesele înregistrate în diferitele 
state europene, iar costurile cu serviciile de sănătate implicate de aceste 
boli variază între 2 si 8 procente din bugetele de sănătate nationale 
(http://www.eurowho.int/obesity). 


Recunoscánd gravitatea deosebitá a problemei nutritiei inadecvate, 
corelată cu povara bolilor cronice, a 57-a Adunare Mondială a Sănătăţii din 
2004 a aprobat Strategia Globală a Organizației Mondiale a Sănătății pentru 
dietă, activitate fizică și sănătate. Obiectivele acestei strategii au în vedere 
iniţierea unor acțiuni multisectoriale de reducere a factorilor de risc pentru 
bolile netransmisibile, prin încurajarea politicilor de nutriție naţionale, 
corelate cu desfăşurarea unor programe de activități fizice 
(http://mww.eurowho.int/obesity). 


Pe continentul european, politicile de alimentaţie și nutriţie se 
bazează pe două planuri de acţiune aprobate de Comitetul Regional al 
Organizaţiei Mondiale a Sănătăţii (OMS) pentru Europa. 


Primul Plan de Acţiune pentru Politici de Alimentaţie și Nutriție pentru 
Regiunea Europeană a OMS (2000-2005) a avut în vedere dezvoltarea de 
politici legate de alimentaţie și nutriție în statele membre, însă 
implementarea pare să nu fi avut efectele așteptate. 


Al doilea Plan de Acţiune European pentru Politica Alimentaţiei și Nu- 
tritiei (2007-2012), al cărui proiect a fost prezentat spre aprobare Comitetu- 
lui Regional pentru Europa, în septembrie 2007, cuprinde un set coerent de 
acţiuni în domeniul nutritiei, în următoarele domenii: 


— supravegherea/controlul obezității în perioada copilăriei; 
— reducerea presiunii promoţionale vizând alimentaţia copiilor; 
— reducerea consumului de sare, zahăr si grăsimi. 


Problemele de sănătate generate de obezitate au fost larg dezbătute 
și la al zecelea Congres Internaţional pentru Obezitate, din 3-8 septembrie 
2006, de la Sydney, unde au participat reprezentanţi din circa 370 de ţări. 
Cu prilejul respectiv s-a subliniat faptul că obezitatea a căpătat proporțiile 
unei maladii de larg impact social. Experții participanţi la congres au ajuns la 
concluzia necesităţii regândirii din temelii a politicilor alimentare ce 
încurajează producerea de alimente bogate în zahăr și materii grase 
(http://www.fermierul.ro). 


Pentru a combate obezitatea, deputatii europeni au propus statelor 
membre si Comisiei Europene zece másuri, dupá cum urmeazá: 


1. recunoașterea oficială a obezității drept boală cronică pentru a 
împiedica discriminarea persoanelor obeze; 

. identificarea de oportunităţi rentabile pentru asocierea serviciilor 
de sănătate cu industria alimentară; 


. prevenirea și monitorizarea obezității trebuie să facă parte din viaţa 
oamenilor, din perioada prenatală și până la vârste înaintate; 


. recunoașterea faptului că educaţia în domeniul alimentaţiei si 
sănătăţii, de la vârste fragede, este esenţială pentru prevenirea 
excesului de greutate și a obezității; 


. deoarece copiii își petrec cea mai mare parte a timpului la școală, 
mediul școlar trebuie să încurajeze copiii să-și dezvolte gusturile, 
în sensul adoptării unei alimentatii sănătoase; 


. alocarea de fonduri suficiente școlilor pentru ca acestea să asigure 
copiilor mâncare proaspăt gătită; 

. crearea de suficiente facilități școlare la dispoziția copiilor, pentru 
ca aceștia să se angajeze în activităţi sportive și fizice; 

. suspendarea publicităţii pentru alimentele bogate în grăsimi, zahăr 
și sare, adresate copiilor, sub toate formele (mesaje pe telefoane 
mobile, jocuri on line etc.) și sponsorizarea publică a construirii 
unui număr suficient de terenuri de joacă; 


. publicitatea pentru articolele alimentare destinate copiilor să fie 
gestionată la nivelul UE, prin revizuirea Directivei “Televiziune fără 
frontiere”; 


10.introducerea etichetării nutritionale pe toate băuturile și produsele 
alimentare pentru copii. 


Sursa: http/www.fermierul.ro. 


Reacţia instituţiilor europene la pandemia obezității s-a concretizat în 
adoptarea, în martie 2007, de către Parlamentul European, a unui Raport 
asupra prevenirii excesului de greutate si a obezității. Principalele soluții 
propuse în cadrul acestui raport au fost promovarea unei alimentatii 
sănătoase și a activității fizice sistematice. 

Îngrijorarea privind evoluţia obezității este în creștere si în tara noas- 
tră, în special în rândurile specialiștilor în boli de nutriţie și cardiovasculare. 
Dar, deoarece mass-media promovează la modul formal și cu totul 
neconvingător practicarea unei alimentatii fără sare, zahăr și grăsimi în 
exces, conștiința publică este departe de a se schimba prin asemenea 
mesaje. Influentarea acesteia s-ar putea face numai prin promovarea unor 
clipuri publicitare inteligente, convingătoare, printr-o educaţie consecvent 
susținută, la toate nivelurile generationale, de către diverse instituţii si prin 
toate mijloacele posibile. 

În același scop, este nevoie de iniţierea și aplicarea unor politici con- 
sistente de reglementare a industrializării produselor alimentare, adresate 
nu numai copiilor, ci și adulţilor, însoţite de responsabilizarea severă a 
agenţilor economici implicaţi în producţia industrială de alimente și băuturi, 
în privinţa calităţii și compoziţiei acestora. 


Agricultura ecologică, 
premisă a alimentaţiei sănătoase 


Spre deosebire de agricultura convenţională, agricultura ecologică se 
bazează pe respectarea unor reguli și principii de producţie stricte, 
specificate în legislaţia Uniunii Europene. Aceasta produce hrană mult mai 
curată, mai adecvată metabolismului uman și deci mai sănătoasă, fiind 
totodată în deplină armonie cu dezideratele de conservare a mediului, 
respectând natura și legile ei (http://www.mapam.ro). Agricultura ecologică 
nu recurge la utilizarea de substanțe chimice de sinteză (fertilizatori, 
pesticide etc.) pentru mărirea randamentului agricol. Toate acestea au 
impulsionat, în ultimele două decenii, practicarea agriculturii ecologice în 
aproape toate ţările lumii, suprafaţa cultivată organic fiind în creștere. Ca 
urmare, agricultura ecologică a devenit astăzi unul dintre cele mai dinamice 
sectoare ale agriculturii mondiale. 


La nivel global, terenul agricol cultivat ecologic, în anul 2005, era esti- 
mat la aproximativ 30,5 milioane ha (http://www.organicworld.net/images/ 
2007/bigtitelgrafik-sw.gif), cu 13,1 procente mai mult decât în anul 2003, 
când se aproximau 26,5 milioane ha (ec.europa.eu/agriculture/qual/organic). 

Cea mai mare suprafață agricolă cultivată ecologic, aproximativ 11,8 
milioane ha (38,7 procente din totalul suprafeței, la nivel mondial), se găseș-te 
în Australia-Oceania, reprezentând terenuri înierbate utilizate ca pășuni. 


Tabelul nr. 9 - Terenuri agricole cultivate ecologic, 
la nivel mondial, în anul 2005 


Continentul Suprafața (milioane ha)| Procente din total terenuri agricole 


Africa 
America de Nord 2 E 


Europa | | 69 /— | 313 )»226 «—  w— | 
[Tota |  Á 318939505 &— (|  Á 331 313000 | 


Sursa: SOEL - FiBL Survey 2007 (www.organic-world.net/2007.asp). 


Agricultura ecologicá este practicatá in peste 2.000 de ferme, pentru 
a satisface astfel cererea crescândă de hrană organică si fibre textile din 
Europa, Asia (in special, Japonia) si America de Nord (Wiler Helga, Minou 
Yussefi, 2004). 

În America Latină, agricultura ecologică este practicată în aproximativ 
150.000 de ferme, ce deţin o suprafață de 5,8 milioane ha (19 procente din 
totalul suprafeţei agricole ecologice la nivel mondial). Din aceasta, 
Argentina utilizează peste 3 milioane ha, preponderent ca pășuni. 


Și America de Nord a înregistrat o creștere a sectorului organic al 
agriculturii, având în prezent o suprafață de 2,2 milioane ha cultivate 
ecologic (7,2 procente din terenul agricol, deținut de circa 105.000 de 
ferme), ca urmare a implementării standardelor ecologice la nivel naţional, 
în anul 2007. 


Interesul pentru agricultura ecologică este în creștere și în Asia, unde 
terenurile cultivate organic ocupă o suprafață de 2,9 milioane ha (9,5 
procente din terenul cultivat ecologic la nivel mondial). În Asia, dezvoltarea 
acestui sector este extrem de inegală. China se remarcă prin cea mai mare 
suprafață cultivată ecologic (peste 2 milioane ha), în timp ce Japonia 
excelează prin cea mai mare piață de consum a produselor organice. 

Africa deţine cea mai mică pondere din totalul mondial al suprafeţei 
agricole destinate culturilor organice - 0,9 milioane ha, adică 3 procente. Cu 
excepția unor țări ca Egipt si Africa de Sud, producţia certificată ecologic din 
Africa este relativ subdezvoltată, fiind adaptată masiv cerințelor de export. 


Tabelul nr. 10 - Repartiția si dinamica suprafeţelor agricole cultivate 
ecologic și în conversie în unele ţări europene în anul 2005 


Suprafaţa cultivată ecologic (ha) | 2005/2004 (procente 


1 
354 


*Ministerul Agriculturii și Dezvoltării Rurale, hitp://mww.mapam.ro. 


Sursa: Eurostat Organic Farming Statistics, citat de Lourdes Llorens Abando, E. Rohner- 
Thielen, Different organic farming patterns with EU-25, Statistics in focus, 
69/2007. 


E lg 
42 | 
5 
5 
16 
-3 
8 | 
= A 
354 | 
33 | 

Europa, cu o agricultură ecologică ce deţine 6,9 milioane ha, 
respectiv 22,6 procente din totalul suprafeței agricole utilizate ecologic la 
nivel mondial, se situează pe locul al doilea în lume. În anul 2005, cele mai 
importante ţări cu agricultură ecologică erau: Italia (1.069.462 ha), Spania 
(807.569 ha), Germania (807.406 ha), Regatul Unit al Marii Britanii și 
Irlandei de Nord (608.952 ha), Franţa (560.838 ha). Cu unele excepţii, cum 
sunt Regatul Unit al Marii Britanii și Irlandei de Nord, Republica Cehă sau 
Ungaria, în Europa s-a înregistrat un trend ascendent al suprafeţelor 
cultivate în regim ecologic, în acest trend încadrându-se și România. 


Tara noastră consideră agricultura ecologică o nișă deosebit de profi- 
tabilă, prin care poate pătrunde cu produsele nationale pe piaţa mondială si, 
în special, europeană și prin care poate promova o agricultură durabilă. 

Desi în țările din Comunitatea Europeană reglementările legislative 
privind practicarea agriculturii ecologice au apărut încă din anii '70, în 
România, producţia de tip ecologic a fost reglementată juridic începând abia 
cu anul 2000. 


Viitorul agriculturii ecologice din România este legat de oportunităţile 
de care dispune ţara noastră în această privinţă, și anume: 


soluri fertile și productive; 


un nivel scăzut de chimizare și tehnologizare, în comparaţie cu 
țările puternic industrializate; 


o agricultură tradiţională, bazată pe utilizarea de tehnologii curate; 


posibilitatea delimitării de perimetre ecologice, nepoluate, unde să 
se aplice practicile agriculturii ecologice; 


avantaj competitiv și comparativ; 
cererea de produse ecologice în creștere. 


Sursa: R. Grádinariu, T. Aldescu, 2006, http/www.ccib.ro/documents CCIB/mapam. 


Menţionăm, în acest sens, Ordonanţa de Urgenţă nr. 34/2000 care 
defineste productia ecologicá, termenii de specialitate folositi in productia si 
procesarea ecologică, principalele reguli de producţie ecologică, eticheta- 
rea, sistemul de inspecţie și certificare etc. Potrivit acestui act legislativ, prin 
producţie ecologică se înțelege activitatea prin care se obțin “produse agro- 
alimentare fără utilizarea produselor chimice de sinteză, în conformitate cu 
regulile stabilite..., care respectă standardele, ghidurile și caietele de sarcini 
naţionale și sunt atestate de un organism de inspecţie și certificare înființat 
în acest scop” (art. 1, alin. 1). 

Ca urmare a creșterii cererii pentru produse ecologice din tara 
noastră, precum și a interesului mare al producătorilor pentru obţinerea unor 
astfel de produse, datorită preţurilor mai ridicate, suprafeţele cultivate în 
regim ecologic în tara noastră s-au mărit de la 17.438 ha în anul în anul 
2000, la 57.200 ha în 2003 și la 143.000 ha în 2006. Cu toată această 
creștere, se apreciază că suprafaţa de teren cultivată în România în regim 
ecologic este încă prea mică (circa 1 procent din suprafața agricolă a ţării - 
care este de 14,82 de milioane ha). 


Potrivit datelor Ministerului Agriculturii și Dezvoltării Rurale, până în 
anul 2013, se prognozează pentru România o suprafaţă cultivată ecologic 
de 754.000 ha, adică 5 procente din totalul suprafeței agricole 
(http://www. stiri.portal.ro/economie, 45491, 10.8.2007). 


Datele statistice ale Ministerului Agriculturii si Dezvoltării Rurale arată 
că, la nivelul anului 2006, în structura terenurilor agricole din categoria celor 
ecologice, cea mai mare suprafață - 51.200 ha (35,8 procente) - era ocu- 
pată cu pășuni și plante furajere. Acestea erau urmate de suprafeţele de pe 
care se colecta floră spontană - 38.700 (27 de procente), de suprafeţele 
cultivate cu plante oleaginoase și proteice - 23.872 ha (16,7 procente), 
precum și de cele cultivate cu cereale - 16.310 ha (11,4 procente). 


Tabelul nr. 11 - Evoluţia suprafeţelor și efectivelor de animale 
în agricultura ecologică din România, în intervalul 2000-2006 


Specificare Realizat în anul 
| 2000 | 2001 | 2002 2003 | 2004 | 2006 


1. Suprafaţa totală, din 17.438|28.800|43. 350/572009 73.800 E 400| 143.000 
care: 

Cereale ha | 4.000| 8.000|12.000| 16.000|20.500| 22.100| 16.310 

Pásuni si plante furajere ha | 9.300|14.000|20.000|24.000|31.300| 42.300| 51.200 

Oleaginoase si proteice 4.000] 6.300|10.000|15.600|20.100| 22.614| 23.872 

100| 700 720 


Fructe (visine, cirese, mere) mEF E 50 292 
Colectare florá spontaná ha 50 100 300 400 500 d 38.700 
Alte culturi — ^ — — [ha | 50| 300| 800| 900| 900| 4.884|12.100 
2. Animale, din care: | | | | T [| | 


Vas lapte cap.| 2.100| 5.300| 6.500| 7.200| 7.200| 8.100| 9.900 
Ovine si caprine cap.| 1.700| 3.700! 3.000| 3. A 3. T 40. a 86.180 
[Găini ouătoare — [cap.| -| -| -| 2.000| 2700| 7.000] 4.300 


Sursa: Agricultura ecologică în România, Ministerul Agriculturii și Dezvoltării Rurale 
(http:/www.mapam.ro). 


În schimb, culturile în regim ecologic cu legume si livezi înregistrau 
cele mai mici suprafeţe - 720 ha (0,5 procente) și, respectiv, 292 ha (0,2 

procente). Această situaţie persistă încă, deoarece producţiile de legume și 
fructe obţinute fiind deosebit de mici nu sunt rentabile, fiindcă există 
posibilităţi reduse de combatere a dăunătorilor prin metode organice. 


O dată cu creșterea suprafeţelor cultivate ecologic, în anul 2006, s-a 
înregistrat și o dinamică pozitivă a numărului de animale crescute în regim 
ecologic - la bovine (cu 18,2 procente) și la ovine (cu 47 de procente). 
Numărul găinilor ouătoare a scăzut însă semnificativ (cu 38,6 procente), din 
cauza incidentei mărite a îmbolnăvirii lor. 


Producţia ecologică din domeniul vegetal a atins, în anul 2006, în jur 
de 166.574 de tone, adică mai mult cu 20,8 procente decât în anul 2005. 


Producţia de cereale a avut o ușoară scădere (cu 13,5 procente) în 
anul 2006 față de anul precedent. Cele mai favorabile evoluţii s-au înregis- 
trat la producţiile de oleaginoase și proteice și la colectarea de floră sponta- 
nă, unde s-au înregistrat creșteri de 37,6 procente, respectiv 32,9 procente. 


În anul 2006, s-au exportat cu 38,7 procente mai multe cereale și cu 
45,2 procente mai multe oleaginoase și proteice decât în anul 2005. Potrivit 
datelor Ministerului pentru Întreprinderi Mici si Mijlocii, Comerţ, Turism și 
Profesii Liberale, România a exportat, în anul 2006, legume și fructe în 
valoare de circa 75 de milioane de euro, din care peste 20 de milioane de 
euro s-au realizat cu produse ale agriculturii ecologice, 75 de procente 
constituind exportul de nuci (Ziarul Financiar, 5 septembrie 2007 - 
http://www. zf.ro/articol 139574). 


Tabelul nr. 12 - Evoluţia producţiilor in agricultura ecologică din 
ps in intervalul anilor 2000-2006 


1. Producţie vegetală, 
din care: t 13.502| 24.400| 32.300| 30.400|87.200| 131.898| 166.574 
Cereale, din care: mE 200 m— 500| 16.000| 14.400|41. Tu 55.000| 48.441 


Kg | == 7.100| 11.100! 18.100 


Oleaginoase si proteice, 
din care: to EE 500 EE 200| 11.000] 12.480|37. D 45.600| 73.082 


DE e 12. 100 22. 100 
Lame — — — e| mi omi cos) zomo| 3ono| 7200 &708 
— - I -zo0| -s00| sool t000| S40 


Cole florá ese) 
I — care: 200 m— 300| 320| 4. = 16.748| 24.962 


[ -| -| 3:800| 14200 ^ - 


i — 800 1 200 6.350| 11.041 
2. Producţie animală, din 
care: 

Specificare U.M. Realizat în anul 
2000| 2001| 2002| 2003| 2004| 2005| 2006 
Lapte de vacá EE 58.367|63.885| 92.747|92.485|92. ser 100.000| 112.000 


[Lapte de oaie ṣi capră — | | 701| 1.740| 1.360] 1.470| 1.800| 13.500| 15.500 


Ouá 
buc. 500| 650| 1.820| 1.075 
= Produse procesate 


IX dro e e <e eL al Al dad s 
- ipod S388 i8 —79 
| E EEEEEE 
- exportat - n z 
|Cascaval din care: —  |to | -| 121| 250| 220| 253| _ 330| 642 
exportat [to | +4 -4 IN IE RI MI — 89 


Conserve de legume și 
fructe to s a 


Mere dnas — — [i| mo) ao sol | a20] e10] 3245 
-exporiată [to] el 12| »52| 93| 210| 509| 720 


Sursa: Agricultura ecologică în România, Ministerul Agriculturii și Dezvoltării Rurale 
(http://www.mapam.ro). 


În anul 2006, în cadrul agriculturii ecologice, s-au înregistrat creșteri și 
în sectorul productiei de lapte - cu 10,7 procente mai mult lapte de vacă și 
cu 12,9 procente mai mult lapte de oaie și de capră (comparativ cu anul 
2005). O evoluție favorabilă a avut loc și la unele produse din lapte 
procesate care au fost exportate. 


Cea mai mare creștere s-a înregistrat la producţia de miere de albine, 
care s-a dublat în anul 2006 față de 2005, ajungând de la 610 t la 1.243 t. 
Din aceasta, o mare parte (peste 42 de procente) a mers la export. 


Desi, pentru multi producători din tara noastră, agricultura ecologică 
nu este încă o afacere profitabilă, având în vedere problemele legate de 
costurile de producţie și cele de comercializare a produselor, totuși această 
ramură economică înregistrează, în ultima perioadă, un trend ascendent. 


Recent, presa a relatat despre existenţa în tara noastră a unei “comu- 
nitáti ecologice” în judeţul Brașov, respectiv a comunei Șinca Nouă (Romá- 
nia liberă, nr. 5319/31 august 2007, p. 20). Este vorba despre o localitate 
rurală, unde, începând din anul 2006, primăria (pentru pásunea comunală) 
și majoritatea gospodăriilor (pentru laptele obţinut de la vaci) și-au scos 
certificate ecologice. Contra unei taxe anuale de 250 de lei, o firmă 
specializată de certificare ecologică verifică mediul de viață și de hrană ale 
animalelor din comunităţile respective. Cea mai importantă exigentà este 
cea referitoare la lipsa fertilizantilor și îngrășămintelor chimice din nutretul 


animalelor şi din culturile agricole. 

De asemenea, există prevederi referitoare la spaţiile de depozitare a 
produselor, la calitatea adăposturilor pentru animale etc. 


Certificarea ecologică a produselor din lapte și a cărnii de vită dă 
posibilitatea valorificării acestora la export la prețuri mult mai avantajoase 
pentru producători. 


Comercializarea produselor alimentare ecologice se face fie direct de 
la fermă, fie prin intermediul comercianților înregistraţi la Ministerul Agricul- 
turii și Dezvoltării Rurale. În acest ultim caz, produsele ecologice se găsesc 
atât în rețeaua de hipermarketuri, cât si în micile magazine specializate. 


O contribuţie importantă la dezvoltarea agriculturii ecologice din tara 
noastră o are Asociaţia Bioagricultorilor din România - “Bioterra”, înființată 
în anul 1997, care are 26 de membri fondatori - producători agricoli deţinând 
ferme mici, mijlocii sau mari (circa 2.000 ha) din toate zonele ţării, cadre 
didactice, specialiști în domeniul agriculturii și consumatori. 


Asociaţia “Bioterra” este o organizaţie nonguvernamentală și nonpro- 
fit. Obiectivele sale sunt: 


promovarea agriculturii ecologice; 


dezvoltarea unei reţele naţionale de fermieri ecologici și instruirea 
fermierilor; 


acordarea de servicii de consultanţă și asistarea fermierilor în 


dezvoltarea unei piețe interne pentru desfacerea produselor 
ecologice; 


sprijinirea protecţiei mediului și a sănătăţii umane; 
educarea publicului larg în legătură cu agricultura ecologică și 
valorile ei; 


implementarea principiilor dezvoltării durabile. 


Sursa: “Bioterra” - Asociaţia Bioagricultorilor din România, http://www. bioterra. org.ro. 


În anul 2007, asociaţia înregistra 3.780 de membri, ce deţineau o 
suprafață agricolă de peste 32.000 ha. Asociaţia “Bioterra” este membră a 
Federaţiei Internaţionale pentru Agricultură Ecologică (IFOAM) și a Avalon 
Network. 


În România, dezvoltarea agriculturii în regim ecologic este stimulată 
nu numai de cererea tot mai mare de produse ecologice, dar și de creșterea 
numărului de producători atestati ca producători ecologici. Conform datelor 
Ministerului Agriculturii și Dezvoltării Rurale, în anul 2006, numărul de 

producători ecologici în tara noastră era de peste 3.000, cei mai mulți 
activând în judeţele Suceava (2.248) și Mureș (376). 


Erau înregistrați, de asemenea, 36 de procesatori, 3 importatori și 11 
exportatori de produse agroalimentare ecologice (http:/Amww.mapam.ro). 

Potrivit legii, operatorii care produc, prepară, transportă, importă sau 
comercializează produse ecologice au obligaţia să se înregistreze anual la 
Ministerul Agriculturii si Dezvoltării Rurale, respectiv la Autoritatea Natio- 
nală a Produselor Ecologice, iar atestarea acestora se face de către un 
organism de inspecţie si certificare dintre cele acreditate de Ministerul 
Agriculturii și Dezvoltării Rurale. 


În ceea ce privește produsele ecologice, Ordonanţa de Urgenţă nr. 
34/2000 le definește ca fiind acele “produse obținute și etichetate astfel 
încât să informeze cumpărătorul că produsul și/sau, după caz, ingredientele 
din produs au fost obţinute în conformitate cu metodele de producţie 
ecologică...” (art. 2, alin. 1). 


În rândurile consumatorilor de produse ecologice, în prezent, încă mai 
persistă confuzia între “produsul alimentar ecologic” si “produsul natural" 
(Sondaj de opinie ICCV, 2007). 


În timp ce produsul alimentar ecologic este obţinut din materii prime 
(ingrediente) provenite din agricultura ecologică, produsul natural (naturist) 
provine din agricultura convenţională, dar la prelucrarea lui industrială nu se 
utilizează aditivi alimentari de sinteză. 


Spre deosebire de aceste două tipuri de alimente, “produsul alimentar 
convenţional” este obţinut din materii prime provenind din agricultura 
convenţională, unde se folosesc substanțe chimice de sinteză. La 
prelucrarea lor industrială se folosesc și aditivi alimentari (http://www. 
naturaland.ro/index.htm). 


În România a fost elaborat cadrul legislativ și instituțional armonizat 
cu prevederile Uniunii Europene pentru autentificarea produselor 
agroalimentare ecologice. 


Pentru informarea corectă a consumatorilor, produsele ecologice 
trebuie să fie etichetate în conformitate cu legislația în vigoare (Ordinul 
comun pentru modificarea și completarea Anexei la Ordinul ministrului 
agriculturii, pădurilor și dezvoltării rurale nr. 317/2006 și al președintelui 
Autorităţii Naţionale pentru Protecţia Consumatorilor nr. 190/2006, pentru 
aprobarea Regulilor specifice privind etichetarea produselor agroalimentare 
ecologice, publicat in M.O. nr. 593/2006). 

Etichetele produselor ecologice trebuie să respecte anumite criterii si 
standarde și să ofere informaţii clare și veridice, astfel încât cumpărătorii să 
fie corect și optim informaţi asupra produselor pe care aleg să le cumpere. 

A recunoaște o etichetă ecologică este la fel de important cu a avea 
încredere în organizația care certifică informaţia privind o anumită marfă. 


O etichetă ecologică poate să facă referire la unul sau mai multe 
criterii de calitate. De exemplu, sortimentele de cașcaval care au un anumit 
logo (ca însemn al ecoetichetării) au la bază doar produse naturale, nu 
contin conservanti sau aditivi alimentari, iar procesul tehnologic nu 
afectează mediul. 


Deși legislaţia în vigoare cuprinde prevederi speciale în ceea ce 
privește calitatea, modul de etichetare și comercializare a produselor 
agroalimentare, totuși se înregistrează încă numeroase abateri de la 
normele legale. Un control efectuat de Autoritatea Naţională pentru 
Protecţia Consumatorilor, în anul 2006, la un număr de 102 agenţi 
economici, a constatat o serie de abateri, la peste jumătate dintre 
aceștia, și anume: 

- comercializarea unor produse agroalimentare ecologice dincolo de 

durabilitatea maximă stabilită de producători; 


unele produse comercializate nu ofereau consumatorilor informații 
obligatorii, care să permită alegerea sortimentului dorit; 

lipsa inscriptionárii numelui și/sau a codului organismului de 
certificare la multe produse; 

lipsa etichetárii nutritionale, în special la o serie de produse 
lactate; 

informarea eronată a consumatorilor, prin folosirea abuzivă a 
termenului “bio” la produse (în special de panificaţie) care nu erau 
ecologice; 

inscriptionarea neconformá cu legea a listei ingredientelor; 

lipsa inscriptionárii sau inscriptionarea eronată a durabilitátii 
maxime; 

prezenta unor elemente de identificare-caracterizare traduse partial 
in limba románá. 


Sursa: Agenţia Naţională pentru Protecţia Consumatorilor, http:/www.anpc.ro. 


Etichetele ecologice care fac referire la un singur criteriu de calitate 
însoțesc de cele mai multe ori echipamentele tehnice de etichetare. 
Eticheta unui produs agroalimentar ecologic trebuie să cuprindă sigla 


“ae”, ce semnifică faptul că produsul respectiv este obţinut prin metode 
ecologice si este certificat de un organism de control. Poziționarea pe 

ambalaj a siglei respective trebuie să permită consumatorului o identificare 
facilă a acesteia. 

Standardele Uniunii Europene impun ca programele de ecoetichetare 
să ia amploare și în mediul comercial românesc. 

În anul 1998, Organizația Internaţională a Standardelor (ISO) a stabilit 
un set de reguli clare pentru design-ul etichetelor ecologice, pentru ca 
distingerea produselor ecologice de alte produse să fie cât mai facilă pentru 
consumatori. 


Consumul ecologic din Europa 


Deși producţia de alimente ecologice a căpătat o răspândire 
cvasiglobală, vânzările de produse pe piață (si deci consumul efectiv) sunt 
concentrate mai ales în regiunile dezvoltate ale lumii. În anul 2005, America 
de Nord și Europa deţineau cea mai mare parte a piețelor de desfacere, cu 
peste 90 de procente din totalul vânzărilor realizate la nivel mondial (33 de 
miliarde USD). Această situaţie este favorizată de prețurile mai ridicate ale 
produselor ecologice, din care cauză solicitările vin, în special, de la 
populaţia cu putere de cumpărare mai mare. 


Orientarea puternică a consumatorilor europeni spre realizarea unei 
diete alimentare cât mai sănătoase, dar și creșterea substanţială a 
veniturilor acestora pe locuitor, din intervalul 2001-2006, au determinat 
creșterea și diversificarea piețelor produselor ecologice, vânzările atingând 
aproximativ 40 de miliarde USD, în anul 2006, adică cu 17,5 procente mai 
mult, comparativ cu anul 2005. 


Interesul pentru produsele ecologice se manifestă și în alte regiuni ale 
lumii (Asia, Australia și Oceania), însă într-o măsură mult mai mică, dovadă 
ponderea acestora de numai aproximativ 3 procente în consumul ecologic 
global. 


În țările mai sărace, chiar și acolo unde producţia de alimente 
ecologice este destul de consistentă, segmente largi ale populaţiei nu pot 
sustine, prin veniturile lor prea mici, preţurile ridicate ale acestora. Totuși, pe 
măsura dezvoltării lor economice, în țări ca Brazilia, China sau Africa de 
Sud, are loc și creșterea ponderii populaţiei bogate care frecventează piața 
alimentelor și băuturilor ecologice. 


În ceea ce privește piaţa produselor ecologice din Europa, chiar dacă 
sunt implicate cifre relativ mici, se poate vorbi totuși chiar despre tradiţie. 


Încă de la începutul secolului al XX-lea, principiile agriculturii ecologi- 
ce au început să fie aplicate de către unii fermieri din Germania. Tot atunci 
au apărut în această ţară și primele magazine specializate (de tip Reform- 
haus). Acestea ofereau spre vânzare produse alimentare ce corespundeau 
standardelor de calitate și răspundeau filosofiei ecologiste, prin care se 
susținea necesitatea unei alimentatii echilibrate si alternative. Importanţa 
unei astfel de alimentatii a fost constientizatá de către consumatorii care au 
format o clientelă specială, din care făceau parte mai ales intelectuali. De-a 
lungul timpului, s-au folosit și alte modalităţi de comercializare a alimentelor 
sănătoase ca, de exemplu, supermarketurile ecologice și magazinele ce 
comercializează nu numai produse ecologice, ci și produse naturale. Cu 

toate acestea, piața produselor ecologice din Germania era încă, în anii '80, 
o piaţă de nișă. În prezent, această ţară dispune de cea mai extinsă piaţa 
de desfacere a produselor ecologice din Europa, cu o pondere de circa 30 
de procente din volumul total al pietei UE-25. Alte pieţe mari de desfacere, 
la nivelul Uniunii Europene sunt Italia (16 procente), Franţa (16 procente) si 
Marea Britanie (15 procente) (http://www. wall-street.ro). 


În ceea ce privește nivelul comercializării produselor ecologice, din 
totalul pieţei de desfacere a alimentelor, acesta este diferit în țările Uniunii 
Europene. Astfel, fată de o medie de 1,4 procente, cât estimează experții, 
ponderile variază de la 0,5 procente (Spania) până la 2,5 procente (Austria) 
(http://www.naturaland.ro). Piaţa produselor ecologice din statele europene 
integrează practic toate produsele agricole primare și toate categoriile de 
procesare (de exemplu: pâine, lapte, ouă, carne, ulei etc.). Modalităţile de 
comercializare a alimentelor ecologice în cadrul statelor UE diferă ca 
importanţă. Astfel, în unele state, cum sunt Germania, Franţa, Italia etc., 
predomină vânzarea directă și vânzarea prin magazine specializate. În alte 
state, precum Finlanda, Suedia, Marea Britanie, Ungaria, Republica Cehă, 
comercializarea produselor ecologice are loc mai ales prin supermarketuri și 
magazine nespecializate. Unii specialiști apreciază că, totuși, la nivel 
european, ponderea cea mai mare a vânzărilor se realizează prin 
supermarketuri (ec.europa.eu/agriculture/qual/organic). 


Indiferent de modalitatea de comercializare - direct de la producător 
sau prin magazine specializate, nespecializate și supermarketuri -, produ- 
sele proaspete, cum sunt legumele și fructele, constituie categoria principa- 
lă de produse ecologice pe care consumatorii europeni o achiziționează. 
Alte grupe de produse care au atins cote mari de piaţă în țările UE sunt 
produsele din cereale, laptele și produsele lactate, precum și hrana pentru 
copii. 

Există însă și produse, cum sunt cele din carne, ale căror vânzări nu 
sunt bine dezvoltate, ca urmare a ofertei limitate sau a lipsei de ofertă. 
Aceasta împreună cu prețurile ridicate ale alimentelor biologice sunt factori 
limitativi ai dezvoltării segmentului de piață ecologic în statele europene. 


Preţurile produselor ecologice diferă în funcţie de ţară si în funcţie de 
produs; ele rămân totuși cu circa 25-30 de procente mai mari decât preţurile 
produselor convenţionale (http://mww.euractiv.ro). 

Evoluţia piețelor produselor ecologice din ţările europene atestă 
extinderea rapidă a conștientizării de către populaţie, a necesităţii absolute 
a revenirii la o alimentaţie mult mai echilibrată și mai sănătoasă. 


Comportamentul de consum 
și mediul din România 


Consumul populaţiei influențează în multe modalități amprenta 
ecologică a României. Cele mai importante influenţe sunt determinate prin: 


— procesele și activităţile pe care cererea de consum le induce în 
sfera producţiei de bunuri și servicii; 


— consumul rezidenţial de energie, prin arderea carburanţilor si 
combustibililor conventionali, urmată de degajarea dioxidului de 
carbon în atmosferă; 


— poluarea cu deșeuri menajere a mediului natural de către diversi 
consumatori; 


— practicarea unor activități de salubritate publică deficitare. 


— poluarea chimică a apelor și ameninţarea prin aceasta a florei și 
faunei acvatice; 


— poluarea chimică, sonoră sau prin generarea unor suspensii de 
praf a atmosferei, prin activităţi corelate cu consumul de bunuri si 
servicii; 

— alterarea mediului natural prin implementarea unor reţele de 
distribuţie a diverselor utilități publice (gaze naturale, apă, cabluri 
de înaltă tensiune, antene GSM ș.a.) și rețele de canalizare. 


Cei mai multi consumatori din România manifestă, în prezent, mai 
curând o lipsă de interes față de problemele de mediu pe care le determină 
prin comportamentul de consum, preocupările lor de prim ordin concentrân- 
du-se în direcția depășirii dificultăţilor vieţii de zi cu zi si a obţinerii unui 
acces cât mai facil la resursele bunăstării. 

Mai mult, în ultimii ani, febra consumerismului de inspiraţie vestică i-a 
cuprins și pe românii mai mult sau mai puţin înstăriți. Acest fenomen este 
atestat, în primul rând, prin explozia creditelor de consum acordate 
populaţiei. Pe de altă parte, nu trebuie pierdut din vedere nici faptul că nu 
toti consumatorii ce susțin cá nu pot face față cheltuielilor cu veniturile pe 
care le obțin aparțin populației sărace. 

Potrivit Raportului de evaluare a sărăciei - România 2007 (BM, 
MMFES, INS, 2007), în anul 2006, rata naţională a sărăciei era de 13,8 pro- 
cente, iar în urban de 6,8 procente). Dar tot în anul 2006 (la 31 decembrie), 
datoriile populaţiei depășeau 45 de procente din PIB (creditul bancar depă- 
șea 43 de procente din PIB). Creditul de consum genera 92 de procente din 

serviciul datoriei bancare a populaţiei, depășind 30,37 de miliarde RON 
(creditele imobiliare și ipotecare erau de 8.026 de miliarde RON). 


Figura nr. 4 - Distribuţia gospodăriilor în funcție de capacitatea 
de a face faţă cheltuielilor, în anul 2006 


ic Lucrători 
Total Salariati 


Nu . Agricultori Someri Pensionari 
gospodării pe cont propriu 


El Ponderea gospodăriilor care pot face față cheltuielilor cu venitul realizat 


O Ponderea gospodăriilor care nu pot face față cheltuielilor cu venitul realizat 


Sursa: A. Cambir, INS, 2007. 


La momentul respectiv, un trend similar se înregistra si în ţările din 
zona euro, unde ponderea datoriei populaţiei în PIB era de 58,5 procente în 
ultimul trimestru al anului 2006, aceasta reprezentând un punct de maxim 
pentru zona respectivă. Serviciul datoriei bancare a populaţiei reprezenta 
între 10 și 11 procente din venitul disponibil în anul 2005. Valoarea 
respectivă a rămas relativ constantă în ultimii 10 ani, pe fondul creșterii 
masive a volumului creditului către populaţie și a scăderii ratei dobânzii. 


În ultimul deceniu, îndatorarea bancară a populaţiei din România a 
crescut într-un ritm mai accentuat decât economisirea. Numărul debitorilor 
ce au solicitat credite relativ mari (peste 20.000 RON) s-a dublat față de 
anul 2005. Totuși, pe ansamblu, populaţia din tara noastră și-a menţinut 
poziția de creditor net față de sectorul bancar (cu peste 13 miliarde RON). 
Dar reducerea acestei poziţii a fost abruptă în anul 2006, comparativ cu 
anul 2005 (în scădere cu 56 de procente în termeni reali). 


Dar creșterea bunăstării, fie că este sau nu pe credit, se corelează 
direct nu numai cu creșterea emisiei de dioxid de carbon în atmosferă 
(crește consumul de carburanţi, cresc activităţile de transport), ci și cu 
creșterea cantităților de deșeuri (menajere, din demolări, construcţii ș.a.) 
eliberate în spații improprii. 

Emisia de dioxid de carbon. În anul 2007, România se situa pe locul 

al 13-lea în topul poluatorilor europeni, prin emisia sa de dioxid de carbon, 
având o emisie anuală de 34,5 milioane de tone. Pe primele trei locuri în 
Europa se aflau Germania (cu o emisie de 356 de milioane de tone), Marea 
Britanie (cu 212 milioane de tone) și Polonia (cu 166 de milioane de tone). 
În ierarhia mondială a poluatorilor, România se afla pe locul 33 
(www.carma.org.). 


Salubritatea. Desi în România s-au înființat de ceva vreme o serie de 
rețele locale de servicii de salubritate, acestea fac faţă cu greu sarcinilor în 
creștere de salubrizare a orașelor, dat fiind că depozitele de reziduuri 
menajere din cartiere cresc o dată cu nivelul veniturilor populaţiei. 


Consumatorii români, ca și cei europeni, cumpără tot mai multe 
lucruri, cu banii jos sau pe credit, ceea ce duce la producerea de tot mai 
multe deșeuri, iar cele menajere sunt doar o mică parte din muntele de 
deșeuri produs în fiecare an la nivel naţional. 


În anul 2000, în România, din 13.400 de localităţi urbane și rurale (ce 
înglobau 54,5 procente din populaţia ţării), beneficiau de avantajele unor 
servicii de salubritate doar 263 de municipii si orașe și câteva sate dintre 
cele integrate în aria de influenţă a marilor orașe. În același an, în România, 
s-a produs o cantitate totală de 55,15 milioane de tone de deșeuri, din care 
8,15 milioane de tone au fost deșeuri urbane (14,8 procente). Cele mai mari 
dificultăţi de salubrizare le ridică orașele mari, și îndeosebi Bucureștiul. 


În structura deșeurilor urbane, cea mai mare pondere o au deșeurile 
menajere (75-80 de procente), urmate de deșeurile stradale (10-12 pro- 
cente) si de nămolul de epurare orășenesc (7-9 procente) (D. Chiriac, ș.a., 
2003). 


Chiar dacă, virtual, responsabilitatea pentru poluarea cu deșeuri a 
spaţiului public este reglementată juridic, practic, aceasta nu prea 
impresionează pe nimeni, deoarece amenzile nu se aplică decât cu titlu 
simbolic și doar în cazurile mai puternic mediatizate. La români există încă 
o distanță apreciabilă între a avea legi si a aplica legile existente. 


Și problema depozitelor de deșeuri este deosebit de spinoasă, 
prezența acestora în locuri neamenajate generând riscuri ecologice și 
efecte sociale sensibil resimtite de populaţie: poluarea aerului, alterarea 
peisajului natural, poluarea apelor, modificarea fertilității și biocenozelor de 
pe solurile învecinate, inducerea efectului de seră și a încălzirii globale, 
scoaterea din circuitul natural și economic a terenurilor învecinate ș.a. 


Cele mai multe depozite de deșeuri din România funcţionează în 
prezent fără a fi conforme cu principiile ecologice și sanitare și fără avize 
sau acorduri din partea organelor de mediu. Circa 40 de procente dintre 
acestea nu dispun de facilități privind protecţia mediului, iar 45 de procente 

nu sunt nici măcar imprejmuite cu gard (D. Chiriac, ș.a., 2003). 


România are nevoie, în prezent, de aproximativ 21 de miliarde de 
dolari pentru finanțarea proiectelor de mediu necesare reconstrucției 
ecologice. 


Primele acţiuni semnificative, întreprinse în sfera ecologică din 
România, au fost cele de aproximare a regulamentelor și procedurilor și de 
apropiere a legislaţiei naţionale de legislația de mediu, esenţială în UE. 
Acquis-ul comunitar românesc a cuprins 70 de directive și 21 de 
regulamente, în condiţiile în care legislația de mediu a UE cuprinde în jur de 
300 de acte normative. 


Capitolul 22 referitor la mediu a fost unul dintre cele mai dificile 
capitole de negociere pentru țările candidate la Uniunea Europeană, inclusiv 
pentru România. Acesta se referă la politicile de protecția mediului pe 
domenii: legislaţie, calitatea aerului și schimbările climatice, calitatea apei, 
gestionarea deșeurilor, protecţia naturii, controlul poluării industriale si 
managementul riscului, regimul utilizării substanțelor chimice și a organis- 
melor modificate genetic, poluarea sonoră de la vehicule și utilaje, protecția 
civilă, securitatea nucleară si radioprotectia. 


Toate rapoartele Comisiei Europene arată faptul că eforturile Româ- 
niei în domeniul ecologizării mediului au fost și sunt încă relativ reduse si cá 
România se confruntă cu numeroase probleme în acest domeniu. Ca 
urmare, România revine adesea în atenţia presei europene nu numai prin 
relele tratamente aplicate haitelor de câini comunitari sau prin ignorarea 
copiilor străzii, dar și prin accidentele ecologice petrecute prin scufundarea 
unor vase în Dunăre, prin poluarea cu cianuri din zona Baia Mare ș.a. 


În ultimii ani au fost formulate avertismente repetate ale instituțiilor de 
sănătate publică și la adresa gravelor pericole pentru sănătatea populației, 
induse prin poluarea apei din lacurile capitalei sau de pe litoral, prin dever- 
sările de deșeuri menajere și chimice, efectuate atât de către populație, cât 
și de agenţii economici. 

Nici atitudinea generală de indiferenţă și neglijență a consumatorului 
român majoritar, față de mediul înconjurător, nu surprinde pe nimeni. Chiar 
dacă, după decenii de obscurantism ecologic și educaţional, apetitul celor 
mai multi consumatori pentru afirmarea propriei libertăţi prost înţelese, în 
raport cu mediul (social, natural, public, de vecinătate), prin manifestarea 
sfidătoare și îngrădirea implicită a libertăţii celorlalţi concetáteni, probabil 
poate fi de înţeles, acesta nu trebuie în nici un caz acceptat. Cu toate 
acestea, autoritățile administraţiei publice și organele Ministerului de Interne 
nu reacționează la asemenea acte reprobabile, decât eventual, în mod 
exceptional, când reclamantii au putere la diverse niveluri ale coercitiei 

publice. De aceea, de la o vreme, se resimt tot mai acut consecinţele 
nefaste ale comportamentul multor consumatori autohtoni înstăriți, ale căror 
preferințe de consum se pot identifica cu ușurință pe aleile dintre blocurile 
de locuințe, în pădurile din împrejurimile marilor orașe sau în locurile de 
agrement de pe dealuri, munti, din păduri etc. 


Avem o mare problemă de educaţie civică și, mai grav, de mentalitate 
instituțională și colectivă. Poate nu întâmplător, în topul țărilor europene, 
România a obținut cele mai lungi răgazuri pentru a se pune la punct cu 
problemele de mediu, deși nu atât soluţiile tehnice ne lipsesc, cât voinţa, 
simţul moral și inteligenţa practică de a le aplica. De pildă, pentru reciclarea 
deșeurilor din ambalaje, României i s-a acordat una dintre cele mai lungi 
perioade de tranziție. Numai Malta a mai beneficiat de o asemenea 
îngăduinţă. Pentru depozitarea deșeurilor electrice si electronice, România 
a obţinut perioada de tranziţie cea mai lungă - doi ani. Pentru depozitarea 
substanţelor periculoase România dispune de răgazul maxim - trei ani. La 
fel, pentru punerea la punct a sistemului naţional de epurare a apelor uzate 
- până în anul 2018. 


În România, autoritatea căreia îi revin cele mai mari atribuţii și 
responsabilități în gestionarea deșeurilor este Ministerul Mediului. Acesta a 
elaborat Strategia Naţională de Gestionare a Deșeurilor, dar este nevoie să 
realizeze urgent un sistem integrat de gestionare a tuturor tipurilor de 
deșeuri. Activitatea de gestionare a ambalajelor și deșeurilor de ambalare, 
atât cât se desfășoară în prezent, are în vedere principiile OUG nr. 78/2000 
privind regimul deșeurilor, completată prin Legea nr. 426/2001, dar și HG nr. 
349 din 2002. Există și alte acte normative autohtone, în domeniul gestionă- 
rii deșeurilor, la nivel naţional: HG nr. 349/2002 privind ambalajele și deșeu- 
rile de ambalaje, elaborată prin transpunerea în legislația românească a 
Directivei nr. 94/62 a CE; HG nr. 128/2002 referitoare la incinerarea deseu- 
rilor, prin adaptarea la situaţia din tara noastră a Directivei nr. 2000/76 a CE 
care precizează procedurile de incinerare a deșeurilor și modalităţile de 
prevenire și reducere a efectelor negative ale acestora asupra mediului; HG 
nr. 166 din 12 februarie 2004 pentru aprobarea proiectului “Dezvoltarea 
sistemului de colectare a deșeurilor de ambalaje PET postconsum, în 
vederea reciclării” ș.a. 


Atât legislația europeană, cât și cea naţională (Legea deșeurilor nr. 
78/2000, HG nr. 349/2002 privind ambalajele) prevăd că recuperarea 
ambalajelor reprezintă o prioritate, în raport cu eliminarea lor finală. Scopul 
explicit al HG nr. 349/2002 este reducerea impactului ambalajelor asupra 
mediului, obiectivul fiind recuperarea a 50 de procente din cantitatea de 
deșeuri de ambalare produse în România și reciclarea a 25 de procente din 
acestea până în anul 2010. 

În toată lumea, dezvoltarea industriilor de ambalare a produselor de 
consum este însoţită de costuri ridicate, asociate atât fazei de postutilizare 
a ambalajelor, cât si impactului acestora asupra mediului. Din această 
cauză, asemenea industrii sunt uneori chiar contestate. 


Ambalarea produselor a devenit o permanentă provocare pentru toate 
industriile de bunuri finite. Și aceasta pentru că orice ambalaj trebuie să 
devină tot mai ușor, tot mai puţin costisitor, să nu producă poluare, să nu 
afecteze mediul prin reciclare și, eventual, să fie recuperabil. 


În ţările europene, activitatea de recuperare si reutilizare a 
ambalajelor se bazează pe iniţiativa particulară, sprijinită de stat prin pârghii 
financiare și reglementări cu rol stimulativ, ce relevă legătura strânsă dintre 
aspectele economice si ecologice. Atenţia deosebită acordată activităților 
de ambalare derivă si din aceea cá, în condiţiile crizei de materii prime si 
materiale, ambalajul ajunge să aibă o pondere tot mai ridicată în prețul 
produselor. În prezent, aceasta se ridică la circa 5-10 procente. 


Dar cea mai mare problemă, corelată cu utilizarea ambalajelor, o 
ridică poluarea mediului înconjurător. Abandonarea la întâmplare, în natură, 
a ambalajelor, de către consumatori, are o frecvenţă destul de ridicată în 
multe ţări, îndeosebi în cele aflate pe punctul de a experimenta pe scară 
socială largă afluenta consumerismului. Legislaţia Uniunii Europene 
interzice abandonarea necontrolată a ambalajelor și deșeurilor în mediul 
natural. Toate țările din Uniunea Europeană acționează pentru valorificarea 
acestora prin reciclare, reutilizare, recuperare sau orice alt proces vizând 
obținerea de materii prime secundare sau utilizarea deșeurilor ca sursă de 
energie. În acest sens, pentru evaluarea facilă a caracterului unui material 
destinat ambalării, în ţările europene, se aplică pe ambalaje o serie de 
simboluri ce indică dacă ambalajele sunt reîncărcabile, reciclabile și/sau 
transformabile. Producătorii și comercianții, în colaborare cu furnizorii de 
materii prime și materiale, analizează structura optimă pentru crearea unui 
ambalaj care să corespundă celor mai noi standarde ecologice și logistice. 


Cu toate acestea, multi analiști economici si ecologi susțin cá, pentru 
a asigura profitul și recunoașterea importanţei sociale a activităţii firmelor de 
colectare și prelucrare a deșeurilor, este necesară revizuirea, pornind de la 
principiile noi ale dezvoltării durabile, a reglementărilor privind recupe-rarea 
și reciclarea deșeurilor la nivelul Uniunii Europene. 


Nimeni nu se așteaptă ca, în tara noastră, să fie atinse standardele 
europene în materie de mediu în mai puţin de trei-patru decenii de la data 
intrării în UE, desi în mod oficial tranziția în domeniul mediului este 
preconizată să dureze doar până în anul 2020. Pentru conformarea cu 
standardele privind depozitarea deșeurilor, perioada de tranziţie oficială 
este de 10 ani de la momentul aderării, iar perioada de tranziție pentru 

aplicarea directivei privind epurarea apelor urbane uzate este de 15 ani, ca 
și aceea privind calitatea apei pentru consumul urban. 


Dacă însă avem în vedere faptul că Documentul de poziţie a fost 
elaborat în anul 2001 și cât de puţin s-a avansat de atunci până în prezent 
în aplicarea noilor reglementări privind mediul, concluziile asupra 
perspectivelor de viitor nu pot fi prea optimiste. 


În ceea ce privește gestionarea deșeurilor - acţiune prioritară ín 
procesul de reecologizare a mediului -, situaţia este nu numai dramatică, ci 
de-a dreptul scăpată de sub control. România nu are numai problema 
depozitării și reciclării propriilor deșeuri, ci și pe aceea a depozitării 
deșeurilor altor ţări comunitare, bineînţeles, adesea contra unor spági 
serioase, pe care le încasează în particular unii dintre cei cu putere de 
decizie (C.M. Chiș, 2007; R. Bătănoiu, 2005). 


Evaluările realizate până în prezent indică nu numai existența a doar 
patru depozite ecologice de deșeuri, ci si lipsa incineratoarelor, existența 
unui sistem nesatisfăcător de reciclare și refolosire a deșeurilor, depozita- 
rea improprie a deșeurilor periculoase, toate acestea având un impact 
nedorit asupra sănătății populaţiei și a calității mediului. 

În România, lucrurile nu stau mai bine nici în ceea ce priveste 
calitatea aerului, existând în continuare zone intens poluate, depășiri 
semnificative ale concentratiilor medii anuale înregistrându-se, în special, la 
pulberi în suspensie și sedimentabile. Asemenea zone sunt: Baia Mare, 
Reșița, Oţelul Roșu, Râmnicu Vâlcea, Târgoviște, Miercurea Ciuc, Copșa 
Mică, Mediaș, Turnu Măgurele. 


Există și zone unde apele subterane sunt intens poluate. Principalii 
poluanti sunt: produsele petroliere (Prahova, Teleajen), reziduurile industri- 
ale (Făgăraș, Bod, Codlea, Zărnești, Craiova etc.), deșeurile menajere din 
zonele unor mari orașe (București, Pitești, Oradea, Cluj, Suceava etc.) sau 
din zonele unor complexe zootehnice. Solurile sunt compromise pe supra- 
fete întinse în zone ca Borzesti-Onesti, Brașov, Pitești, Suceava, Bacău, 
Ploiești etc., datorită poluării cu hidrocarburi sau cu deșeuri menajere și in- 
dustriale. De asemenea, concentrații ridicate de dioxid de sulf se înregis- 
trează la Zlatna, Craiova, Târgoviște sau Cluj, iar de dioxid de azot - în 
localitățile Craiova, Isalnita, Focșani, Mărășești, Zalău, Cluj. 


Pieţele ecologice din România 


Susținerea dezvoltării pieţelor ecologice din România decurge, în mod 
natural, din avantajele economice oferite de produsele respective atât 
producătorilor, cât și consumatorilor. Intre acestea, menţionăm: 


— în cazul produselor nealimentare, un grad ridicat de siguranţă în 
consum și o valoare de întrebuințare superioară; 


— în cazul produselor alimentare, bogăţia de săruri minerale și 
vitamine, valoarea nutritivă superioară, gustul deosebit în raport cu 
produsele agricole nonecologice similare; 


— procesele de cultivare/fabricatie a produselor ecologice sunt mai 
prietenoase ecologic si mai blânde față de dezideratul general al 
apărării sănătăţii oamenilor. 

În prezent, produsele ecologice ocupă o pondere mai mică de un pro- 
cent pe piețele românești, cei mai mulţi dintre români preferând deocam- 
dată produsele tradiționale datorită preţurilor mai mici. Dar, deși alimentele 
ecologice sunt cu 20 până la 40 de procente mai scumpe decât cele 
tradiționale, consumul acestora este în creștere și pe piața românească. 
Unele prognoze estimează totuși că, în următorii cinci ani, cota de piață a 
produselor ecologice pe piaţa autohtonă va ajunge la circa două procente. 


România are tendințe mai accentuate de dezvoltare în acest sector 
decât țările vecine. Produsele ecologice cultivate cu preponderență în tara 
noastră sunt: cereale, plante oleaginoase, fructe de pădure, legume și 
fructe. 


Din anul 2006, România produce ecologic pâine, ulei de floarea- 
soarelui, băuturi din soia, suc de mere si ceaiuri medicinale. 


Creșterea continuă a preocupărilor fată de mărirea capacităţilor de 
producţie ecologice românești a făcut ca, în anul 2005, să se comerciali- 
zeze pe plan intern circa 131.898 de tone de produse ecologice, ceea ce 
reprezintă o creștere cu 51,3 procente faţă de producţia înregistrată în anul 
2004. Pentru anul 2006, cantitatea de produse ecologice estimată a fi 
comercializată a fost de aproximativ 203 mii de tone, adică cu 54 de 
procente mai mult față de anul 2005. 


În ceea ce privește sectorul animalier, în anul 2005, s-a înregistrat o 
creștere a efectivelor de animale certificate ecologic, în special la ovine- 
caprine, de circa 13 ori mai mare decât efectivele înregistrate în anul 2004. 
În sectorul de produse procesate, a avut loc creșterea cantităților de 
produse din lapte (cu 258 de procente în anul 2005, față de 2004), precum 

și dublarea producţiei de miere ecologică, aceasta ajungând la 610 tone în 
anul 2005. 


Deși producţia ecologică totală este în creștere, unii comercianți din 
România sunt oarecum nemultumiti, din cauză că asemenea produse se 
vând totuși mai greu decât produsele tradiționale. 


Pe de altă parte, alti comercianţi spun cá sunt nevoiţi să importe 
asemenea produse, ceea ce implică practicarea unor prețuri mai ridicate din 
cauza taxelor vamale. Totuși, chiar și în asemenea condiţii, la export se 
înregistrează un reviriment important, sectorul produselor ecologice 
românești fiind foarte solicitat în afara ţării. 


Începând din anul 2006, s-au înființat mai multe instituţii românești de 
inspecţie, testare și certificare a produselor ecologice. Este vorba despre: 
Ecoinspect, cu sediul la Cluj-Napoca, Bio-Cert din București și Centrul 
Agroecologic de Cercetare, Inovare și Transfer Tehnologic, din cadrul 
Institutului de Cercetare-Dezvoltare Agricolă Fundulea. 


Pe piaţa autohtonă mai funcţionează încă 12 institute, având sediul 
central în străinătate, acreditate de Ministerul Agriculturii. În România, 
există și un laborator acreditat pentru detectarea organismelor modificate 
genetic, aflat sub coordonarea Direcţiei Sanitar-Veterinare Sălaj. Judetele 
care beneficiază de serviciile laboratorului respectiv sunt: Cluj, Bihor, 
Mureș, Arad, Satu Mare, Maramureș și Bistriţa-Năsăud. 


Dezvoltarea producţiei ecologice autohtone și a pieţei interne de 
produse agroalimentare ecologice a fost mai consistentă după anul 2000, 
când Ministerul Agriculturii, Alimentaţiei și Pădurilor a adoptat cadrul legis- 
lativ și instituțional de bază, armonizat cu reglementările UE în acest dome- 
niu. Avem în vedere OUG nr. 34/2000 privind produsele agroalimentare 
ecologice și Ordinul Ministerului Agriculturii, Alimentaţiei și Pădurilor nr. 
70/2002 privind constituirea “Comisiei pentru dezvoltarea agriculturii ecolo- 
gice în România”. 

Prin aceste acte normative au fost stabilite: autoritatea responsabilă 
pentru agricultura ecologică, principiile și regulile generale ale producţiei 
ecologice, durata etapei de conversie, principiile privind etichetarea, 
sistemul de inspecţie și de certificare, alte instituții cu atribuţii în domeniu. 
De asemenea, s-au stabilit principiile și regulile practicării agriculturii 
ecologice, lista produselor permise să fie utilizate în agricultura ecologică, 
precum și ingredientele și metodele de prelucrare ce pot fi utilizate la 
prepararea alimentelor ecologice. 

În momentul de față, în România, piața de desfacere a produselor 
agroalimentare certificate ecologic este în formare. Se estimează că, în anul 
2006, vânzările de produse agroalimentare ecologice au fost de circa 2 

milioane de euro, ceea ce înseamnă aproape un procent din piața 
agroalimentară naţională (I. Neagu-Stănilă, 2007). 


Conform unui studiu realizat de International Trade Center si de 
CNUCED/OMC de la Geneva, “partea de piață a produselor ecologice din 
ansamblul pieţelor alimentare din ţările cele mai dezvoltate a atins, în 2005, 
între 5 si 10 procente, în urma unei creșteri anuale a pieţei produselor 
ecologice de cel puţin 20 de procente. În ţările în care partea de piaţă a 
produselor ecologice este sub un procent, această creștere va fi mai mare” 
(http:/mww.euractiv.ro/uniunea-europeană). În această ultimă situaţie se 
află și România, unde este de așteptat ca valoarea pieţei ecologice să 
crească de la an la an, în principal, ca urmare a sprijinului pe care agricul- 
tura ecologică îl va primi prin Fondul European de Dezvoltare Rurală. 


În prezent, dezvoltarea piețelor autohtone ale produselor alimentare 
ecologice se află într-o fază incipientă, acestea fiind aprovizionate atât cu 
produse din import - certificate în UE (zahăr brun din trestie, pâine integrală 
de secară, lapte de soia etc.) -, cát si cu produse din producţia internă. 
Acestea din urmă sunt certificate prin organele de inspecţie si certificare 
autohtone. În producţia ecologică naţională este cuprinsă totuși o gamă 
relativ restrânsă de produse: lactate și brânzeturi (cașcaval, schweitzer, 
brânză de burduf, unt, cremă de brânză, brânză Olanda etc.), ouă, miere de 
albine, făină de grâu ș.a. 

Comercializarea produselor ecologice în România, ca de altfel în 
majoritatea țărilor lumii, se face prin magazine specializate, numite în unele 
cazuri naturiste (de exemplu, magazinul de produse naturale Ky-life din 
București), prin lanţuri de magazine (de exemplu, La Fourmi, Angst, Gima 
ș.a.) sau prin supermarketuri (Selgros, Carrefour, Metro), unde clientul îşi 
alege singur produsele. Aceste rețele de comercializare contribuie atât la 
formarea si dezvoltarea pieţei de produse ecologice, cát si la educarea 
consumatorilor în spiritul unui mod de alimentaţie cât mai sănătos. 


Costurile de producţie mai ridicate ale produselor ecologice limitează 
accesul majorității consumatorilor din tara noastră la asemenea produse. În 
prezent, pe piaţa autohtonă activează peste 150 de producători de mărfuri 
ecologice. Preţurile practicate de producătorii ecologici autohtoni sunt, în 
medie, de 1,5 ori mai mari decât nivelul celor practicate pentru produsele 
tradiționale. Aceasta determină producătorii români să se orienteze, în bună 
măsură, către export, unde produsele lor au o piață mai largă de desfacere. 
În anul 2006, exporturile de produse ecologice au fost în proporţie de circa 
58 de procente la mierea de albine (83,4 procente în 2005), de 37,4 
procente la cereale, de 30,2 procente la oleaginoase, de 12,5 procente la 
cașcaval (63,6 procente în 2005) (date ale Ministerului Agriculturii, Pădurilor 
și Dezvoltării Rurale). 

Pentru a evidentia diferenţele de pret dintre produsele ecologice si 
cele convenţionale, Institutul de Cercetare a Calităţii Vieţii (aflat sub egida 
Institutului National de Cercetări Economice si a Academiei Române) a 
efectuat o cercetare privind acest aspect, la mai multe magazine din orașul 
București (în lunile iunie-iulie 2007), la câteva unităţi ale lanțurilor de 
magazine La Fourmi, Selgros, Carrefour si Angst. 


Tabelul nr. 13 - Preţuri retail ale unor produse ecologice 
și convenţionale comercializate prin diverse magazine 
din București“ (septembrie 2007) 


Produs ecologic Prețul Produs Prețul 
(certificat) convenţional 
e Zahăr brun din trestie 12,38 RON/kg |e Zahăr rafinat 
- import Brazilia "Lemarko" 2,85 RON/k 
ita" 3,17 RON/kg 
E 3,30 RON/kg 
e Făină integrală de grâu 3,14 RON/kg |e Făină albă 
i “Dobrogea” 

1,80; 1,91 RON/k 
1,83 RON/kg 
“Băneasa” 2,00 RON/kg 
28,04 RON/kg |Unt “La Dorna” 19 RON/kg 
(82% grăsime) 
e Caşcaval 
20,81; 21,44  |“Rucăr” 16,65 RON/kg 
RON/kg 
20,77; 21,44 16,29 RON/kg 

internă: 
17,4 RON/kg 
Brânză “Olanda” 

26,79 RON/kg 

14,5 RON/kg 
5,95 RON/10 buc. 

11,0 RON/kg 

3,5 RON/kg 


e Pâine hipocalorică - import 
e Pateu vegetal (ciuperci, 15,0 RON/kg 
măsline etc.) 


e Lapte soia - import Belgia 


e Desert soia - import Belgia 
*Magazine: La Fourmi, Selgros, Carrefour, Angst. 
Sursa: Institutul de Cercetare a Calităţii Vieţii, București, 2007. 

Din cercetarea respectivă a rezultat că prețurile produselor ecologice 
sunt cu 20 până la 80 de procente mai mari față de preţurile produselor 
convenţionale. Astfel, în funcţie de sortiment si de magazin, prețurile pot fi 
mai mari, de exemplu: la zahărul brun din import - unul dintre cele mai 
solicitate produse ecologice - cu 73,3 până la 76,9 procente, la făina de 
grâu cu 36,3 până la 42,6 procente, la unt cu 32,2 procente, la cașcaval cu 
21,6 până la 24 de procente, la ouă cu 22,6 procente, la mierea de albine 
cu 48,5 procente. 


Pe piața externă, prețurile produselor ecologice sunt, în medie, de 
două ori mai mari decât în România. Ca urmare, are loc un adevărat exod al 
mărfurilor ecologice autohtone la export. Potrivit datelor Ministerului Agri- 
culturii, în anul 2006, circa 95 de procente dintre produsele ecologice de 
origine vegetală și aproape toată cantitatea de miere bio obţinută de produ- 
cătorii români au fost exportate pe piețele din Germania, Elveţia, Olanda 
sau Italia. Astfel se explică faptul că, în pofida preţurilor mai mari, cererea 
internă de mărfuri ecologice este de circa cinci ori mai mare decât oferta. 


În ceea ce privește produsele de origine animală totuși, problemele 
producătorilor din România sunt mai mari decât cele ale producătorilor 
similari din străinătate și se pare că acestea nu se vor rezolva foarte 
curând. De aceea, doar 20 de procente din produsele ecologice procesate 
din lapte, pe plan naţional, au fost exportate în anul 2006. Pe piaţa internă 
însă, s-au comercializat legume, produse din lapte si ouă ecologice. 


Un alt studiu de piață privind cererea de produse agroalimentare 
românești, inițiat de /nstitutul de Bioresurse Alimentare, în colaborare cu 
specialiști din Academia de Studii Economice, în anul 2005 
(http://www. fermierul.ro), relevă că, dintr-un eșantion de 220 de persoane, 
circa 60 de procente ar cumpăra legume ecologice românești dacă acestea 
ar fi prezente pe piaţă, în primul rând, din cauza gustului mai plăcut al 
acestora. În ceea ce privește conţinutul nutritiv și caloric al legumelor la 
care se referă studiul (tomate, castraveți, conopidă), acestea nu par a fi 
foarte importante pentru cei intervievaţi, ceea ce denotă, pe de o parte, 
prezenţa relativ rară a unor asemenea legume în coșul de consum zilnic al 
celor intervievaţi, iar pe de altă parte, o slabă cunoaștere a proprietăților 
respectivelor produse ecologice în rândurile consumatorilor. În ceea ce 
privește răspunsurile referitoare la prețul pe care consumatorii ar fi dispuși 
să-l plătească pentru legumele ecologice, acesta este sensibil influențat de 
nivelul veniturilor obținute de diversele categorii de respondenti. 


În concluzie, piața produselor ecologice din tara noastră prezintă 
următoarele caracteristici: 


— cererea populaţiei este scăzută si slab selectivă, din cauza 
nivelului relativ redus al educaţiei în domeniul alimentului și 

alimentaţiei, dar și din cauza puterii scăzute de cumpărare; cei mai 
mulți cumpărători se mulțumesc cu produse ieftine și de calitate 
îndoielnică; 

— costul produselor ecologice autohtone este mai scăzut decât în 
țările europene, dar mult mai ridicat decât cel al produselor 
nonecologice similare; 


— consumatorii din România sunt slab informati asupra riscurilor pe 
care le implică produsele alimentare aditivate sau cele obținute în 
condiţiile unei agriculturi intensive, ce utilizează  fertilizanti, 
pesticide și insecticide de sinteză. 


Suplimentele nutritive. Preocuparea tot mai largă a consumatorilor 
pentru practicarea unei alimentatii cât mai sănătoase a contribuit la 
creșterea atenţiei generale față de diverse categorii de produse menite să 
mențină și să îmbunătățească starea de sănătate. 


Suplimentele nutritive fac obiectul unui interes special din partea 
multor consumatori. Acestea sunt definite, potrivit Ordinului Ministerului 
Sănătății și Familiei nr. 282/2001, drept “preparate... sub formă de tablete, 
capsule, drajeuri, pulberi sau lichide, care au în compoziţia lor (macro și 
micro) nutrienți și/sau alte substanțe comestibile, ...ce pot fi consumate în 
cantități definite, in mod suplimentar față de aportul alimentar obișnuit”. 


Asemenea produse (vitamine, minerale, oligoelemente, antioxidanți, 
aminoacizi, plante medicinale) contribuie la detoxifierea organismului, 
fortificarea sistemului imunitar și protejarea sănătății populaţiei (Cali News, 
ianuarie 2006, p. 4). 

Datorită proprietăţilor lor, suplimentele nutritive au devenit o necesi- 
tate pentru multi oameni. Constientizarea acestei necesități de către consu- 
matori a dus la dezvoltarea pieţei de profil în lume, mai cu seamă în ţările 
dezvoltate ale Americii de Nord și Europei. 


În România, piața suplimentelor nutritive este în plină dezvoltare, 
specialiștii apreciind că aceasta este totuși departe de a fi atins întregul său 
potenţial. Nivelul relativ scăzut al consumului actual de suplimente nutritive 
din România se menţine însă din cauza nivelului general relativ scăzut de 
educaţie medicală a populaţiei, dar si din cauza puterii de cumpărare mai 
scăzute a populaţiei. 

Dacă, în ţara noastră, consumul de vitamine per capita este de circa 
2-2,5 euro anual, în Republica Cehă, de exemplu, acesta atinge 70 euro 
(businessmagazin.ro). 


Distribuirea suplimentelor nutritive în tara noastră se face prin farma- 
cii, magazine naturiste, magazine retail și en-gros, dar și prin sistemul de tip 

marketing în rețea - MLM (Multi-Level Marketing sau Network Marketing). În 
acest ultim caz, companiile MLM își vând produsele membrilor rețelei, care 
recomandă produsele sau afacerea MLM cunoștințelor lor, pentru ca 
rețeaua să câștige tot mai multi membri și, astfel, să crească vânzările. 


În tara noastră, în cadrul vânzărilor directe si în sistem MLM, supli- 
mentele nutritive au înregistrat, în ultimii ani, cea mai importantă creștere, 
dovadă că românii sunt totuși destul de deschiși către consumul și 
tratamentele realizate cu asemenea produse. 


Tabelul nr. 14 - Dinamica vânzărilor directe si în sistem multi-level 
marketing în România (procente) 


Specificatie 
| 2003 | 2004 2005 
1. Produse tehnice, masini, cárti 5,0 5,5 


2. Asigurări de viață 

3. Bunuri de consum casnic 
4. Cosmetice 

5. Suplimente nutritionale 


Sursa: Asociația Producătorilor, Importatorilor și Comerciantilor de Produse Dietetice și 
Suplimente Nutritionale din România (http://www.rodsa.ro). 


În mod cert, dinamica consumului de suplimente nutritive din ţara 
noastră va înregistra, în următorii ani, un trend ascendent. Evoluţia 
respectivă va fi în strânsă legătură cu creșterea veniturilor populaţiei, dar și 
cu ridicarea nivelului de informare al acesteia în privința oportunităţilor de 
menținere a sănătăţii și de îmbunătăţire a calității vieţii, prin intermediul 
consumului de suplimente nutritive. 


Resursele de energie ale României 
și perspectivă asupra consumului 


Resursele epuizabile. După ce, în anii '40- 50, a fost exportatoare 
netă de petrol, România depinde în prezent de importul de resurse 
energetice pentru mai mult de 50 de procente din necesarul naţional de 
energie, principalul furnizor extern fiind Rusia. 


În România, cea mai mare parte a structurilor autohtone de 
exploatare și producere a energiei se află în proprietate privată. 


Rezervele de titei ale României au fost estimate, în anul 2006, la circa 
73,7 milioane de tone, acestea urmând să scadă până la 12 milioane de 
tone până în anul 2025. 


Rezervele naţionale de gaze naturale sunt estimate la 184,9 miliarde 
de metri cubi (iulie 2007), acestea urmând să scadă până la 77 de miliarde 
de metri cubi până în anul 2020 (Proiectul Strategiei Energetice a României 
pentru perioada 2007-2020). 


Producţia de titei a României a scăzut masiv în ultimele trei decenii, 
de la 14,7 milioane de tone în anul 1976 (anul producţiei autohtone de vârf) 
la 5 milioane de tone în anul 2006. 


Producţia de gaze naturale a României a fost de 12,3 miliarde mc în 
anul 2006, aceasta acoperind doar 69 de procente din consumul naţional. 
Statul deţine încă monopolul asupra exploatării gazelor naturale. În acest 
sector energetic, compania de stat Romgaz exploatează resursele exis- 
tente cu ajutorul a 3.600 de sonde, 5 depozite subterane de înmagazinare, 
cu o capacitate de 2.550 de milioane mc/ciclu si peste 1.900 km de con- 
ducte de aductie. 


Resursele cunoscute de huilá sunt de 755 de milioane de tone, din 
care exploatabile in perimetre concesionate - 105 milioane de tone. 


Resursele de lignit ale Romániei sunt de 1.490 de milioane de tone, 
din care exploatabile in perimetre concesionate - 445 de milioane de tone. 


Rezervele exploatabile de minereu de uraniu asigură consumul până 
la nivelul anului 2017, pentru două unităţi de exploatare pe platforma de la 
Cernavodă. 


Prețul barilului de petrol, care la debutul anului 2008 a depășit pragul 
istoric de 100 de dolari, este previzionat a atinge nivelul de 150 de dolari, 
caz în care economia mondială, inclusiv cea românească, s-ar putea con- 
frunta cu o serioasă recesiune. Tot în anul 2008, este posibilă privatizarea a 

trei filiale Electrica si a complexelor Turceni si Rovinari. În sectorul energe- 
tic se mai așteaptă și unele investitii-record, de un miliard de euro, făcute de 
Transgaz, Transelectrica, Romgaz şi Hidroelectrica. Anul 2008 a adus 
primele efecte de după liberalizarea completă a pieţelor energiei electrice si 
gazelor naturale, fapt ce a determinat mărirea sensibilă a prețurilor în 
sectorul energetic și, implicit, în celelalte sectoare ale economiei naţionale. 


Potrivit Agenţiei Naţionale pentru Resurse Minerale (ANRM), la 
începutul anului 2008, 99 de procente din resursele energetice girate de 
ANRM vor fi sub controlul statului și doar un procent în proprietate privată. 
În 2008, ANRM va permite privatizarea unor perimetre mai bogate în 
resurse din Bazinul Olteniei, în pofida faptului că sindicatele din zonă se 
opun procesului respectiv. 


Din cauza creșterii continue a prețului energiei, opțiunile energetice 
românești se orientează tot mai mult spre utilizarea cărbunelui, a combusti- 
bilului nuclear, dar și spre realizarea unor investiţii în surse alternative de 
energie neconvenţională. 


Resursele regenerabile. Potenţialul energetic regenerabil cel mai 
ridicat al României provine din rezervele de biomasă și biogaz, care se 
ridică la 318 PJ (din care se poate obţine energie termică și electrică) și 1,2 
TWt (energie electrică). 


La nivelul anului 2007, România dispunea si de un potential 
hidroenergetic tehnic amenajabil de circa 36.000 GWh/an, din care în 
prezent (raportat la situația actuală a prețurilor de pe piața energiei) se pot 
amenaja circa 30.000 GWh/an. Puterea instalată în centrale în anul 2006 
era de 6.346 MW, energia de proiect pentru anul hidrologic mediu fiind de 
17.340 GW/an. Gradul de valorificare al potenţialului tehnic amenajabil este 
în prezent de 48 de procente, iar potenţialul economic amenajabil este de 
57,8 procente. 


România mai dispune si de un potential de exploatare a energiei 
eoliene de aproximativ 23 TWh și de 7 PJ energie termică. În prezent, 
costurile de obţinere a energiei electrice prin resurse regenerabile, cu 
excepţia costurilor centralelor hidroelectrice mari, sunt mai mari decât cele 
ale obţinerii prin resurse epuizabile. Potenţialul efectiv amenajabil pentru 
obținerea energieri eoliene și a celei hidroelectrice este net inferior celui 
tehnic amenajabil, din cauza interdicţiilor existente de utilizare a mediului 
(Proiectul Strategiei Energetice a României pentru perioada 2007-2020). 


Producţia si consumul de energie. În prezent, România este o ţară 
vulnerabilă din perspectivă energetică. Practic, pe termen mediu și scurt, 
situația energetică a României reproduce în mic evoluţiile de pe plan mon- 
dial, adică resimte rapid orice creștere a prețurilor impusă pe plan extern. 

Cu toate acestea, până în prezent, în România nu s-a făcut mai nimic 
pentru diminuarea impactului unor asemenea șocuri economice. De 
exemplu, nu s-au întreprins măsuri pentru amenajarea unor depozite de gaz 
sau de petrol, deși se știe cá multe țări dezvoltate, precum SUA, Franţa 
ș.a., folosesc tehnica înmagazinării gazelor naturale și a stocării petrolului 
în mine dezafectate sau în alte tipuri de depozite subterane, tocmai în 
vederea micșorării impactului unor eventuale crize energetice pe termen 
scurt. La noi în ţară, tot ce există în această privință este depozitul de la 
Bălciurești, câteva depozite mai mici și unele protocoale de realizare a unor 
proiecte între Romgaz, Gaz de France şi SalRom. 


Cea mai mare companie energetică din România este Petrom. 
Aceasta aparţine în proporţie de 51 de procente companiei austriece OMV, 
statul român mai având doar o participaţie de 30,86 de procente. Rezervele 
de petrol și gaze naturale ale Petrom sunt estimate la aproape 1 miliard de 
barili echivalent petrol (bep). În anul 2005, Petrom a produs în România 
5,21 de milioane de tone de ţiţei și gazolină si 6,19 miliarde de metri cubi de 
gaze naturale, adică echivalentul a 77,95 de milioane bep. Petrom deţine, în 
România, dreptul de concesiune a 19 perimetre de explorare, dezvoltare și 
producţie (circa 300 de zăcăminte comerciale de petrol și gaze) și lucrează 
pe teritoriul României cu aproximativ 15.000 de sonde de petrol și gaze și 
cu 7 platforme în Marea Neagră. Acesta mai deţine și două rafinării, 
Arpechim și Petrobrazi, cu o capacitate anuală de 8 milioane de tone. 


Rompetrol este a doua companie petrolieră din România. Aceasta 
aparţine în proporţie de 75 de procente firmei KazMunaiGaz si are în 
proprietate două rafinării, Vega Ploiești și Petromidia. Aceasta din urmă are 
o capacitate de rafinare de peste 4 milioane de tone de țiței și poate distribui 
în jur de 7 milioane de tone de produse petroliere anual. Rompetrol are o 
rețea în jur de 630 de staţii petroliere în România, Franţa, Bulgaria, Albania, 
Georgia și Republica Moldova. 


A doua rafinărie din România, ca mărime a capacităţii de procesare 
(3,5 milioane de tone anual), este Rafo Onești, privatizată în anul 2001. 
Aceasta și-a schimbat de mai multe ori proprietarii și administratorii. 


România își acoperă o bună parte din necesitățile sale energetice 
(între 22 și 33 de procente) utilizând energie electrică. Cel mai mare 
producător de energie electrică din România este societatea Hidroelectrica. 
Aceasta are în administrare 326 de centrale hidroelectrice, 365 de baraje și 
captări secundare și 30 de hidroagregate. Hidroelectrica realizează o 
producţie medie anuală de 19.772 GWh. Multe dintre hidrocentralele Româ- 
niei așteaptă investiţii de retehnologizare. În următorii ani, Hidroelectrica va 
îngloba investiţii în jur de 1,3 miliarde de lei. 


Un alt producător autohton strategic de energie este (mai bine-zis, ar 

trebui să fie) Termoelectrica. Deși dispune de o putere instalată de circa 
5.500 MW, această societate întâmpină mari dificultăți în furnizarea ener- 
giei din cauza instalațiilor sale uzate fizic și moral și a lipsei investiţiilor pen- 
tru modernizarea acestora. În prezent, circa 70 până la 85 de procente din 
capacitatea de exploatare a societăţii este depășită moral, iar disponibilită- 
tile de putere au scăzut până la 60-90 de procente din potenţialul initial. 


Producţia de energie nucleară este, în prezent, intens contestată în 
mediile orientate ecologic. Cu toate acestea, România mizează pe energia 
nucleară pentru a-și asigura independenţa energetică în viitor. La uzina 
atomoelectricá de la Cernavodă, unde a funcţionat vreme de mai multi ani 
un reactor, cu o putere de 770 MW, asigurând circa 10 procente din 
necesarul energetic naţional, urmează să fie dat în exploatare și un al doilea 
reactor de aceeași fabricație (CANDU - Canada) (Error! Bookmark not 
defined., Marian Chiriac, 29 august 2007). 


Consumul de energie rezidenţial. Potrivit Recensământului din anul 
2002, în România există 4.819.104 clădiri rezidenţiale (dintr-un total de 
4.848.100 de clădiri). Dintre acestea, 83.799 sunt blocuri de locuințe 
(79.077 în urban), care cuprind 2.984.577 de apartamente, adică 38 de 
procente din numărul total de locuinţe. Cele mai multe apartamente (97 de 
procente) se află în proprietate privată. 


În anul 2002, circa 28,7 procente din populaţia ţării (locuind în 
2.485.000 de apartamente) beneficia încă de serviciile sistemelor publice 
centralizate de alimentare cu energie termică (din care 99 de procente în 
urban). Până în luna martie 2004, numărul acestora s-a micșorat cu 
1.920.000 de apartamente (în care locuiau circa 5.500.000 de locuitori). 


Clădirile rezidenţiale mai vechi de 40 de ani au o pondere de 53 de 
procente. Restul de 37 de procente au o vechime cuprinsă între 20 și 40 de 
ani și doar 10 procente au sub 10 ani vechime. Marea majoritate a clădirilor 
din România necesită nu doar reparații capitale, ci si reabilitări sau moder- 
nizări energetice. 

Bilanţul mediu actual al consumurilor energetice, pentru un aparta- 
ment construit în perioada 1970-1985, prezintă următoarea structură: circa 
55 de procente - încălzire incintă de locuit, 25 de procente - apă caldă de 
consum, 13 procente - energie pentru aparatele electrice (inclusiv iluminatul 
locuinţei), 7 procente - energie pentru prepararea alimentelor. Se remarcă 
ponderea deosebit de ridicată a consumului energetic în scopul încălzirii 
incintei, fapt care subliniază importanța deosebită și urgenţa iniţierii unui 
efort susținut si masiv de reabilitare si reparare a locuinţelor, în vederea 
eliminării risipei de energie. 

În prezent, potrivit specialiștilor din domeniu, randamentul utilizării 

agentului termic și a apei calde menajere este de numai 43 de procente din 
energia furnizată prin resurse primare, potenţialul de economisire la acest 
capitol fiind de circa 1,4 milioane tpe/an. 


Desi, în prezent, tara noastră recurge la importuri masive de resurse 
energetice, la preţuri deosebit de mari, în sistemul general de valorificare a 
acestora, pierderile energetice sunt foarte mari (circa 35-40 de procente) (A. 
Leca ș.a., 2006). Pierderile respective sunt achitate, în final, de consu- 
matorii de energie ori se reflectă în prețurile tot mai ridicate ale bunurilor și 
serviciilor de consum. 


În anul 2000, din consumul final de energie al ţării noastre, 34 de 
procente revenea sectorului rezidenţial (circa 25 de milioane de tone 
echivalent petrol (1 tpe = 10,01 Gcal = 11,63 Mwh). Potenţialul de reducere 
a pierderilor de energie din clădirile din România era apreciat de specialiști 
în jurul valorii de 40 de procente din consumul curent. În același an, în ţările 
UE, consumul final ce revenea sectorului rezidenţial avea o pondere de 41 
de procente, în condiţiile în care clădirile din regiunea UE erau de circa 3 ori 
mai eficiente energetic decât cele din România. La un asemenea nivel de 
performanţă, țările din UE și-au propus, prin strategia energetică pe termen 
lung, reducerea consumului energetic din clădiri cu 22 de procente până în 
anul 2010. Evaluări recente arată că ţările din UE-25 au un consum specific 
de energie pentru conditionarea termică a clădirilor, de circa 40 kwh/m?/an, 
în timp ce, în tara noastră, acest indicator este de trei ori mai mare (A. Leca 
s.a., 2006). 

Preocupárile din tara noastrá pentru economisirea energiei au un 
continut cu totul diferit de cele din lumea occidentalá sau din alte zone ale 
planetei. În România, în ultimii ani, o parte a interesului public a fost orientat 
spre găsirea unor posibilități de diminuare a cheltuielilor impuse populaţiei 
prin sistemele de termoficare urbane, ale căror structuri tehnologice 
primitive și de slab randament energetic au împiedicat, vreme de decenii, 
orice influenţă a consumatorilor asupra dimensiunilor consumului. În prezent 
însă, cele care au mai rămas conectate la sistemele centralizate de 
furnizare a energiei termice sunt preponderent gospodăriile cu venituri 
relativ mici, deoarece acestea nu au putut suporta cheltuielile de decuplare. 


Tabelul nr. 15 - Locuinţe cu încălzire centrală în regiunea CEE 


Tara Numárul de Locuintele conectate la sisteme 
locuinte centralizate de incálzire (procente) 


2001 3:284. | 7i a aa - xA] 


2000 2.509 
1998 2.450 
1999 28.702 

Tara Numárul de Locuintele conectate la sisteme 
[2 locuinte centralizate de incálzire (procente) 
26,4 


âni 38,9 
1990 94,6 
Statele Unite | 1999 | — 112.292 88,1 


Sursa: Trends in Europe and North America, ECE, UN, 2003, p. 208. 


Din anul 1990, România deţine cel mai mare număr de locuinţe la 
bloc, dintre țările central și est-europene. Cu toate acestea, în anul 1992, 
tara noastră dispunea de o pondere relativ mică a locuinţelor conectate la 
sistemul centralizat de distribuţie a agentului termic (38,9 procente). 


Soluţiile tehnice utilizate în ţările vest-europene pentru conditionarea 
termică a locuinţelor sunt diverse. Doar în unele dintre acestea prevalează 
instalaţiile de încălzire centrală: Danemarca - 98,3 procente, Finlanda - 
91,5 procente, Luxemburg - 99,1 procente, Suedia - 100 de procente; în 
altele, asemenea soluții sunt utilizate doar pe scară redusă: Spania - 9,1 
procente, Italia - 26,4 procente, Bulgaria - 12,7 procente ș.a. (ECE, 2003, 
p. 208). 

În a doua jumătate a anilor '90, din cauza creșterii exponentiale a 
prețurilor energiei și, implicit, a utilităţilor publice, în România a avut loc un 
proces masiv de decuplare a locuinţelor la bloc de la sistemele centralizate 
de distribuţie a agentului termic. Procesul a fost motivat de autorități prin 
dependenţa ţării noastre față de resursele energetice din import. 

În anul 2002, potrivit datelor din Recensământul populaţiei si 
locuințelor, ponderile persoanelor care locuiau în gospodării ce utilizau 
diverse modalităţi de încălzire erau următoarele: 

Tabelul nr. 16 - Modalităţi de încălzire a locuinţelor din România, 
în anul 2002 (în procente din populaţie) 


Modalitatea de încălzire |Pondere persoane in| In urban In rural 
total populaţie (procente) | (procente) 


Incălzire prin termoficare 
rețea publică sau locală) 29,2 55,4 0,5 
ncălzire cu centrală proprie 6,1 1,3 


Încălzire cu sobe 62,7 97,6 
Alt mod de încălzire 2,1 0,5 


Sursa: Recensământul populaţiei și locuințelor, România, 2002. 


Reabilitarea termică a clădirilor din tara noastră a fost cuprinsă si în 
Documentul de poziţie al României, la cap. 14 - Energie (Eficientà energe- 
ticá), în vederea aderării la UE. 


După anul 2000 au fost emise mai multe acte legislative având ca 
obiect creșterea eficienței energetice a clădirilor (Directiva nr. 8/2004 privind 
promovarea cogenerării, Directivele nr. 80/2001, nr. 93/76 SAVE și nr. 
96/61 CE privind funcţionarea instalaţiilor mari de ardere, controlul si 
limitarea emisiilor în atmosferă ș.a.). 


În anul 2005 a fost adoptată și Legea nr. 372 privind performanța 
energetică a clădirilor, care conţine prevederi referitoare la obligativitatea 
elaborării certificatelor de performanţă energetică a clădirilor si punerea 
acestora la dispoziția eventualilor cumpărători sau chiriași de către 
proprietari, în cazul efectuării unor tranzacţii cu locuinţele respective, cu 
aplicare la 3 ani de la data emiterii legii. 


În pofida emiterii mai multor acte normative în acest domeniu, se pare 
că, totuși, în România, nu există în prezent o strategie coerentă și 
comprehensivă privind gestionarea eficientă și reducerea risipei de energie 
la nivel naţional. 

Situaţia socială și protecţia populaţiei cu venituri mici față de 
creșterile prețurilor la energie. Declinul masiv al veniturilor reale pentru o 
parte destul de consistentă a populaţiei, pe fondul creșterii constante a 
prețurilor utilităţilor publice și energiei au determinat acutizarea extremă a 
vulnerabilitátii economice a populaţiei cu venituri mici. Un moment de vârf al 
adâncirii fenomenului sărăciei din tara noastră a fost anul 2000, când rata 
sărăciei a atins valori deosebit de ridicate: 46,3 procente în rural și 22,2 
procente în urban, adică 35,9 procente la nivel naţional (CASPIS, 2004). 


Din datele anchetelor repetate ale INS asupra bugetelor de familie, 
din anii 2002-2004, privind distribuţia populaţiei pe tipuri de încălzire a 

locuinţei și decile de consum, rezultă că cea mai mare parte a populaţiei 
care nu beneficiază de nici un fel de încălzire ori s-a debranșat de la siste- 
mele centralizate de distribuţie a agentului termic se afla în primele cinci 
decile cele mai sărace (66 de procente, în anul 2004). În aceeași categorie 
se situează și majoritatea populaţiei (din mediul rural ori din suburbiile ora- 
șelor) care își încălzește locuinţa cu lemne (69 de procente, în anul 2004). 


Luând act de amploarea socială deosebită a acestui fenomen, guver- 
nele succesive aflate la putere, prin intermediul mai multor acte normative, 
au conceput și readaptat permanent o schemă de protecţie socială, 
adresată familiilor aflate în imposibilitate de a-și achita cheltuielile de întreți- 
nere ori de a-și asigura combustibilul necesar încălzirii locuinţei în sezonul 
rece. Primul act normativ ce reglementa acordarea de ajutoare pentru 
încălzirea locuinţei conectate la sistemul centralizat de distribuţie a agentu- 
lui termic a fost Ordonanța de Urgenţă nr. 69/1997, ale cărei prevederi au 
fost aplicate în intervalul noiembrie 1997-martie 1999. Începând din anul 
2001, prin Ordonanţa de Urgenţă nr. 115, s-a acordat ajutor financiar si 
pentru încălzirea locuinţelor cu gaze naturale. 


În anul 2003, a avut loc reglementarea unitară a ajutoarelor acordate 
direct populaţiei pentru încălzirea locuinţei (cu agent termic produs centra- 
lizat, gaze naturale, lemne, cărbuni si alti combustibili), prin intermediul 
Ordonanţei de Urgenţă nr. 5. Această Ordonanţă nu a putut înlătura însă 
lipsa resurselor economice de la nivelul local al administrației publice, ea 
fiind menită să finanțeze facilitățile prevăzute prin lege pentru populația 
aflată în dificultate. Din noiembrie 2003 însă, prin Ordonanța de urgență nr. 
81, Ministerul Muncii Solidarităţii Sociale si a Familiei a preluat integral plata 
ajutoarelor pentru încălzirea centralizată și cea cu gaze naturale, efectuând- 
o însă direct la furnizori urmând ca stabilirea dreptului de a primi ajutor să 
rămână în sarcina autorităţilor locale. Tot la nivel local au rămas și plăţile 
către populaţie ale ajutoarelor pentru încălzirea cu lemne, cărbune și 
combustibili petrolieri. 


Unele deficiențe de aplicare ale OU nr. 81/2003 au fost contactate 
prin OG nr. 55/2004 care prevede garantarea acordării ajutorului solicitat și 
simplificarea procedeelor de solicitare a ajutorului. Tot prin OG nr. 55/2004 
au fost introduse bonurile valorice ca modalitate de plată simplificată pentru 
încălzirea locuinţei și au fost actualizate limitele de venituri medii nete 
lunare pe membru de familie și cuantumurile ajutoarelor prevăzute prin OU 
nr. 81/2003. 


În pofida unor asemenea măsuri de sprijin adresate populaţiei cu 
venituri mici, se pare că situația socială a rămas destul de critică. 

Potrivit datelor INS (2005), în intervalul 2002-2004, o pondere 
importantă a gospodăriilor (29,7 procente în 2002 și 23,6 procente în 2004) 

nu și-au putut achita la timp unele cheltuieli strict necesare. 


Tabelul nr. 17 - Gospodării care nu au putut efectua 
la timp unele cheltuieli (procente) 


Anul | Ponderea în totalul Din care, nu au putut achita la timp 
gospodăriilor iria | Intretinerea | Lumina | Abonamentele 
locuinţei radio-tv 


29,7 70,6 17,1 


2003 
2004 


Sursa: A. Cambir, Conditii de viață ale populației din România, 2007 (p. 94). 


În anul 2004, 32,5 procente din populaţie declara, în cadrul Anchetei 
bugetelor de familie a INS, lipsa încălzirii adecvate a locuinţei (op. cit., p. 
114). 

Actualizarea limitelor de venituri si a cuantumurilor aferente 
ajutoarelor acordate a fost realizată și pentru sezonul rece 2005-2006 prin 
HG nr. 776/2005 şi nr. 1666/2005. Prin aceste acte normative, limitele de 
venituri medii nete lunare/membru de familie au fost majorate cu 11,5 
procente (adică cu indicele de creștere a veniturilor salariale aferent 
perioadei respective). 


Cuantumurile ajutoarelor acordate pentru încălzirea locuinţei în sistem 
centralizat au fost majorate cu 20 de procente (potrivit creșterii preţului 
naţional de referință al Gcal, de la 896.000 de lei/Gcal la 1.075.000 de 
lei/Gcal. 


Ajutoarele acordate pentru încălzirea cu gaze naturale au fost 
majorate cu 34,7 procente pentru lunile noiembrie-decembrie 2005 și cu 
încă 17 procente pentru intervalul ianuarie-martie 2006. Ajutoarele pentru 
încălzirea cu alti combustibili au fost majorate cu 11,7 procente. 


La data de 01.02.2006, numărul total de ajutoare acordate pentru 
încălzirea locuinţei cu energie termică și gaze naturale era de 1.088.910, 
ceea ce era echivalent cu 3.050.000 de persoane, adică 14,7 procente din 
populaţia ţării (D. Călinoiu, MMSF, 2006). 

În concluzie, sistemul românesc de protecţie socială trebuie supus 
unui nou proces de rationalizare si reformare, în acord cu noile evoluţii ce 
s-au produs în ultimii ani pe piețele muncii, dar si în domeniul reglementări- 
lor similare din spaţiul UE. De exemplu, lucrătorii pe cont propriu din agri- 
cultură sunt, în prezent, categoria socială cel mai puţin protejată, deoarece 
ei nu plătesc contribuţii sociale, iar cea mai mare pondere a lor trăiesc la ori 
sub nivelul pragului de sărăcie. 

În pofida abundenței reglementărilor legale din domeniul gestionării 
resurselor energetice naţionale, România nu dispune încă de o politică 
energetică articulată comprehensiv și, prin urmare, nici de o strategie pri- 
vind eliminarea risipei prin gestionarea cu eficiență maximă a disponibilului 
de resurse energetice, la nivel naţional. 


România nu dispune încă nici de o strategie de protecţie socială 
consistent fundamentată pe cunoașterea situaţiei sociale reale a populaţiei 
dezavantajate economic (îndeosebi a populaţiei sărace din rural), fapt ce 
face imposibilă renunţarea la acordarea ajutoarelor sociale pentru achitarea 
consumului de energie al familiilor dezavantajate. 


Sistemul românesc de conectare a locuinţelor la resursele energetice 
s-a dezvoltat haotic și, de aceea, este extrem de eterogen. Ca urmare, 
pentru a-l asista social, pe termen cel puţin mediu, este încă nevoie de 
utilizarea unui pachet fin articulat de politici sociale, care să se adreseze 
tuturor categoriilor de consumatori aflaţi în imposibilitatea de a-și achita 
cheltuielile de întreţinere. 


La momentul februarie 2008, aproape 4,5 milioane de familii apelau 
încă la ajutoarele acordate de Guvern pentru încălzirea locuinţei. În ase- 
menea condiţii, autorităţile afirmau totuși despre sărăcia severă - indicator 
ce se referă la persoanele ale căror cheltuieli lunare de consum se ridicau la 
mai puţin de 100 de lei/lună - că va fi diminuată în anul 2009, până la 2,3- 
2,4 procente din populaţie (newz.ro, Vorbele omoară sărăcia, 18 martie 
2008). Greu de crezut într-o asemenea minune. 


România este, în prezent, tara europeană cu cel mai ridicat număr de 
locuinţe (inclusiv la bloc), ce necesită investiții majore de reabilitare 
energetică și reparare. Gradul redus de izolare termică și uzura avansată a 
majorităţii locuinţelor din tara noastră este consecinţa faptului că, înainte de 
criza energetică din anul 1973 (când s-au construit multe dintre locuinţele 
aflate în uz în prezent), nu au existat reglementări privind protecţia termică a 
clădirilor. Construcţiile cele mai deficitare din acest punct de vedere sunt 
cele construite între anii 1950-1985, cu închideri din prefabricate din beton 
armat. Consumul specific anual de energie al acestor clădiri este de circa 
120 kWh/m?/an, adică de trei ori mai mare decât nivelul acceptat în prezent 
în zona UE. Deși prin Ordonanţa de Urgență nr. 187/2005 s-a reglementat 
finanțarea executării lucrărilor de reabilitare termică la aceste clădiri, 
costurile ridicate pentru efectuarea lucrărilor constituie un impediment major 
în îndeplinirea acestui deziderat. 


Situaţia alimentării cu apă potabilă 
a populației din România 


Deși România este străbătută de o rețea hidrografică echilibrată, pe 
aproape tot teritoriul sáu, cu excepţia anilor foarte bogaţi în ploi, populația 
dispune de resurse de apă destul de reduse și precare calitativ, comparativ 
cu alte țări. Rezerva naturală medie de apă este evaluată la 1.700 mo/lo- 
cuitor/an, față de 4.200 mc /locuitor/an în Franţa, de exemplu. 


Specialiștii apreciază că ţările cu o rezervă apă sub 1.700 mo/locui- 
tor/an pot fi considerate ţări cu deficit cronic de apă. La acest capitol, 
România se situează pe locul 12 în rândul țărilor europene. Pe de altă 
parte, caracteristicile rețelei hidrografice naţionale (debite extrem de inegale 
pe parcursul unui an, gradul ridicat de poluare al apelor interioare, situarea 
excentrică a fluviului Dunărea în raport cu teritorul țării, seceta accentuată 
din ultimii ani ș.a.) creează mari dificultăți în alimentarea cu apă a popu- 
latiei, în special în anumite zone urbane. Ca urmare, există cel puţin 25 de 
zone urbane cu mare deficit de alimentare cu apă potabilă (Timișoara, 
Braşov, Ploiești, Craiova, Sighișoara, Medias, Zalău, Simleul Silvaniei s.a.). 

La nivelul întregii țări, alimentarea cu apă se realizează prin două mo- 
dalitáti: în sistem centralizat si din surse foarte apropiate (fântâni, izvoare). 


Alimentarea cu apă în sistem centralizat se face din surse de 
suprafață, în proporţie de 18,7 procente (râuri, lacuri, fluviul Dunărea), din 
surse subterane - 19,5 procente - si din surse mixte (de suprafață si 
subterane), în proporţie de 61,8 procente (D. Chiriac ș.a., 2001). 


Ca urmare a celor de mai sus, dar și din cauza deficitului masiv de 
investiții în acest domeniu, o proporție importantă a populaţiei din România 
suferă cronic din cauza lipsei accesului securizat la o sursă de apă potabilă. 

În prezent, jumătate din apele uzate ce rezultă din diverse procese 
tehnologice sau din consumul populaţiei din România nu sunt epurate. 
România trebuie să recupereze, în următorii ani, decalaje importante în 
raport cu ţările UE, în privința construirii unor instalaţii de epurare a apelor 
uzate si de facilitare a accesului populaţiei de pe întreg cuprinsul ţării, la un 
consum securizat de apă potabilă. 

În prezent, jumătate din apele uzate nu sunt suficient epurate, 
deoarece din cele peste 1.300 de stații de epurare de pe teritoriul țării, 63 
de procente nu funcţionează corespunzător. 

Cel puţin 47 de localităţi, printre care oraşe precum București, Brăila, 
Buzău, Craiova, Galaţi, Drobeta Turnu-Severin, Tulcea, deversează apele 

uzate direct în natură. 

Doar puţin peste jumătate din populaţia ţării - 52 de procente - are ac- 
ces la o alimentare securizată cu apă și la canalizare, 16 procente dispune 
doar de apă curentă, iar 32 de procente nu are acces nici la alimentare cu 
apă, nici la canalizare. În orașele mai mici există numeroase străzi cu un 
grad redus (sub 10 procente din lungimea străzilor) de echipare cu instalații 
de furnizare a apei potabile (Titu, jud. Dâmboviţa; Otopeni, jud. Ilfov; Borșa, 
jud. Maramureș; Copșa Mică, jud. Sibiu s.a.). O proporţie de 90 de procente 
din populaţia urbană și 10 procente din cea rurală beneficiază de canaliza- 
re. România se află pe locul doi, după Polonia, în ceea ce privește deficitul 
structurilor de alimentare cu apă și de canalizare, pentru care sunt necesa- 
re investiții majore. România dispune de o rețea de canalizare de aproxima- 
tiv 18.000 de kilometri, de care beneficiază doar 11,5 milioane de locuitori. 
Dintre aceștia, 10 milioane locuiesc în orașe, iar un milion în mediul rural. 


În ceea ce privește calitatea rețelelor de distribuţie a apei potabile, un 
studiu asupra a 12 companii de distribuţie a apei din țară arăta, în anul 
1999, că numărul de avarii pe kilometru de reţea de distribuţie se situa între 
1,11 la Cluj si 9,37 la Brăila, adică în medie 3,89 de avarii/km de rețea. În 
București, se înregistra o fluentá destul de precară a alimentării cu apă a 
populaţiei - în medie 7,66 de avarii pe km de rețea (D. Chiriac ș.a., 2001). 


Concluzii 


Starea actuală a mediului natural, la nivel global, indică faptul că, în 
viitor, economia mondială va fi nevoită să suporte restricţii serioase de 
dezvoltare, ca efect al deteriorării tot mai avansate a echilibrului ecologic 
global si din cauza insuficientei resurselor ce susțin cererea de consum în 
creștere. Această situație va duce, în timp, la accentuarea tensiunilor 
sociale și politice la nivel global, generând riscuri uriașe la adresa securității 
și păcii mondiale. Deși omenirea a trăit deja două războaie mondiale, având 
ca miză accesul la resurse al statelor implicate, riscul de a se repeta istoria, 
poate sub alte forme, poate sub alte pretexte, este destul de ridicat. 


În pofida eforturilor actuale ale organizaţiilor internaţionale cu vocaţie 
globalistă, de a menţine pacea în lume și de a atenua impactul sărăciei 
extreme, disparitátile socioeconomice mari existente între state, dar si în 
interiorul celor mai multe state, sunt pe cale de a se adânci, în perspectiva 
tendinţelor generale de dobândire a controlului asupra ultimelor resurse 
energetice convenţionale ale Pământului (petrol, gaze naturale, zăcăminte 
de uraniu s.a.) de către statele, respectiv categoriile sociale ce dețin deja 
puterea politică și economică. 

În cele din urmă, nu numai și nu atât creșterea demografică este cea 
care acutizează degradarea ecologică și climatică a planetei. O serie de alti 
factori (multi dintre ei prea puţin cunoscuți încă) intretin si agravează 
situaţia. Între aceștia, un rol decisiv îl au modelele dominante din sfera 
producţiei și a consumului de bunuri și servicii care, în prezent, sunt 
puternic orientate spre consumerism și irosirea resurselor materiale. Specia 
umană va trebui să-și reconsidere și să-și reorienteze radical ratiunile și 
trebuintele, pentru satisfacerea cărora va accepta în viitor să utilizeze 
resursele încă existente, dacă dorește într-adevăr să supravieţuiască pe 
termen lung. În acest proces, nu trebuie pierdut din vedere că politicile 
economice actuale urmăresc, în esenţă, acumularea de capital si, doar în 
aparenţă și sporadic ori numai sub diverse constrângeri legislative, 
beneficiul social general și prezervarea condiţiilor de mediu. 


Schimbările angajate în vederea refacerii echilibrului ecologic deja 
deteriorat, va trebui să vizeze nu numai tehnologiile aplicate în industrii sau 
servicii și metodele practicate în agricultură. În dezvoltarea tuturor ramurilor 
economice este nevoie de formularea unor opţiuni radical noi, pentru 
utilizarea raţională a resurselor naturale. De exemplu, în privința culturilor 
agricole ce vor fi realizate în viitor, trebuie stabilit cu cea mai mare atenție, 
ce culturi vor fi considerate de importanţă capitală, care culturi vor fi legitime 

și care nu, ce noi terenuri vor fi utilizate si unde se vor opri activitá-tile de 
defrișare. De asemenea, trebuie să se stabilească, ce obiective și scopuri 
sociale concrete vor fi considerate sustenabile din perspectiva ecologică si 
a alocării resurselor existente, ce obiective vor deveni facultati-ve 
(susţinerea lor revenind, eventual, sectorului vieţii private) sau vor fi chiar 
scoase în afara legii. Foarte importante sunt și modalităţile concrete prin 
care vor fi initiate asemenea demersuri. Politicienii, economiștii, specia-listii 
în drept, psihologii, sociologii și, nu în ultimul rând, ecologii vor trebui să-și 
ia rolurile foarte în serios și să colaboreze permanent și pe toate nivelurile 
relevante, la rezolvarea problemelor dăinuirii umanităţii pe termen mediu și 
lung. 


Modelele de consum dominante ale populațiilor occidentale consti- 
tuie, desigur, expresia unei culturi relativ consolidate și a unui proces relativ 
îndelung de socializare. De aceea, una dintre cele mai mari provocări ale 
viitorului s-ar putea dovedi schimbarea acestora atât în Occident, cât și în 
celelalte țări care le-au adoptat. William Rees (Universitatea din Columbia 
Britanică) sustine că, pentru menţinerea consumului mediu al unei persoa- 
ne din ţările cu consum alimentar ridicat, sunt necesare între 4 și 6 hectare 
de teren agricol. Problema este însă că, la populaţia mondială aferentă 
anului 1990, pentru fiecare consumator existau doar 1,7 hectare de teren 
cultivabil ecologic. Din cele mai vechi timpuri însă, consumatorii cu venituri 
mai ridicate și-au compensat deficitul autohton, după puterea economică, 
prin expolierea resurselor naturale din ţările în curs de dezvoltare (unde 
puterea de cumpărare a populaţiei a fost și este încă mult mai scăzută), prin 
diverse forme de colonialism (instituite la nivel statal) sau prin activități de 
comerț international, în condiţii sistematic favorizante pentru ţările 
dezvoltate. 


Pe de altă parte, de la o vreme, categorii de populaţie tot mai consis- 
tente, din ţări considerate până nu demult sărace (India, China, Singapore 
ș.a.), tind să adopte modelele de consum de orientare consumeristá. Ca 
urmare, populaţiile sărace din toate ţările vor resimti tot mai acut faptul cá 
alimentele de bază, serviciile de sănătate și, dincolo de nivelul primar, chiar 
serviciile de educaţie, devin mărfuri tot mai scumpe și tot mai puţin acce- 
sibile. Acest fapt nu poate rămâne fără consecinţe în planul securității și 
păcii sociale ori în cel al degradării mediului. Legitimitatea unor asemenea 
fenomene este tot mai sonor contestată de forurile internaţionale relevante. 


Respectând proporţiile, planeta noastră se poate compara într-ade- 
văr, cu o imensă navă cosmică de cursă lungă, aflată sub riscul de a-și 
epuiza combustibilul înainte de a ajunge la destinaţie. Trăim, se pare, ulti- 
mul ceas în care cineva cu o înaltă echidistanţă socială si o înțelepciune de 
excepție - o organizație sau instituţie internaţională ori o altă structură de 

cea mai avansată competenţă și autentică autoritate - poate și trebuie să 
pună ordine în lucrurile lumii și să spună exact cât de mult înseamnă destul 
pentru satisfacerea căror trebuinte sociale. De hotărârile unei asemenea 
instante trebuie să asculte chiar si cei cu multi bani, ori cu multă putere, fie 
că este vorba despre populaţii, grupări sociale sau persoane. O asemenea 
instanță trebuie să elaboreze o strategie a suficientei cel puţin pentru acele 
domenii ale consumului ale căror resurse se află sub riscul epuizării în 
viitorul relativ apropiat. Instanţa chemată să realizeze acest lucru va trebui 
să ţină seama că numeroase categorii de bunuri de consum, care în prezent 
sunt considerate, fără să fie, necesități absolute (de exemplu, zahărul, 
tutunul, carnea de vită ș.a.), sunt de fapt articole de lux convertite în 
produse de bază. Nu toată cererea de consum actuală poate fi legitimată ca 
cerere naturală, firească; oamenii trebuie să-și (re)descopere surse de 
satisfacţii ale vieţii mult mai slab corelate cu dimensiunea materială a vieții 
și, în special, cu actualele orientări consumeriste. În acest sens, unele 
obiceiuri de consum pot fi promovate și încurajate pe când altele trebuie 
descurajate, oricât de multi șomeri pe termen scurt sau mediu va însemna 
aceasta (vezi și Richard Robbins, Global Problems and the Culture of 
Capitalism, Allyn and Bacon, 1999). 


Nici perspectiva creării bazelor industriale pentru un mod de hrănire 
vegetarian nu trebuie pierdută din vedere. Vegetarianismul (ce poate debuta 
cu o reducere masivă a consumului de carne pe termen mediu) va face 
posibilă eliberarea multor terenuri (care în prezent sunt folosite pentru 
creșterea nutreturilor pentru animale), în scopul cultivării cerealelor si altor 
vegetale destinate direct alimentaţiei umane. În același sens, se poate 
renunţa și chiar se pot scoate în afara legii culturile de tutun sau culturile ce 
servesc la fabricarea alcoolului şi a altor droguri. În mod cert, asemenea 
conversii radicale ale modelelor de consum vor întâmpina rezistenţe dintre 
cele mai dure, de toate felurile, atât în rândurile consumatorilor, cât și în 
rândurile producătorilor vizati de diferite reorientári ale producţiei de bunuri 
și servicii. De aceea, asemenea politici economice nu vor fi eficiente dacă 
vor fi proiectate izolat. Ele trebuie aplicate corelat cu măsuri de sprijinire a 
reorientării afacerilor producătorilor direct afectaţi prin asemenea schimbări 
și prin declanșarea unor susținute campanii de educare și conștientizare a 
consumatorilor asupra riscurilor reale ale practicării unor modele de consum 
de tip consumerist (J.W. Smith, 1994.) 


Actualul sistem economic, centrat pe utilizarea resurselor în scopul 
strict al acumulării de capital (model ciclic ce determină o imensă risipă de 
resurse naturale și umane), trebuie convertit spre utilizarea eficientă a 
resurselor, în scopul satisfacerii trebuintelor sociale reale, determinate si 
legitimate prin dezideratul dezvoltării durabile la nivel global. Trebuie avut în 

vedere faptul că, dacă bogatii acestei lumi (20 de procente din umanitate) 
consumă în prezent 86 de procente din extracția mondială de resurse 
naturale, restul populaţiei (80 de procente) poate trăi cu un consum 
minuscul de 1,3 procente din extracția de resurse disponibilă în prezent. 
Acesta este rezultatul aplicării politicilor economice și sociale de orientare 
neoliberală ale marilor puteri ce conduc lumea în prezent. Or, dacă săracii 
acestei lumi au dovedit de secole că pot trăi cu atât de puţin, cu siguranță 
vor putea si bogatii să-și reconsidere radical trebuintele și obiceiurile de 
consum, nu pentru a trăi în sărăcie, dar măcar pentru a permite și altora să 
trăiască decent. În acest scop, va trebui cercetat cine consumă ce și cât și 
care sunt principalele categorii de consumuri ce determină, pe de o parte, 
degradarea mediului, iar pe de altă parte, menţinerea unor decalaje masive 
în sfera accesului la resursele de bază ale dezvoltării umane. Se va putea 
constata astfel că nu lipsa resurselor de bază determină înfometarea 
cronică a unor întregi continente în prezent, ci excesele și risipa spre care 
sunt înclinate păturile sociale cu venituri mari si foarte mari. 


Bibliografie 


Abando, Lourdes L.; Rohner-Thielen, E., 2007, Different organic farming 
patterns within UE-25 - An overview of the current situation, 
Statistics in focus, 69/2007, European Communities 


Antonescu, O., 2007, Statistici alarmante. Epidemie de diabet, “Jurnalul 
National", nr. 4494/5 noiembrie 


Barnett, S.A., 1995, Biologie si libertate, Editura Stiintificá, Bucuresti 


Batanoiu, R., 2005, Depozitám deșeuri, ne contaminàm si ne iradiem... pe 
bani, Altermedia, Cárti Incomode, Románia 


Bavec, F.; Bavec, M., 2006, Organic Production and Use of Alternative 
Crops, CRC Press 


Bejan, G., “Bio” made in Șinca Nouă, “România liberă”, nr. 5319/31 august 
2007 


Bole, M., Cámpul si limitele raportului traditional-netraditional in evolutia 
probabilă a ofertei de alimente, http://mmq.ase.ro/simpozion/sec2 


Brumă, l.S., 2005, Agricultura ecologică - percepții si perspective, "Econo- 
mie agrară si dezvoltare rurală”, anul 2, nr. 7 


Brumă, I.S., 2005, Evoluţia suprafețelor și producţiilor ecologice certificate 
în România, Economie agrară și dezvoltare rurală, Anul 2, nr. 7 


Cambir, A. (coord.), 2007, Coordonate ale nivelului de trai în România. 
Veniturile și consumul populaţiei în anul 2006, Institutul Naţional de 
Statistică, Statistică Socială 


Călinoiu, D., Măsurile de protecţie a populaţiei cu venituri reduse în 
perioada sezonului rece, MMSSF, Prezentare la atelierul de lucru 
“Accesul la energie și suportabilitatea facturii”, 10 martie, 2006, 
CCIR. 

Cămășoiu, C.; Rudăreanu, M., 1999, Marketingul ecologic - concepte, 
practici și oportunități de piaţă, partea |, “Probleme Economice”, nr. 
18-19, CIDE, București 

Chambers, N.; Simmons, C.; Wackernagel, M., 2000, Sharing Nature's 
Interest: ecological footprints as an indicator of sustainability. 
Earthscan, London 

Chiriac, D.; Humá, C.; Cace, S., 2003, Aspecte privind ecologizarea 
localităților din România și efectele acesteia asupra calității vieții, 
Revista “Calitatea Vieţii”, XIV, nr. 2, Editura Academiei Române 


Chiriac, D.; Humă, C.; Tudor, C., 2001, Impactul socioeconomic al apei 


141 


asupra calității vieţii populaţiei din România, Revista “Calitatea 
Vieţii”, XII, nr. 1-4 
Chis, C.M., 2007, Un tomberon numit România, ziare.com 


Chopra, M., 2002, Globalization and Food: Implications for the Promotion of 
"Healthy" Diets, in "Globalization, Diets and Noncommunicable 
Diseases", World Health Organization, Switzerland 

Ciupagea, C. (coord.); Manoleli, D.; Nitá, V.; Papatulicá, M.; Stánculescu, 
M., 2007, Direcţii strategice ale dezvoltării durabile în România, 
Institutul European Român, Studiul nr. 3 


Devall, B.; Sessions, G., 1985, Deep Ecology: Living as if Nature Mattered, 
Layton, UT, Gibbs Smith 


Dobay, K.M., 2005, Perceptia consumatorilor privind produsele agricole 


ecologice, "Economie agrară si dezvoltare rurală”, anul 2, nr. 7 
Dowdeswell, E., 2007, Water Editorial, United Nations Under-Secretary 
General, and Executive Director, UNEP Magazine 
Georgescu-Roegen, N., 2006, O scurtă analiză a evoluţiei științei, 
“Probleme Economice”, nr. 200, CIDE, INCE, Academia Română 
Godeanu, S., 1997, Elemente de monitoring ecologic/integrat, Editura 
Bucura Mond, București 


Gore, Al., 1995, Pământul în cumpănă. Ecologia și spiritul uman, Editura 
Tehnică, București 


Grădinariu, R.; Aldescu, T., 2006, Agricultura ecologică în România. 
Prezent și perspective, Comunicare la Camera de Comerţ și 
Industrie București, http://www.ccib.ro/documentsCCIB/mapdr 

Haverman, R., 1989, Thoughts on the sustainable development concept 
and the environmental effects of economic policy, OECD 

lonescu-Târgoviște, C., 2004, Jumătate din români sunt grași. Tulburarea 
metabolismului, “Jurnalul National", nr. 3269, 13 febr., p. 29 

Jordan, Terry G.; Rowntree, L., 1982, The Human Mosaic. A Thematic 
Introduction to Cultural Geography, 3rd Ed., Harper & Row 
Publishers, New York 

Leca, A.; Ciobanu, A.; Constantinescu, J.; Petrescu, G., 2006, Facilităţi 
financiare si fiscale, inclusiv utilizarea fondurilor structurale ale UE 
pentru reabilitarea energeticá a cládirilor de locuit multietajate, 
Programul REP 3, USAID 

Mastrandrea, M.D.; Schneider, S.H., 2005, Global Warming, World Book 
Online Reference Center, World Book, Inc. 


McIntosh, J. (coord.), 2003, The Task Force on Planning Healthy and 


142 


Sustainable Communities, The University of British Columbia, 
Department of Family Practice, Vancouver, BC Canada 

Mencinicopschi, G., 2001, Industria alimentară, suport al asigurării securi- 
tátii alimentaţiei umane, în vol. “Conferinţa Cercetarea științifică în 
sprijinul redresării și relansării agriculturii și silviculturii românești”, 
Editura Ceres, București 

Mincu, l.; Baboia, D., 1975, Alimentatia raţională a omului sănătos si 
bolnav, Editura Medicală, București 

Mintz, S., 1999, Sweetness and Power, quoted by Richard H. Robbins, în 
“Global Problems and the Culture of Capitalism”, Allyn and Bacon 

Mohan, Gh.; Neacșu, P., 1992, Teorii, legi, ipoteze și concepții în biologie, 
Editura Scaiul, București 

Murray, S.A., 2003, The Ecological Footprint - Issues and Trends, ISA 
Research Paper 01-03 

Neess, A., 1989, Ecology, Community and Lifestyle: Outline of an Ecosophy 

Neagu-Stănilă, I., 2007, 75 milioane de euro: Produsele ecologice romá- 
nești se vând bine la export, http://www.curierulnational.ro/ 
Eveniment/2007-09 

Neagu, B., Tratament pentru dublare, http://www.businessmagazin.ro/ 
articole/Tratament-pentru-dublare-1542-1.html 


Negureanu, C., Planet Eris and the global warming, http://www.antet.ro 


Nicoará, M., 2007, fti pasă? Vizează pagina web a Science SHOP-ului 
InterMEDIU!, inmediu@uaic.ro, Universitatea “Al.I Cuza” 


Nicolaisen, J.; Hoeller, P., 1990, Economics and the Environment: A Survey 
of Issues and Policy Options, OECD, EDWP No. 82, OECD 
Publishing 


Nistor, S., 2005, Produsele ecologice, o nişă de două milioane de euro, 7 
mai, Wall-Street,http:/www.wall-street.ro/articol/Campanii/28548/ 
Produsele-ecologice-o-nisá-de-douá-milioane-de-euro.html 

O'Hara, S.U.; Stagl, S., 2002, Endogenous preferences and sustainable 
development, “Journal of SocioEconomics”, 31(4). 

Olinescu, R.M., 2005, Totul despre alimentaţia sănătoasă, Editura 
Niculescu 

Owen, J., 2002, Some health implications of globalization in the United 
Kingdom, “Bulletin of the World Health Organization”, 79, 2001, 
citat de T.S. Tullao și Lee, 2000 

Polgar, S. (ed), 1975, Population, Ecology and Social Evolution, Mouton 
Publishers, The Hague 


143 


Popescu, l., 2007, Fabrica de dulciuri ecologice în București, Business 
Standard, 6 septembrie, http://www.standard.ro/articol 11689/ 
fabrica de dulciuri ecologice in bucuresti.html 


Popkin, B.M.; Horton, S.H.; Soowon, K., 2002, The Nutrition Transition and 
Prevention of Diet - Related Diseases in Asia and the Pacific, 
Food and Nutrition Bulletin, Vol. 22, No. 4, United Nations 
University Press, 2001, citat de Teraso S. Tullao 


Popovici, E., 1998, Studiul mediului înconjurător. Dimensiuni europene, 
Editura Universităţii “Al.I. Cuza” lași 


Rees, W., 1992, Ecological footprints and appropriated carrying capacity: 
what urban economics leaves out, “Environment and 
Urbanisation”, Vol. 4, No. 2, Oct. 1992 


Sadgrove, K., 1998, Ghidul ecologic al managerilor, Editura Tehnică, 
București 


Sahota, A., 2007, The Global Market for Organic Food&Drink, http://www. 
fibl.org/aktuell/termine/2007/documents/sahota-2007-market.pdf 


Sherman, Irwin W.; Sherman, Vilia G., 1989, Biology. A Human Approach, 4 
Ed., Oxford University Press, New York 


Sima, E., 2005, Tendinţe și oportunităţi pe piața produselor agroalimentare 
ecologice, “Economie agrară și dezvoltare rurală”, anul 2, nr. 6 


Smith, J.W., 1994, World's Wasted Wealth, Institute for Economic 
Democracy 


Tullao, T.S., 2002, The Impact of Economic Globalization on NCDs: 
Opportunities and Threats, in "Globalization, Diets and Non- 
communicable Diseases", World Health Organization, Printed in 
Switzerland, http://whglibdoc.who.int/publications/924 1590416.pdf 

Uusitalo, U.; Pirjo, P.; Pekka, P., 2002, Dietary Transition in Developing 
Countries: Challanges for Chronic Disease Prevention, în 
"Globalization, Diets and Noncommunicable Diseases”, World 
Health Organization, Printed in Switzerland, http://whglibdoc. 
who.int/publications/9241590416.pdf 


Vădineanu, A., 1998, Dezvoltarea durabilă. Teorie și practică, vol. |, Editura 
Univ. București 

Vișan, S.; Creţu, S.; Alpopi, C., 1998, Mediul înconjurător. Poluare si 
protecţie, Editura Economică, București 

Wackernagel, M., 2007, The Task Force on Planning Healthy & Sustainable 
Communities, The University of British Columbia 

Wackernagel, M.; Rees, W., 1996, Our Ecological Footprint: Reducing 
Human Impact on the Earth, Island G., BC: New Society 


144 


Publishersenzen 

Willer, H.; Yussefi, Minou (eds.), 2004, The World of Organic Agriculture. 
Statistics and Emerging Trends, IFOAM Publication, 6th, revised 
edition, http://www.soel.de/oekolandbau/weltwei.html 

xxx 1987, Our Common Future, WCED (World Commission on Environ- 
ment and Develorpment), Oxford University Press 

xxx 1995, Industrial Commodity Statistics 1993 Yearbook, Production and 
Consumption Statistics, United Nations 


xxx 1996, A Changing Future for Paper, WBCSD 
xxx 1996, China Statistical Yearbook 1995, NCDO 
xxx 1996, Creative Democratie, Kroniek van Duurzaam Nederland, NCDO 


xxx 1996, Sustainable Consumption - A global perspective, Friends of the 
Earth, Netherlands 


xxx 1997, Critical Trends - Global Change and Sustainable Development, 
UNDPCSD, DSD 


xxx 1997, Environmental data, Compendium 1997, OECD 


xxx 2003, Situatia industriei de vánzári directe din Románia la finele anului 
2003, Asociația de Vânzări Directe din România, 
http://www.rodsa.ro 


xxx 2003, Trends in Europe and North America, Statistical Yearbook, UN 


xxx 2004, Situatia industriei de vánzári directe si sisteme MLM din Románia 
la finele anului 2004, Asociaţia de Vânzări Directe din România, 
http://www.rodsa.ro 


xxx 2004, Strategia Naţională de depozitare a Deşeurilor (2003-2013), 
http://www.apmot.ro/images/documente/pdf/Strategie Nationala 2 
004 aug.pdf, Ministerul Mediului si Gospodăririi Apelor 

xxx 2005 Evoluţia pieţei legumelor ecologice în România, “Fermierul”, de- 
cembrie,  http://www.fermierul.ro/modules.php?namezNews&file- 
print&sid=1026 

xxx 2005, Organic Farming in the European Union, Commission Euro- 
péenne, Direction Générale de l'Agriculture et du Dévelopment 
Rural, Bruxelles, ec.europa.eu/agriculture/qual/organic 


xxx 2005, Situatia industriei de vánzári directe si sisteme MLM din Románia 
la finele anului 2005, Asociaţia de Vânzări Directe din România, 
http://www.rodsa.ro 

xxx 2006, Agricultura ecologică - obiectiv strategic calitativ al politicii agri- 
cole, 20 februarie UE-RO Jurnal, CCIB, http://www.euroactiv.ro/ 
uniunea-europeaná/articlesprocente7C display Article/article ID_ 


145 


5612/Agricultura-ecologică-obiectiv-strategic-calitativ-al-politicii- 
agricole.html 
xxx 2006, Cali News, ianuarie, anul XI, nr. 1 


xxx 2006, Congres International pentru Obezitate, "Fermierul", septembrie, 
http://www.fermierul.ro/modules.php?name-News&file-article&sid 
21151 


xxx 2006, Happy Planet Report, New Economics Foundation (NEF) 


xxx 2006, Modul de etichetare si comercializare al produselor agroalimen- 
tare ecologice, 12 septembrie, Autoritatea Naţională pentru Pro- 
tectia Consumatorilor, http://www.anpc.ro/anpcro/index.php?option 
-com-content&task-view&id- 1305&ltemid-64 

xxx 2006, The Global Market for Organic Food&Drink: Business Opportuni- 
ties & Future Outlook, Report November, http://www.organic 
monitor.com /700240.htm 

xxx 2007, Eurostat Yearbook 2006-07, European Commission, The Statis- 
tical Office of the European Communities, http://epp.eurostat. 
ec.europa.eu 

xxx 2007, 23 milioane hectare cultivate ín agricultura ecologică, la nivel 
mondial, 21 iulie 2006, http://www.euroactiv.ro/uniunea-europea- 
ná/articlesprocente7C  displayArticle/articlelID_7529/23-milioane- 
hectare-cultivate-in-agricultura-ecologicá-la-nivel-mondial.html 

xxx 2007, A fair share: environmental space as a tool for changing con- 
sumption patterns. The Norwegian Forum for Environment and 
Development, http://www.iisd.ca /linkages/consume/fjeld.html 

xxx 2007, Agricultura ecologică în România, Ministerul Agriculturii si Dez- 
voltării Rurale, http://www.mapam.ro 

xxx 2007, Alimentaţie si Dietetică, http://www .boli-medicina.com/alimenta- 
tie-dieta/index.php 

xxx 2007, Calivita International Lifestyle Magazin, iulie-august, p. 8 

xxx 2007, Conceptul ecologic, Prezentare, Noutáti, NaturaLand, http://www. 
naturaland.ro/index.htm 

xxx 2007, Consumers International's Proposal on UN Guidelines. Promotion 
of Sustainable Consumption 

xxx 2007, Diabetes, Media Centre: Fact sheets, World Health Organization, 
http://www.who.int/mediacentre/factsheets 


xxx 2007, Diabetul și viața, GLUCOMETRU.RO, http://www.glucometru.ro 


xxx 2007, Ecological Footprint Quiz to measure your own Ecological 
Footprint, http://www.ecofoot.org 


146 


xxx 2007, Ecomagazin, Asociaţia administraţiilor locale din Regatul Unit 
(LGA), AFP, 13 noiembrie xxx 2007, Bolile civilizației, http://www. 
presspro-medic.ro/article—x-Dosar-Bolile-civilizatiei— 1782.html 


xxx 2007, Environment and Energy, Statistics in Focus, 1/2007 


xxx 2007, European Happy Planet Report, New Economics Foundation 
(NEF) 

xxx 2007, European Organic Food Market, Report March, http://www.re- 
portbuyer.com/food drink/organic food/european organic food m 
arket.html 


xxx 2007, Global Footprint Network, http://www .footprintnetwork.org 


xxx 2007, Greening consumer choice? Environmental Labelling and the 
Consumer, Consumers International 


xxx 2007, Nutritie si Sánátate, Cali News, anul XI, nr. 1 


xxx 2007, Obesity in Europe, World Health Organization, Regional Office for 
Europe, http://www.eurowho.int/obesity 


xxx 2007, Obesity Rate Rising, http://www.annecollins.com/weight_health/ 
obesity-rate.htm 


xxx 2007, Obezitatea - 10 soluţii pentru o Europă mai sănătoasă, 
“Fermierul”, martie, http://www.fermierul.ro/modules.php?name- 
News&file-article&sid- 1260 


xxx 2007, Overweight and Obesity, http://www.cdc.gov/nccdphp/dnpa/ 
obesity/index.htm 


xxx 2007, Overweight Trends Among Children and Adolescents, USA Gov- 
ernment, Department of Health and Human Services, Centers for 
Disease Control and Prevention, http://www.cdc.gov/nccdphp/ 
dnpa/obesity/trend/index.htm 


xxx 2007, Prezentare, Obiective, Bioterra. Asociatia Bioagricultorilor din 
România, http://www.bioterra.org.ro 


xxx 2007, Produse alimentare ecologice, http://www.ase.ro/biblioteca/carte2 


xxx 2007, Produsele ecologice detin peste 25 de procente din exportul de 
fructe si legume, “Ziarul financiar’, 5 septembrie, 2007, 
http://www.zf.ro/articol 139574 


xxx 2007, Programul Naţional pentru Dezvoltare Rurală. 2007-2013, 
Guvernul Romániei, Ministerul Agriculturii si Dezvoltárii Rurale 


xxx 2007, Suprafata de teren cultivatá ín Románia, ín sistem ecologic, re- 
prezintà mai putin de un procent din suprafata agricolá, 10 august, 
http://www.stiri.portal.roleconomie, 45491, 10, 8, Suprafata-de- 
teren-cultivatá-in-Románia-in-sistem-ecologic-reprezintá-mai-putin- 


147 


de-unu-la-sutá-din-suprafata-agricolá.htm 
xxx 2007, The World Health Report 2004, World Health Organization, 
http://www.who.int/healthinfo/statistics 


xxx 2007, The World of Organic Agriculture 2007-Statistics and Emerging 
Trends 2007, Research Institute of Organic Agriculture (FiBL), The 
Foundation Ecology & Agriculture (SOEL) and International 
Federation of Organic Agriculture Movements (IFOAM), 
http:/www.organic-world.net/2007 .asp 


xxx 2007, Top 10 fast-food-uri în București, “România liberă”, nr. 5380/10- 
11 noiembrie 


xxx 2007, Wikipedia, The Free Encyclopedia, http://www.wikipedia.org 


xxx Anuarul statistic al României, 2001-2006, Institutul Naţional de 
Statistică, București, România 


xxx Bolile civilizaţiei, http://www.presspro-medic.ro/article—x-Dosar-Bolile- 
civilizatiei— 1782.html 


xxx Dinamica sáráciei pe medii de rezidentá, Románia 1995-2004, CASPIS, 
(ABF, INS), 2004. 


xxx Living Planet Report 2006, The Global Conservation Organization, 
WWF, 2006 


xxx Luxury Brands and their Role in Luxury Purchases, in "Luxury Tracking 
Report", 1Q2004, Unity Marketing, 2004 


xxx Nutritie, http://www.boli-medicina.com/generalitáti/BOLILE-DE-NUTRITIE-- 
-NUTRITIA-BM-COM.php 


Site-uri Internet 


http://goliath.ecnext.com/coms2/gi 0199-6117608/Special-Supplement- 
Housing-Finance-Global.html 

http://www.annecollins.com 

http://www.anpc.ro 

http://www.antet.ro, Negureanu, C., Planet Eris and the global warming 

http://www.ase.ro/biblioteca/carte2 

http://www.bioterra.org.ro 

http://www.boli-medicina.com 

http://www.businessmagazin.ro 

http://www.carma.org. 

http://www.ccib.ro/documentsCCIB/mapdr 

http://www.cdc.goc/nccdphp/dnpa/abesity/trend/index.htm 


148 


http://www.ec.europa.eu/agriculture/qual/organic, Organic Farming in the 
European Union, Commission Européenne, Direction Générale de 
L'Agriculture et du Développement Rural, Bruxelles, 2005 

http://www.ecofoot.org, Ecological Footprint Quiz to measure your own 
Ecological Footprint 

http://www.ecomagazin.ro/eco/reciclare-deseuri/ 

http://www.epp.eurostat.ec.europa.eu, Eurostat Yearbook 2006-07, The 
Statistical Office of the European Communities 

http://www.eu.wikipedia.org/wiki/Fast-food, Wikipedia, The Free 
Encyclopedia 

http://www.euroactiv.ro/uniunea-europeaná 

http://www.eurowho.int/obesity 

http://www.fermierul.ro 

http://www.fibl.org/aktuell/termine/2007/documents/sahota-2007 -market.pdf 

http://www.footprintnetwork.org/, Global Footprint Network 

http://www.glucometru.ro 

http://www.iisd.ca/linkages/consume/fjeld.htmlA fair share: environmen-tal 
space as a tool for changing consumption patterns. The Norwegian 
Forum for Environment and Development 

http://www.mapam.ro, Agricultura ecologică în România, Ministerul 
Agriculturii și Dezvoltării Rurale 

http://www.naturaland.ro 

http://www.newz.ro/stirilvorbele-omoara-saracia n58540.html 

http://www.organicmonitor.com/700240.htm 

http://www.organic-world.net/2007.asp, SOEL-FiBL Survey 2007 

http://www.organic-world.net/images/2007/big titelgrafik-sw.gif 

http://www.panda.org/news facts/publications/living planet report/index.cfm 

http://www.presspro-medic.ro 

http://www.reportbuyer.com/food-drink/misc-food-drink/european-organic- 
food-market.html 

http://www.ro.altermedia.info/mediusanatate/primim-deseuri-contaminári-si- 
radiatii-pe-bani 2515.html 

http://www.rodsa.ro 

http://www.standard.ro/articol 11689 

http://www.stiri.portal.ro/economie, 45491, 10, 8, 2007 

http://www.unhabitat.org/habrdd/global.html, Global Trends 

http://www.wall-street.ro 

http://www.who.int 

http://www.who.int/healthinfo/statistics 

http://www.who.int/mediacentre/factsheets 

http://www.wikipedia.org, Wikipedia, The Free Encyclopedia 

http://www.worldbookonline.com/wb/Article?id-ar226310 


149 


http://www.zf.ro/articol 139574 


București, România 


Licenţa Ministerului Culturii nr. 1442/1992 
Tel.: 01-411.60.75; Fax: 01-411.54.86 
Consilier editorial: Valeriu IOAN-FRANC 


ISBN 978-973-159-029-5 Apărut 2008 
987-973-618-182-5 


